Hahguthah hoadhan kandumatheegai ihuthijaaju kohfi\nހައްގުތައް ހޯދަން ކަނޑުމަތީގައި އިހްތިޖާޖުކޮށްފި\nމޭޑޭ ފާހަގަކުރަން ކަނޑުމަތީގައި މިއަދު ކުރިއަށް ގެންދިޔަ އިހްތިޖާޖުގެ ތެރެއިން\nމަސައްކަތްތެރިންގެ ހައްގުތައް ހޯދުމަށް ގޮވާލާ މާލޭގެ އުތުރު ފަރާތު ކަނޑުމަތީގައި އިހްތިޖާޖު ކޮށްފި އެވެ.\nމިއަދު ފާހަގަކުރާ ބައިނަލްއަގްވާމީ މަސައްކަތްތެރިންގެ ދުވަހާ ގުޅިގެން ބޭއްވި މި އިހްތިޖާޖު އިންތިޒާމު ކުރީ ދަ އެމްޕްލޯއީޒް އެސޯސިއޭޝަން އޮފް މޯލްޑިވްސް (ޓީމް)އާއި ރާއްޖޭގައި ހަރަކާތްތެރިވާ މަސައްކަތްތެރިންގެ ޔޫނިއަންތައް ގުޅިގެންނެވެ.\nމި އިހްތިޖާޖުގައި 10 ދޯނީގައި 200 މީހުން ބައިވެރިވެ ހައްގުތައް ހޯދުމަށް އަޑުއުފުލާފައިވެ އެވެ.\nއިހްތިޖާޖުގައި އިސްކޮށް ހަރަކާތްތެރިވި ލޭބާ ޕާޓީގެ ރައީސް އަހްމަދު ޝިހާމް ވިދާޅުވީ ސަރުކާރުން އިސްކަންދެނީ ވަޒީފާ ދޭ ފަރާތުގެ ހައްގުތަކަށް އެކަނި ކަމަށެވެ.\n"ހަގީގަތުގައި ގައުމު ކުރިއަރާ ދާނީ މަސައްކަތްތެރިންގެ ހައްގުތަކަށް ވެސް ސަމާލުކަން ދީގެން. އެކަމަކު އެއްގޮތަކަށް ވެސް މަސައްކަތްތެރިންގެ ހައްގުތަކަށް ސަމާލުކަން ދޭ ތަނެއް ނުފެނޭ،" ޝިހާމް ވިދާޅުވި އެވެ.\nމޭޑޭ ފާހަގަކުރަން ކަނޑުމަތީގައި މިއަދު ކުރިއަށް ގެންދިޔަ އިހްތިޖާޖުގެ ތެރެއިން -- ފޮޓޯ: އަވަސް\nކަނޑުމަތީގައި އިހްތިޖާޖު ކުރީ ކޮވިޑް 19އާއި ގުޅިގެން އެޗްޕީއޭ އިން އަޅާފައިވާ ފިޔަވަޅުތަކާ ގުޅިގެން ރައްކާތެރިކަމުގެ ގޮތުން އަޅަންޖެހޭ ފިޔަވަޅުތަކާ އެކު ކަމަށްވެސް ޝިހާމް ވަނީ މައުލޫމާތު ދެއްވާފަ އެވެ. އަދި ސަރުކާރަށް މިއަދު ދޭން ބޭނުންވި މެސެޖު ފޯރުކޮށްދެވިފައިވާ ކަމަށް ގަބޫލުކުރައްވާ ކަމުގައިވެސް ވަނީ ވިދާޅުވެފަ އެވެ.\nމިއަދު އިހްތިޖާޖުގައި ބައިވެރިވި މަސްވެރިން ވަނީ ރާއްޖޭގެ ކަނޑުގެ ސަރަހައްދުން ދާއަޅައިގެން ބޭރުގެ ވަކި ބަޔަކަށް މަސް ބާނަން ހުއްދަދީފައިވާ ކަމަށް ބުނެ ކަންބޮޑުވުން ފާޅުކޮށްފަ އެވެ. މިއިހްތިޖާޖުގައި ސިއްހީ ދާއިރާ ތަމްސީލް ކުރި މޯލްޑިވްސް ހެލްތު ޕްރޮފެޝަނަލްސް ޔޫނިއަނުން ވަނީ އެމީހުންނަށް ދޭން ސަރުކާރުން ވައުދުވި ގޮތަށް އެލަވަންސްތައް ހަމަޖައްސައިދިނުމަށް ގޮވާލާފަ އެވެ. އަދި ޓީމް ތަމްސީލް ކުރި ފަރާތްތަކުން ވަނީ ޓޫރިޒަމް ދާއިރާގެ ވަޒީފާތަކުން ވަކިކުރި އެތައް ބަޔަކަށް ވަޒީފާތައް އަލުން ހަމަޖައްސައިދިނުމަށް ސަރުކާރުން ބާރުއެޅުމަށް ގޮވާލާފަ އެވެ.\nމިނިސްޓްރީ އޮފް އިކޮނޮމިކް ޑިވެލޮޕްެމަންޓް މޭޑޭ ޕޮލިޓިކްސް\n375 މިލިއަންގެ ލޯން ޕެކޭޖެއް ތައާރަފް ކުރަނީ\n"މަސައްކަތްކުރާ އެންމެންގެ ހައްގު ވަނީ ގެއްލިފައި"


Yaamin Ge Bayaan Leak Kollumuge Thuhumath PG Shameem Ah - Vaguthu\nކުރީގެ ރައީސް އަބްދުﷲ ޔާމީން ފުއްގިރި މައްސަލައިގައި ފުލުހުންނަށް ދެއްވާފައިވާ ބަޔާން "އަދަދު" ނޫހަށް ދީގެން ބަޔާން ލީކް ކޮށްލީ ޕްރޮސެކިއުޓަރ ޖެނެރަލް ހުސެއިން ޝަމީމް ކަމަށް ޔާމީންގެ ވަކީލުންގެ ޓީމްގައި ހިމެނިވަޑައިގަންނަވާ އާދަމް ޝަމީމް ތުހުމަތު ކުރައްވައިފައެވެ.\nޔާމީންގެ ވަކީލުންގެ ތުހުމަތަށް ޕީޖީ ޝަމީމަށް އަމާޒުވީ ބަޔާން ލީކް ކޮށްލުމުގެ ފުރުސަތު ޔާމީންގެ ވަކީލުންނަށް ވެސް އޮންނާނެ ކަމަށް ޕީޖީ ޝަމީމް ވިދާޅުވުމުންނެވެ. ޕީޖީ ޝަމީމް "ސަން" އަށް ދެއްވި އިންޓަވިއުއެއްގައި ވިދާޅުވީ ކޯޓުން އެންމެ ފަހުން އެ ބަޔާންތައް ދޫކުރީ ޔާމީންގެ ވަކީލުންނަށް ކަމަށެވެ. އެހެންކަމުން ބަޔާންތައް ލީކު ކޮށްލުމުގެ ފުރުސަތު އެބޭފުޅުންނަށްވެސް އޮންނާނެ ކަމަށް ޝަމީމް ވިދާޅުވިއެވެ. ޝަމީމް ވިދާޅުވީ ޕީޖީ އޮފީހާއި ފުލުހުންގެ އަތުގައި އެ ބަޔާން އޮންނަތާ އަހަރަކަށްވުރެ ގިނަ ދުވަސް ވެގެން ދިޔައިރުވެސް ލީކު ވެފައި ނުވާ ކަމަށެވެ.\nޕީޖީ ޝަމީމްގެ ވާހަކަތަކަށް ރައްދު ދެއްވަމުން ޔާމީންގެ ވަކީލުންގެ ޓީމްގައި ހިމެނިވަޑައިގަންނަވާ އާދަމް ޝަމީމް ވިދާޅުވީ "އަޅުގަނޑުމެންނަކީ ކުރާނެ ކަންކަން މަދުވެގެން އުޅޭ ބައެއް ނޫން." ކަމަށެވެ. އާދަމް ޝަމީމް ދެން ތުހުމަތު ކުރެއްވީ އަދަދު ނޫހުގެ ވެރިންނާއި ޕީޖީ ޝަމީމާއި ގުޅުން އޮންނަ ކަމަށެވެ. "އަދަދު ނޫހުގެ ވެރިންނާއެކު އުޅެނީ، އަދި އެ ނޫހުގެ ވެރިންގެ ލޯފާމަށް ގޮސް އުޅެނީ ރައީސް ޔާމީންގެ ވަކީލުންތޯ ނުވަތަ އެބޭފުޅާތޯ ވެސް ބަލާލަން އެބަޖެހޭ. ރައީސް ޔާމީންގެ ބަޔާން އަޅުގަނޑުމެން ލީކުކުރަންޖެހޭ އެއްވެސް ސަބަބެއް ނެތް." އާދަމް ޝަމީމް ވިދާޅުވިއެވެ.\n"އަދަދު" ނޫހުގެ ވެރިންގެ ގޮތުގައި ޕީޖީ ޝަމީމާއި ގާތް ގުޅުމެއް އޮންނަ ގާނޫނީ ވަކީލް މަހްފޫޒް ސައީދު ހިމެނެއެވެ.\nމީގެ ކުރިން ވެސް "ޢަދަދު" ނޫސް މެދުވެރިކޮށް ޕީޖީ ޝަމީމް ބައެއް މައުލޫމާތު ލީކް ކޮށްފައިވާ ކަމަށް ބައެއް ފަރާތްތަކުން ތުހުމަތު ކުރެއެވެ. އޭގެތެރޭގައި ރައީސް ނަޝީދަށް ދިން ހަމަލާ އާއި ގުޅުން ހުރި މައުލޫމާތުތައް ވެސް ހިމެނެއެވެ. އެމައްސަލައިގައި ފުރަތަމަ ހައްޔަރު ކުރި އެކަކު ކަމަށްވާ އަހުމަދު އަދުހަމް ހައްޔަރުކުރި ވަގުތު ނަގާފައިވާ ފޮޓޯއެއް "އަދަދު" ނޫހަށް ފޯރުކޮށްދިނީ ވެސް ޕީޖީ ޝަމީމް ކަމަށް ބައެއް މީޑިއާތަކުން ތުހުމަތު ކޮށްފައެވެ. މީޑިއާތަކުން ރިޕޯޓް ކުރާ ގޮތުގައި އެއީ ޕީޖީ ޝަމީމާއި ކޮމިޝަނަރު ހަމީދާއި ފުލުހުންގެ އިސް ދެތިން ބޭފުޅަކު ތިއްބަވާ ގްރޫޕެއްގައި ހިއްސާކުރި ފޮޓޯއެކެވެ.\nޔާމީންގެ ބަޔާން ލީކް ކޮށްލުމުން ޕީޕީއެމް އިން ވެސް ވަނީ އެކަން ކުށްވެރިކޮށް ބަޔާނެއް ނެރެފައެވެ.\nއޮގަސްޓް 5, 2021 09:09\nއޮގަސްޓް 5, 2021 09:11\nދެއިރު ދެދަޅައަށް ދުވިއަކަސް ކަމަކުނުދާނެ ރައްޔިތުންގެ އަމާނާތައް ޚިޔާނަތްތެރިވަންވެސްވާނެ\nއޮގަސްޓް 5, 2021 09:27\nއެހެންތާވާނީ، ޕްރޮސެކިއުޓަރގެ ނަމެއް، ރިޝްވަތު ނަގަމުންގޮސް، މިކަލޭގެއަކީވެސް ރިޝްވަތު ފޮށްޓެއްވިއްޔާ، ޗޯރު ފައިސާފޮށި އަދީބުމެންފަދަ ޗޯރު ބޭލަލުން ބައްޓަންކުރާގޮތަކަށް ސަރުކާރާއި އެއްމެ ޒިންމާދާރު ޚާއްސަކޮށް ޝަރުޢީ އަދުލު އިންސާފު ބޭކަލުމް ތިބޭނީ، އަސްލަކީ ރިޝްވަތަށް ވިކިފައިތިބުން،،\nއޮގަސްޓް 5, 2021 09:28\nމަތީ މަގާމުތަކުގައި ކުފޫހަމަނުވާ މީހުން ތިބުމަކީ މުޅި އިންސާނިއްޔަތަށް ހުރި ނުރައްކަލެއްކަން އެނގިގެން މިދަނީ.\nއޮގަސްޓް 5, 2021 09:39\nތި ޝަމީމުގެ ކަރަޕްޓް ވާހަކަ މި އިސްލާމީ އުންމަތެއްގަ ނުދެއްކިޔާ ރަނގަޅުވާނީ. މީނާ އަށް ހީވާކަލަހަ ދެން މިނޫން ދުވަހެއް ނެތޭ؟ﷲ އަށް ބިރުވެތިވާން އަދި ވެސް މީނާ ހިތައްނާރާބާ؟ބަލަ މިއަދު ކިތައްމެ އިއްޒަތުގައި އުޅުނަސް މަރުވީމަ ހަމަ ނިކަމެތި މީހާ އާއި އެއް ހަމަ އެއްގަ ހުސްއަތާ ދެއްތޯ ދާންޖެހޭނީ؟\nމުޙައްމަދު އަޙްމަދު އ.ދ ތޮއްޑޫ\nއޮގަސްޓް 5, 2021 09:56\nނަޒްރާ ނަސީމް ގެ ފިރިމީހާ އަކީ މަޙްލޫފު. ނަޒްރާ ނަސީމް އަކީ ނާއިބު ރައީސް ގެ އެއްބަޑު އެއްބަފާ ކޮއްކޮ. މަޙްލޫފު ގެ މައްޗަށް ތިޔަ ބުނާ "އުންސުރު" ހަމަވާނެ މިފަހަރު. ނަމަވެސް ދިގުދައްމަނީ މި ޙުސައިން ޝަމީމް.\nއޮގަސްޓް 5, 2021 10:07\nސިއްރު ހެކިދޭމީހާ ގެ މައުލޫމާތު ކުއްކުރާ މީހުނަށް ދީ އެމިހުނަށް ބިރުދައްކާ ނަފްސާނީ ގޮތުން ގެއްލުންދި ހެދީމަ އޯކޭ އެހެން ވީމަ ތީކިއަދި މާ ބޮޑުކަމެއް ނުން\nއޮގަސްޓް 5, 2021 10:38\nދައުލަތުގެ ބޮޑެތި މަގާމުތަކުގައި ތިއްބަވާ ވެރިން މިފަދަ ގާނޫނާ ޚިލާފު ކަންކަން ކުރާނަމަ އެފަދަ މީހުން ހިފާ ހައްޔަރުކުރަންޖެހޭ! ނުވަތަ ޢައްމުން އެފަދަ ފަރާތްތައް ހަމަ މަގަށް ދެދުކުރަންޖެހޭ! ސަމީމަކީ ނުބައި ނުލަފާ މީހެއް! މިއަދު ތިޔަގޮތައް އުޅެވިދާނެ ސަމީމޫ! އެކަމަކު ގާނޫނު ތިޔަމީހާއާވެސް އަރާހަމަކުރާނެ!\nއޮގަސްޓް 5, 2021 10:45\nމިހާ ރު ސާފުވެއްޖެ ނަ ރީސްގެ ބަނޑަށް ވައިއަ ރައިގެން "ހަޖަމް" ނުވެގެން އުޅުނު ސަބަބު.\nއޮގަސްޓް 8, 2021 14:45\nވެރިކަމަށް އަންނަންވެގެން ދެއްކި ވާހަކަ އަކާ ވެރިކަމަށް އައިސްތިބެގެން ދައްކާ ވާހަކައަކާ ކުރާކންތަކާ ދިމަލެއްނުވޭ.ވެރިކަމަށް އައިއިރު ބަުނަމުން ދިޔައީ ޢަދުލުގެ ނިޒާމް އޮތީ ވަރަށް ބޮޑަ ބޮއްސުން ލައިގެން ގޮސްފައި ކަމަށް.އަދި ތިމާމެން ވެރިކަމަށް ިއަންނަނީ ކަންކަން އިޞްލާޙު ކުރާށޭ. ކޮބާ؟ މިއިން ޒަމާނެއްގައި ދިވެހިރާއްޖޭ ޢަދުލުގެ ނިޒާމް ބޮއްސުން ނުލާހާ ވަރަށް މިއޮތީ ރައްޔިތުންގެ ކުރިމަތީގައި އިތުބާރު ގެއްލި ބޮއްސުންލާފަ.ވަރަށް ިތާމަ ހުރި ފިނޑި ޢަމަލުތައް މިހާރު ވަމުން މިދަނީ. ކިހިނެއްތޯ ދެން އިންސާފު ހޯދޭނީ. ކިހިނެއްތޯ އިންސާފުލުިބޭނީ. ދައުލަތުގެ ތިންބާރު މަސްހުނިކޮށް ގަޑުބަޑު ވެއްޖެ.


Azza Aai Mua Ge Honeymoon: India Ge Tv Thari Anjali Aaeku Vaguthu Kolheh - Vaguthu\nދިވެހި ފިލްމު އިންޑަސްޓްރީގެ މަޝްހޫރު ފަންނާނުންކަމުގައިވާ އަބްދުﷲ މުއާޒު (މުއާ) އާއި މަރިޔަމް އައްޒަ (އައްޒަ)،ގެ ހަނީމޫން ހައިޑްވޭ ބީޗް ރިސޯޓުގައި ހޭދަކުރަމުންދާއިރު އިންޑިއާގެ ޓީވީ ތަ, ރި، އަންޖަލީ އަނަންދު ވެސް ހުރީ އެ ރިސޯޓްގައި ޗުއްޓީ ހޭދަކުރަން ގޮހެވެ.\nމި މަހު 02 ވަނަ ދުވަހު ރަންކިޔާ 20 ވަނަ ދުވަހު އައްޒައާއި މުއާ ވަނީ ކައިވެނިކޮށްފައެެވެ. ދެތަރިން ކައިވެނި ކުރުމަށްފަހު އޭގެ އަނެއް ދުވަހު ފުރައިގެން ދިޔައީ ހަނީ މޫނަށެވެ.\nހައިޑްވޭ ރިސޯޓުގައި ހަނީމޫންގެ އުފާވެރި ވަގުތު ކޮޅުތައް އެ މީހުން ހޭދަކުރަމުންދާއިރު، އިންޑިއާގެ ޓީވީ ތަރި އަންޖަލީ ނުވަތަ "ކުލްފީ ކުމާރް ބާޖޭ ވާލާ" ގެ ތަރި ލަވްލީއާއެކު އެ މީހުން ދަނީ ވަގުތު ޙޭދަކުރަމުންނެވެ.\nއެގޮތުން މަސްދަތުރު ތަކާއި ހެނދުނު ނާޝްތާ އަދި ރޭގަނޑުގެ ކެއުންތަކުގައިވެސް އަންޖަލީ ބައިވެރިވެއެވެ. އަންޖަލީ ވަނީ މީސްމީޑިއާގައި ފޮޓޯއެއްވެސް ހިއްސާކޮށްފައެވެ.\nއައްޒަ އާއި މުއާ ކައިވެނިކޮށްފައި ވަނީ ދެ އަހަރަށްވުރެ ގިނަ ދުވަސްވަންދެން ލޯބީގެ ގޮތުން ގުޅިގެން އުޅުމަށްފަހުއެވެ.\nއަންޖަލީ އެންމެ ފުރަތަމަ ފެނިގެންދިޔައީ 2017 ވަނަ އަހަރު ސްޓާ ޕްލަސްއިން ގެނެސްދިން "ޑާއި ކިލޯ ޕިޔާރް" އިންއެވެ. "ކުލްފީ ކުމާރ ބާޖޭ ވާލާ" ގައި އަންޖަލީ ފެނިގެންދަނީ ވަރަށް ޒީލަގަދަ އަންހެެނެއްގެ ގޮތުގައެވެ.\nއައްޒަ އާއި މުއާ އެންމެ ފަހުން ފެނިގެން ގޮސްފައި ވަނީ ދިވެހި ފިލްމު "ލީނާ" އިންނެވެ. އަދި މި ދެ ތަރިން ދަނީ ހުވާ ދެ ވަނަ ސީޒަންގައިވެސް މަސައްކަތް ކުރަމުންނެވެ.\nއައްޒަ އަދި މުއާވެސް މީގެ ކުރިން ކައިވެންޏެއްކޮށްފައި ވެއެވެ. އަދި ދެ މީހުންގެވެސް އެއް ކުއްޖަކު ހުރެއެވެ.\nއަޅެ ބޯވަ ހާދަ މީރުވާނޭ.\nފެބުރުއަރީ 24, 2020 18:20\nފެބުރުއަރީ 24, 2020 18:54\nފެބުރުއަރީ 25, 2020 03:36\nވާއު.. ރައްޒެ ވަރަށް އުފާ ވާނެ..\nފެބުރުއަރީ 25, 2020 09:59\nއައްޒަ ކައިވެނީގެ ކުރިންވެސް ގޮއްސި ހަނީމޫނަށް އެތައް ފަހަރަކު\nފެބުރުއަރީ 25, 2020 10:10\nއަންޖަލީ މިޔަރެއް ބޭނި ވާހަކަ ކީއްވެ ނުޖެހީ ؟ އެއީ ޤާނޫނީ ކުށެއް. އައްޒަ ސްނެޕް ވެސް ކުރި


Bangladesh premier league'ge club akah Nizambe badhaluvanee\nބަންގްލަދޭޝް ޕްރިމިއަރ ލީގުގެ ކްލަބަކަށް ނިޒާމްބެ ބަދަލުވަނީ\nނިޒާމްބެގެ އިރުޝާދުގެ ދަށުން ޓީސީ ވަނީ ޝައިހް ކަމާލް ކަޕް ކާމިޔާބުކޮށްފައި\nނިޒާމްބެ ވަނީ ގައުމީ 16 އަހަރުން ދަށުގެ ޓީމުގެ ކޯޗުކަން ދޫކޮށްލާފައި\nނިޒާމްބެ ސައިފްއާ ހަވާލުވާނީ އަންނަ މަހުގެ ފަސްވަނަ ދުވަހު\nކ. މާލެ | 30 އޮކްޓޯބަރ 2019 | ބުދަ 18:58 | 4,137\nމުހައްމަދު ނިޒާމް (ނިޒާމްބެ) - މިހާރު\nބަންގްލަދޭޝް ޕްރިމިއަރ ލީގުގެ ސައިފް ސްޕޯޓިން ކްލަބަށް ގައުމީ 16 އަހަރުން ދަށުގެ ފިރިހެން ފުޓުބޯޅަ ޓީމުގެ ކޯޗު މުހައްމަދު ނިޒާމް (ނިޒާމްބެ) ބަދަލުވާން ނިންމައިފިއެވެ.\nގައުމީ 16 އަހަރުން ދަށުގެ ޓީމުގެ ކޯޗުކަމުން ވަކިވެ، ސައިފްއާ ރަސްމީކޮށް ނިޒާމްބެ ހަވާލުވާނީ އަންނަ ނޮވެމްބަރ މަހުގެ ފަސް ވަނަ ދުވަހުއެވެ.\nނިޒާމްބެއާ 16 އަހަރުން ދަށުގެ ޓީމު ހަވާލުކުރީ 2023 ވަނަ އަހަރު ރާއްޖޭގައި ބާއްވާ އިންޑިއަން އޯޝަން އައިލޭންޑް ގޭމްސް (އައިއޯއައިޖީ) އަށް އަމާޒުކޮށް ޓީމެއް ތައްޔާރު ކުރުމަށެވެ. ނަމަވެސް ރާއްޖެއެމްވީއަށް މައުލޫމާތު ދެމުން ނިޒާމްބެ ބުނީ، ބޭރުން ލިބުނު ފުރުސަތާއެކު، ފުޓުބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) ގެ ރައީސް ބައްސާމް އަދީލް ޖަލީލުއާ ވާހަކަ ދެއްކުމަށްފަހު އެއްބަސްވެވުނީ ފުރުސަތުގެ ބޭނުން ހިފާށެވެ.\nމިއީ ރާއްޖޭގެ ކޯޗަކު ބޭރުގެ މަތީ ފަންތީގެ ލީގެއްގައި ކޯޗުކަން ކޮށްދޭ ފުރަތަމަ ފަހަރަށްވާއިރު، ނިޒާމްބެ އޭއެފްސީ އޭ ލައިސަންސް ނެގީ މި އަހަރު ބަންގްލަދޭޝްގައި ބޭއްވި ކޯހެއްގައި ބައިވެރިވެގެންނެވެ.


Kirron ge haalu annanee rangalhuvamun: Anupam Kher – Iru\nކިރަންގެ ހާލު އަންނަނީ ރަނގަޅުވަމުން: އަނުޕަމް ކޭރް\nޝާޝާ· 25 މޭ 2021\nބޮލީވުޑްގެ ދުވަސްވީ އެކްޓްރެސް ކިރަން ކޭރް ލޭގެ ކެންސަރާ ހަނގުރާމަ ކުރަމުންދާއިރު، އޭނާގެ ހާލު ރަނގަޅުވަމުން އަންނަ ކަމަށް ފިރިމީހާ އަދި ކުޅަދާނަ އެކްޓަރު އަނުޕަމް ކޭރް ބުނެފިއެވެ.\nކިރަން، 68، އަށް ކެންސަރު ޖެހުނުކަން ހާމަކުރީ މިދިޔަ މަހުގެ ކުރީކޮޅެވެ.\n‘ބޮމްބޭ ޓައިމްސް’ އާ ވާހަކަދައްކަމުން ކިރަންގެ ފިރިމީހާ އަނުޕަމް ބުނިގޮތުގައި، ކިރަން ކީމޯތެރަޕީގެ ފަރުވާ ހޯދަމުންދާއިރު ފެންނަނީ ވަރަށް ހިތްވަރުގަދަކޮށް ކަމަށެވެ. އަދި އޭނާގެ އެ ހިތްވަރާއެކު ބަލިން ފަސޭހަވަމުން އަންނަ ކަމަށް ބުންޏެވެ. އެހެންނަމަވެސް، ކޮވިޑް-19 ގެ ދުވަސްވަރުކަމުން އިތުރު ނުތަނަސްވަކަމެއް ވެރިވެފައިވާ ކަން ފާހަގަކުރިއެވެ.\n“ކިރަން އަށް މީހުންނަކީ ބައްދަލެއް ނުކުރެވޭ. އެކަމަކުވެސް އޭނާގެ ހާލު ދުވަހަކަށްވުރެ ދުވަހެއް ރަނގަޅު”.\nއަނުޕަމް ބުނީ ކީމޯތެރަޕީގެ އުނދަގޫތައް އެކިދުވަހު ހުންނަނީ އެކިވަރަށް ކަމަށެވެ. އެހެންކަމުން ބައެއް ދުވަސްތަކުގައި ކިރަން ވަރަށް ވޭނުގައި އުޅޭކަމަށާއި، އެކަމާ ހުރެ ބައެއް ފަހަރު އޭނާގެ އުންމީދު ގެއްލޭ ފަހަރު ކުރިމަތިވާ ކަމަށް ބުންޏެވެ. އެހެންނަމަވެސް މުޅި އާއިލާ ތިބީ ކިރަން އާ އެކީގައި ކަމަށާއި، އެންމެންގެ ދުއާއަކީ ކިރަން އަށް އަވަސް ޝިފާއެއް ލިބުން ކަމަށެވެ. “ފޭނުން ވެސް އެދެނީ އެގޮތަށް ކަމަށް ދެކެން”.\nއޭނާ ބުނީ އަންހެނުންނަށް ކެންސަރު ޖެހުނު ވާހަކަ އެނގިގެން ހޮލީވުޑްގެ އެކުވެރިޔާ މަޝްހޫރު އެކްޓަރު ރޮބަޓް ޑި ނީރޯ ވެސް ވަރަށް ގިނައިން ގުޅައި، މެސެޖްކޮށް ކިރަންގެ ހާލަތާ ބެހޭ ގޮތުން ސުވާލުކުރާ ކަމަށެވެ. އެއީ ވެސް ލިބޭ ހިތްވަރެއް ކަމަށް ބުންޏެވެ. ކިރަން އަށް ކެންސަރު ޖެހުނުކަން އެނގުމާއެކު އަނުޕަމް ވަނީ އޭނާ ކުޅެމުންދިޔަ ހޮލީވުޑް ޓީވީ ޝޯ “ނިއު އެމްސްޓާޑަމް” ދޫކޮށްލައި، އަންހެނުން ކައިރީގައި ހުރުމަށް އައިސްފައެވެ.\nކިރަން ވަނީ ހިންދީ ފިލްމުތަކުގައި މަންމަގެ ރޯލު ކުޅެގެން ބެލުންތެރިންގެ ލޯބި ހޯދަައިފައެވެ.


ކޮވިޑް19ގެ ނިޝާނެއް ނެތް، އެކަމަކު ޓެސްޓް ކުރަން ތައްޔާރު: ނަޝީދު – Dhen.mv\nކޮވިޑް19ގެ ނިޝާނެއް ނެތް، އެކަމަކު ޓެސްޓް ކުރަން ތައްޔާރު: ނަޝީދު\nދެން އެމްވީ April 1, 2020 - 12:05 pm\nކޮވިޑް19ގެ އެއްވެސް ނިޝާނެއް ނުފެންނަ ކަމަށާއި ނަމަވެސް ޓެސްޓް ކުރަން ތައްޔާރަށް ހުންނެވި ކަމަށް ކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nރޭ ބޭއްވި ނޫސްވެރިންގެ ބައްދަލުވުމުގައި ކޮވިޑް-19ގެ ތަރުޖަމާނު މަބްރޫކް އަޒީޒް ވިދާޅުވީ މި މަހުގެ 14 ވަނަ ދުވަހާއި 19 ވަނަ ދުވަހާ ދެމެދު އިނގިރޭސިވިލާތުން ރާއްޖެއައި އެންމެން ޓެސްޓު ކުރަން ނިންމާފައިވާ ކަމަށެވެ.\nމި މަހުގެ 11 ވަނަ ދުވަހުން 14 ވަނަ ދުވަހުގެ ނިޔަލަށް ނަޝީދު ހުންނެވީ އިނގިރޭސިވިލާތުގައެވެ. އެހެންކަމުން ސަރުކާރުން ނިންމު ނިންމި ނިންމުމާ އެއްގޮތަށް ނަޝީދު ވެސް ޓެސްޓު ހަދަން ޖެހޭނެއެވެ.\nނަމަވެސް މިއަދުގެ މަޖިލިސް ޖަލްސާގައި ނަޝީދު ވިދާޅުވީ އޭރު ޓެސްޓް ކުރުމަށްވެސް އަދި އިތުރުފިޔަވަޅެއްވެސް އެޅުމަށް ނިންމާފައި ނުވާކަމަށާއި ޓެސްޓް ކުރަން އޮންނަނީ ބަލީގެ ނިޝާންތައް ހުރި މީހުން ކަމަށެވެ. އެފަދަ ނިޝާނެއް ވެސް ނެތް ކަމަށް އެމަނިކުފާނު ވިދާޅުވިއެވެ.\n"މާތް ރަސްކަލާންގެ އަމުރާއި އިރާދަފުޅުން އަޅުގަނޑުގެ އޭގެ (ކޮވިޑް19 ގެ) ނިޝާނެއް ނެތް. އެހެން ނަމަވެސް ޕަބްލިކް ހެލްތުން އެދޭނަމަ އަޅުގަނޑު މިހިރީ ވަރަށް ބޮޑަށް ޓެސްޓް ކުރަން ތައްޔާރަށް. އަޅުގަނޑު ޓެސްޓް ކުރަން ތައްޔާރަށް ހުރި އިރުވެސް ޕަބްލިކް ހެލްތްގުއާއި ޑޮކްޓަރުންކައިރީގާ އަޅުގަނޑު އަހާލަން ބޭނުންވާނެ 14 ވަނަ ދުވަހުގެ ތާރީހަށް ތިބޭފުޅުން ތިޔަނިންމެވީ ކޮން ސައިންޓިފިކް ރެޝަނަލް އެއްގެ މައްޗަށް ބިނާކޮށްފައިތޯ." ނަޝީދު ވިދާޅުވިއެވެ.\nރޭ މަބްރޫކް ވިދާޅުވި ގޮތުގައި އެ ދުވަސްވަރު ޔޫކޭއިން ރާއްޖެ އައި 50 އަށް ވުރެ ގިނަ މީހުން ޓެސްޓް ކުރުމަށް ނިންމާފައިވާ ކަމަށެވެ. އިނގިރޭސިވިލާތުން ރާއްޖެ އައި މީހުންގެ ޓެސްޓްކުރުމަށް ނިންމާފައިވަނީ އެ ގައުމަކީ މިބައްޔަށް ރިސްކު ބޮޑު ގައުމަކަށްވެފައި އެގައުމުން ރާއްޖެ އައި ތިން ދިވެހިން ކޮވިޑް-19 އަށް ފައްސިވުމާ ގުޅިގެންނެވެ.\nބައިވެރިޔާ ދެކެ ލޯބިވާ ކަމުގެ ދަލީލަކީ އޭނާ އެދޭހާ ކަމަކަށް އާބަސް ބުނުމެއްނޫން !


ތައި ޕްރޯން ފްރައިޑް ރައިސް\nރޯދަމަހުގެ ހާރުދަމަށް ވަރަށް ކަމުދާނެ\n29 އޭޕްރިލް 2020 | ބުދަ 13:03\nމި ފުރަބަންދު ދުވަސްވަރު އެކި ކަހަލަ ކުޒީން، ތައި، ޗައިނީސް، މެކްސިކަން ނޫނީ އިޓަލިއަން ކާހިތްވޭތަ؟ މި ރެސިޕީ އަކީ ރެސްޓޯރެންޓަކަށް ނުގޮސް، ގޭގައި ހުރެގެން ހަމަ އެ ކޮލިޓީގެ ރަހަ ނެރެވޭނެ ރެސިޕީއެއް.\n200 ގުރާމް ޕްރޯންސް\n30 ގުރާމް ކެރެޓް\n1 ޖޯޑު ގްރީން ޕީސް އަދި ޒުވާރި\nގިތެޔޮމިރުހެއް (ކުޅި ކުރަން ބޭނުންވާ ވަރަކަށް)\n2 ސަމްސާ ސޯޔާ ސޯސް،\n1 ސައިސަމްސާ އޮއިސްޓަރ ސޯސް\n1 ސައިސަމްސާ ސެސަމޭ ތެޔޮ\nބައި ސައިސަމްސާ މުގުރި މިރުސް\nބައި ސައިސަމްސާ ޕެޕްރިކާ\nބައި ސައިސަމްސާ މުގުރި ކޮރިއެންޑާ\nލޮނު އަދި އަސޭމިރުސް (ރަހަ ލާވަރަށް)\n1 ޖޯޑުގެ ހަނޑޫ (ކައްކާފައި)\nކެރެޓް ދިގުކޮށް ކޮށާލާފައި، ބާކީ ހުރި ތަރުކާރީކޮޅު ހިމުންކޮށް ކޮށާލާށެވެ.\nއުނދުން މައްޗަށް ތެއްޔެއް އުދާފައި ތެލި ހޫނުވަންދެން ބަހައްޓާށެވެ. މިވަގުތު ކޮޅު ޕްރޯން ކޮޅަށް 1 ސައިސަމްސާ އަސޭމިރުސް، ބައި ސައިސަމްސާ މުގުރި މިރުސް، ޕެޕްރިކާ އަދި ކުޑަ ލޮނުކޮޅެއް ލާފައި އެއްކޮށްލާށެވެ. ބޭނުން ނަމަ އޮރިގާނޯ، ރޯސްމެރީ އަދި ޕާރސްލީ ފަދަ އާބްސް ވެސް އެޅިދާނެ.\nތެލި ހޫނު ވުމުން2ސަމްސާ ތެޔޮ (އެންމެ ރަނގަޅީ ޒައިތޫނި ތެޔޮ) އަޅާފައި ޕްރޯންކޮޅު ތެލުލާށެވެ. ޕްރޯންކޮޅު ތައްޔާރު ވުމުން ޓިޝޫ އެއްގެ މަތީ އަތުރާލާށެވެ. ދެން ތެލި ސާފުކޮށްލުމަށްފަހު2ބިސް ގިރާލާފައި ސްކްރެމްބަލް ކޮށްލާށެވެ.\nއެއަށްފަހު ކޮރިއެންޑާ، ލޮނު، އަސޭމިރުސް ލައިގެން ތަރުކާރީ ކޮޅު މީރުކޮށްލާށެވެ.\nތަރުކާރީކޮޅު ރޯފިލުމުން މުގުރި މިރުސް، ލޮނު އަދި އަސޭމިރުސް އިތުރަށް އަޅައި (ބޭނުމިއްޔާ) ހާވާލާށެވެ. ދެން އެއްކޮށްލާނީ ކުރިން ފިހުނު ޕްރޯންކޮޅާއި ސޯސްކޮޅެވެ. މިއައްފަހު ކެއްކި ބަތްކޮޅު އެއްކޮށްލާ، ސެސަމޭ ތެޔޮ އަޅާފައި ހާވާލާށެވެ. އެންމެ ފަހު އެއްޗަކަށް ބިސްކޮޅު އެއްކޮށްލާށެވެ. ގިނައިން ސޯޔާސޯސް އަޅަން ބޭނުން ނަމަ އެޅިދާނެ އެވެ.\nއުރީދޫ އޭކޭއައި-އެލްއެފް ޔޫތު ޗެމްޕިއަންޝިޕުގެ ގުރު ނަގައިފި


Vazeefa iyaadha kohdheyn PNC in dhatharei hadhanee\nޕީޕީއެމް އާއި ޕީއެންސީ އިން ރޭ ބޭއްވި ނޫސްވެރިންގެ ބައްދަލުވުން- ވަޒީފާއިން ވަކިކުރާ ފަރާތްތަކުގެ ދަފްތަރެއް އެކުލަވާލަނީ- ފޮޓޯ- ޕީޕީއެމް\nމި ސަރުކާރުގައި ނުހައްގުން ވަޒީފާއިން ވަކިކޮށްފައިވާ ފަރާތްތަކަށް މުސާރަ އާއިއެކު ވަޒީފާ އިޔާދަކޮށްދިނުމަށް ދަފްތަރެއް އެކުލަވައިލަން ނިންމާފައިވާ ކަމަށް ޕީއެންސީގެ ނައިބު ރައީސް އިބްރާހީމް ޝުޖާއު ވިދާޅުވެއްޖެ އެވެ.\nއިދިކޮޅު ދެ ޕާޓި ކަމަށްވާ ޕީޕީއެމް އާއި ޕީއެންސީ ގުޅިގެން ރޭ ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން ޝުޖާއު ވިދާޅުވީ، އެޕާޓީއަށް މިހާރު އެންމެ ގިނައިން ހުށަހެޅެމުންދާ ޝަކުވާ އަކީ ވަޒީފާގެ ބިރު ދެއްކުމާއި ވަޒީފާއިން ވަކި ކުރުން ކަމަށެވެ. އެހެންކަމުން އެޕާޓީން ދަފްތަރެއް އެކުލަވައިލަން ނިންމީ ކަމަށެވެ. ދަފްތަރުގައި ނޯޓު ކުރުމުގެ ފުރުސަތު އަންނަ ހަފުތާގައި ހުޅުވާލާނެ ކަމަށް އޭނާ ވިދާޅުވި އެވެ.\nމި ދަފްތަރަގައި ރަޖިސްޓްރީ ވުމަށް އެދި ދޫކުރާ ފޯމް ގައި ހާއްސަ ސީރިއަލް ކޯޑެއް ހިމަނާ ގޮތަށް ނިންމާފައިވާތީ، ފޯމް ހަމައެކަނި ލިބެން ހުންނަނީ ޕާޓީ އޮފީހުން ކަމަށް ޝުޖާއު ވިދާޅުވި އެވެ. އޭނާ ވިދާޅުވީ 2023 ވަނަ އަހަރު ވެރިކަން ކުރާނީ ޕީޕީއެމް ނުވަތަ ޕީއެންސީ ކަމަށެވެ. އަދި އެއަށްފަހު ނުހައްގުން ވަޒީފާއިން ވަކިކޮށްފައިވާ ހުރިހާ ފަރާތްތަކަށް މުސާރަ އާއިއެކު ވަޒީފާ އަލުން އަނބުރާ ދޭނެ ކަމަށެވެ. މީގެ އިތުރުން ވަޒީފާ އާއި ބެހޭ ޓްރިބިޔުނަލް އަށް މައްސަލަ ހުށަހަޅަން ބޭނުންވާ ފަރާތްތަކަށް ދެ ޕާޓީގެ ފަރާތުން ގާނޫނީ ލަފާ ދެއްވަމުން ގެންދާނެ ކަމަށެވެ.\n"2023 ގައި އަޅުގަނޑުމެން އަނބުރާ ވެރިކަމަށް އަންނާނަން. ވެރިކަމަށް އައުމަށް ފަހު، މި ސަރުކާރުން އިހާނެތިކޮށް އަދި އަޅުގަނޑުމެން އުފެއްދި ވަޒީފާތަކުން ވަކިކުރާ ކޮންމެ ރައްޔިތަކަށް މުސާރައާ އެކު އަޅުގަނޑުމެންގެ ސަރުކާރުގައި ވަޒީފާ އިޔާދަކޮށް ދޭނަން" ޝުޖާއު ވިދާޅުވި އެވެ.\nކުރީގެ ރައީސް އަބްދުﷲ ޔާމީންގެ ސަރުކާރުގައި ރާއްޖޭގެ ވަޒިފާގެ ބާޒަރު ވަރަށް ތިޔާގި ކަމަށް ޝުޖާއު ވިދާޅުވި އެވެ. އެހެން ނަމަވެސް މިހާރުގެ ސަރުކާރަށް ހަ މަސް ވީއިރު ގިނަ އަދަދެއްގެ މީހުން ވަޒީފާއިން ވަކިކޮށްފައިވާ ކަމަށެވެ. އަދި ވަޒީފާއިން ވަކިކޮށްފައިވަނީ ވެސް ޔާމީންގެ ވެރިކަމުގައި އުފެއްދި ވަޒީފާތަކުގައި ތިބި ފަރާތްތަށް ކަމަށް ޝުޖާއު ވަނީ ވިދާޅުވެފަ އެވެ.\nޕީޕީއެމްގެ ސަރުކާރުން އުފެއްދި ވަޒީފާތަކުންނާއި އެ ނޫން ވެސް ސަރުކާރުގެ މަގާމްތަކުން ވަކިކޮށް، ޒުވާނުން ބިކަ ކުރުމަކީ ބަލައިގަނެވޭނެ ކަމެއް ނޫން ކަމަށެވެ. އެކަމަށް ހައްލު ހޯދަން މަސައްކަތް ކުރަމުން އަންނަ ކަމަށްވެސް ޝުޖާއު ވިދާޅުވި އެވެ. ވިދާޅުވި އެވެ.\nޔާމީން، ރައީސްއަށް: "ދައުރަކީ އޮށްވަޅުގޮނޑި ކުޅުންތޯ؟"


Madiaa Vahtharu Miyaru, Varah Gina Dhuvas Fahun Fenijje - Vaguthu\nމަޑިއާ ވައްތަރު މިޔަރު، ވަރަށް ގިނަ ދުވަސް ފަހުން ފެނިއްޖެ\nމިޔަރަކީ މޫދުގައި ދިރިއުޅޭ މަހުގެ ބާވަތްތަކުގެ ތެރެއިން އެންމެ އާއިލާ ބޮޑު އެއް ބާވަތެވެ. އިންސާނުންނަށް އަދި ހޯދިފައި ނުވާ އެތައް ބާވަތެއްގެ މިޔަރު އުޅޭކަމަށް ބެލެވޭއިރު، ހޯދިފައިވީނަމަވެސް، މިއިން ޒަމާނަކު މީހެއްގެ ލޮލަށް ނުފެންނަ އެތައް ބާވަތެއްގެ މިޔަރުވެސް އުޅެމުންދެއެވެ.\nއެގޮތުން، އެތައް ދުވަހެއް ފަހުން، މިޔަރު އާއިލާގެ އެންމެ ތަފާތު އެއް މިޔަރު، ވަރަށް ފަހުން ވަނީ ފެނިފައެވެ. އެއީ ހަށިގަނޑުން މަޑިއަކާ ވައްތަރު ގޮތެއް ހުންނަ އެންޖަލް ޝާކް އެވެ.\nޒޫލޮޖިކަލް ސޮސައިޓީ އޮފް ލަންޑަން އިން އެތައް ދުވަހެއް ވަންދެން ކުރި މަސައްކަތުން މި މިޔަރު ފެނިފައިވަނީ އިނގިރޭސިވިލާތުގެ ވޭލްސްގެ ކައިރިންނެވެ. އެސަރަޙައްދުގައި އެންޖަލް ޝާކް އުޅޭކަމުގެ މައުލޫމާތު ދީފައިވަނީ އެސަރަޙައްދުގައި މަސްވެރިންކަން ކުރާ ފަރާތްތަކުންނެވެ.\nމިޔަރުގެ އެންމެ ދުވަސްވީ އެއް ބާވަތަކީ އެންޖަލް ފިޝް ކަމަށްވާއިރު މިއީ ދުނިޔެއިން ނެތި ދިއުމުގެ ބިރު ހީވެފައިވާ ބާވަތެއްކަން ފާހަގަކޮށްލެވެއެވެ. ސައިންސްވެރިން ގަބޫލު ކުރާ ގޮތުގައި މި ބާވަތުގެ މިޔަރު ދުނިޔެއިން ނެތި ދިއުމަކީ މުޅި މިޔަރުގެ ދަރިފަސްކޮޅަށްވެސް ލިބޭ ގެއްލުމަކަށް ނޫނީ ނުވާނެއެވެ.\nވޭލްސްގެ ކައިރިން މިޔަރު ފެނުނުކަމުގައިވިޔަސް، މިއީ އެސަރަޙައްދުގައި އުޅެމުންދާ މިޔަރެއްކަން އަދި އެނގިފައިނުވެއެވެ.\nޖެނުއަރީ 26, 2019 17:07\nއަހަރުމެން ރަށު ފަޅުތެރޭގަ ވަރަށް ގިނައިން އުޅޭ އެއްޗެއްމީ\nޖެނުއަރީ 26, 2019 17:21\nފ އަތުޅު ހިމިތީ ފަޅު ތެރޭގައި ބައިވަރު އުޅޭ ތިކަހަލަ މިޔަރު.\nޖެނުއަރީ 26, 2019 18:54\nމަޑިޔަކީވެސް މިޔަރު އާއިލާ\nޖެނުއަރީ 26, 2019 21:59\nތިކަހަލަ މިޔަރު ބައިވަރު ފެނޭ މަމީ ފީނަށް އުޅޭ މީހެއް މޫދަށް ނުދާ ކުދިންނަށް ނުފެނި ދާނެ ފަހަރެއްގަ\nޖެނުއަރީ 26, 2019 23:32\nފ ހިމިތީގެ ރަށްޔިތުން ތި ހިމާޔަތް ކުރަން ޖެހޭ\nޖެނުއަރީ 27, 2019 09:15\nފ ހިމިތީ އަކީ ފަޅުރަށެއް\nޖެނުއަރީ 27, 2019 08:38\nމިހިރި ކޮމެންޓްތަށް ބަލާލީމާ ގަބޫލުކުރެވެނީ މީ ރާއްޖޭގައި ވަރަށް ގިނަ ބާވަތެއްކަން. ތިޔައިގެ ފޮޓޯގަނޑެއް ނަގާ "ލޮސް އެންޑް ފައުންޑް" ޖަހާ ސޯޝަލް މީޑިއާގައި ޝެއަރ ކޮށްލަންވީނު.


Valhomas market kairy masbaanan huri meehaku vayaa eku moodhah vetti maruvejje - One Online\n15 ޖޫން 2021، މާލެ: އައިޖީއެމްއެޗްގެ މެއިން ގޭޓް ކުރިމަތި- -- ފޮޓޯ: އަހުމަދު އައިހަމް\nވަޅޯމަސް މާރުކޭޓު ކައިރީ މަސްބާނަން ހުރި މީހަކު ވަޔާއެކު މޫދަށް ވެއްޓި މަރުވެއްޖެ\nއިއްޒުއްދީން ފާލަމާ ދިމާލުން ވަޅޯމަސް މާރުކޭޓު ކައިރީގައި މަސް ބާނަން ހުރި މީހަކު ވަޔާއެކު މޫދަށް ވެއްޓި މަރުވެއްޖެ އެވެ.\nފުލުހުންގެ މީޑިއާ އޮފިސަރު "ވަން" އަށް މިއަދު ވިދާޅުވީ އިއްޒުއްދީން ފާލަމާ ދިމާލުން މަސްބާނަން ހުރި މީހަކު މޫދަށް ވެއްޓިގެން އުޅޭ ކަމުގެ މައުލޫމާތު މިއަދު ހެނދުނު 6:05ގައި ލިބުނު ކަމަށެވެ. ހޮސްޕިޓަލަށް ގެންދިޔަ ފަހުން އޭނާ މަރުވެފައިވާ ކަމަށް މައުލޫމާތު ލިބިފައިވާ ކަމަށް ވެސް ވިދާޅުވި އެވެ.\nއޮފިސަރު ވިދާޅުވީ މަރުވެފައި ވަނީ އުމުރުން 59 އަހަރުގެ ދިވެހި ފިރިހެނެއް ކަމަށެވެ. އެ މިހާގެ ހަށިގަނޑު މިހާރު އައިޖީއެމްއެޗުގައި ބާއްވާފައިވާ ކަމަށް ވެސް ވިދާޅުވި އެވެ.\nއެނާ އިތުރަށް ވިދާޅުވީ އެމީހާ މޫދަށް ވެއްޓުނީ މަސްބާނަން ހުއްޓާ ގަދަ ވަޔާއެކު ކަމަށެވެ.\nއެ މީހާ މޫދަށް ވެއްޓިފައި އޮއްވައި ފެނުނު މީހަކު "ވަން" އަށް ބުނީ އެމީހާ މޫދުން ނެގި އިރުވެސް އެއްވެސް ހަރަކާތެއް ނެތް ކަމަށެވެ. އަދި އެމީހާގެ ބޯ ވަރަށް ބޮޑަށް ފަޅައިގެން ގޮސް ގިނަ އަދަދެއްގެ ލޭ ފޭބި ކަމަށާއި މޫދުން ނެގި އިރުވެސް އެއްވެސް ހަރަކާތެއް ނެތް ކަމަށެވެ. މޫދުގައި އޮއްވައި ފެނުނީ އެ ސަރަހައްދަށް ދިޔަ އާންމުންގެ ބަޔަކަށް ކަމަށްވެސް އޭނާ ބުންޏެވެ.\nއެމީހާ މަސް ބާނަން ހުރީ ވަޅޯ މަސް މާރުކޭޓު ސަރަހައްދުން ބޭރުތޮށި މަތީ ނެރު ބައްތި ކައިރީގައި ކަމަށް މަންޒަރު ދުށް މީހާ "ވަން" އަށް ބުންޏެވެ. އެ ސަރަހައްދަކީ އާންމުކޮށްވެސް މީހުން މަސްބާނަން ދާ ހިސާބެކެވެ.\nގުޅޭ ޓެގު އައިޖީއެމްއެޗް މަރު މާލެ ޕޮލިސް މޫސުމް މޫސުމް ދިވެހީންގެ ތަކެތީގެ މާރުކޭޓު


ޑިރެކްޓަރ، ޓެކްނިކަލް ޑިރެކްޓަރ\nމިނިސްޓްރީ އޮފް ހޯމްއެފެއާޒް / މީޑިއާ ރަޖިސްޓްރޭޝަން ސެކްޝަން/ ކ. މާލެ\nޓެކްނިކަލް ކޯ އެލަވަންސް: މި މަޤާމުގެ ކޯ ޑިސިޕްލިން ކަމުގައިވާ ޖަރނަލިޒަމް ނުވަތަ މީޑިއާ ދާއިރާއިން މޯލްޑިވްސް ނެޝަނަލް ފްރޭމްވަރކްގެ ލެވެލް7(ހަތެއް) އިން ފެށިގެން މަތީ ސަނަދެއް އޮތް ނަމަ، ޓެކްނިކަލް ކޯ އެލަވަންސްގެ ގޮތުގައި އަސާސީ މުސާރައިގެ %28 (އަށާވީސް އިންސައްތަ) ހަމަޖެހޭނެއެވެ.\nދިވެހިރާއްޖޭގެ ޕްރިންޓް މީޑިއާއާއި، އިލެކްޓްރޯނިކް މީޑިއާގެ ވަސީލަތްތައް ރަޖިސްޓަރީކުރުމުގެ މަސައްކަތް ކުރުވުން\nނޫސް މަޖައްލާފަދަ ތަކެތި ރަޖިސްޓްރީ ކުރުމުގެ ގަވާއިދަށް ގެނަންޖެހޭ ބަދަލުގެނައުމުގެ މަސައްކަތް ކުރުވުން\nދިވެހިރާއްޖޭގެ ޕްރިންޓް މީޑިއާއާއި، އިލެކްޓްރޯނިކް މީޑިއާގެ ވަސީލަތްތަކުގެ ލިސްޓް އަޕްޑޭޓުކޮށް ބަލަހައްޓުވައި ވެބްސައިޓުގައި އާންމުކުރުވުން\nދިވެހިރާއްޖޭގެ ޕްރިންޓް މީޑިއާއާއި، އިލެކްޓްރޯނިކް މީޑިއާގެ ވަސީލަތްތައް ރަޖިސްޓަރީކޮށްދިނުމާއި މޮނީޓަރކޮށް ބެލެހެއްޓުމާއި ރަޖިސްޓަރީ ބާޠިލުކުރަންޖެހޭ ޙާލަތްތަކުގައި ރަޖިސްޓަރީ ބާޠިލުކުރުން\nދިވެހިރާއްޖޭގައި މަސައްކަތްކުރާ ނޫސްވެރިންނާއި ލިޔުންތެރިން ދަފްތަރުކުރުމަށްޓަކައި އެކަމަށް ބޭނުންވާކަންކަން ފާހަގަކޮށް އުސޫލެއް ކަނޑައެޅުން\nދިވެހިރާއްޖޭގައި މަސައްކަތްކުރާ ނޫސްވެރިންނާއި ލިޔުންތެރިން ދަފްތަރުކުރުވުމާއި، ދަފްތަރު ބެލެހެއްޓުން\nމީޑިޔާ ކައުންސިލް އިންތިހާބު ބޭއްވުމަށް ކުރަންޖެހޭ މަސައްކަތްތައްކުރުވައި ކައުންސިލަށް މެންބަރުން ހޮވުމަށާއި އަދި އޭގެތެރެއިން ރައީސާއި ނާއިބު ރައީސް ހޮވުމުގެ މަސައްކަތްކުރުން\nމީޑިޔާ ދާއިރާ ތަރައްޤީ ކުރުމަށްޓަކައި ހަދަންޖެހޭ ޤާނޫނާއި ޤަވާއިދުތަކާއި އުޞޫލުތައް ހެދުމުގެ މަސައްކަތް ކުރުވުމާއި އަދި އެ ތަންފީޒުކުރުމަށް މަގުފަހިކޮށްދިނުމަށް ކުރަންޖެހޭ ކަންތައްތައް ކުރުވުން\nމީޑިޔާގެ ދާއިރާ ތަރައްޤީ ކުރުމަށް ކުރެވިދާނެ ކަންތައްތަކާއި ބެހޭގޮތުން މީޑިޔާ ކައުންސިލާއި އަދި އިންފޮމޭޝަން ކޮމިޝަނާއެކު މަޝްވަރާކުރުމާއި އެދާއިރާ ތަރައްޤީކުރުމަށް ދަތިވާ ކަންތައްތައް ހައްލުކޮށްދިނުމަށް މަގުފަހިކޮށްދިނުން\nމީޑިޔާ ދާއިރާގައި މަސައްކަތްކުރާ ފަރާތްތަކާ ބައްދަލުކޮށް، އެމީހުންގެ ހާލަތު ދެނެގަނެ އެމީހުންނާ ގުޅުން ބަދަހިކުރުވުން\nފޮރިން މިނިސްޓްރީ މެދުވެރިކޮށް ބޭރުގެ ޤައުމުތަކުގެ މީޑިޔާތަކާއި،ޖަމްއިއްޔާ ޖަމާއަތްތަކާއި ގުޅުން ބަދަހިކުރުވުމާއި އަދި ދާއިރާ އާއި ގުޅުންހުރި ފުރުސަތުތައް ހޯދައިދިނުމަށް މަސައްކަތްކުރުވުން\nމީޑިއާގެ ރޮނގުން ބައިނަލްއަޤްވާމީ މަސްރަޙުގައި ރާއްޖެ ތަމްސީލްކޮށް ދިވެހިރާއްޖެ ބައިވެރިވާންޖެހޭ ފެސްޓިވަލްތަކާއި، ފެއަރތަކާއި އެނޫންވެސް އެފަދަ އެއްވުންތަކުގައި ރާއްޖެ ތަމްސީލުކުރުމާ ގުޅޭގޮތުން ކުރަންޖެހޭ ކަންތައްތައް ކުރުވުން.\nބައިނަލް އަޤްވާމީ މުޢާހަދާތަކާއި ރާއްޖޭގެ ގާނޫނުތަކުގައި މީޑިޔާއަށް ދީފައިވާ މިނިވަންކަން ދަމަހައްޓައި އެކަންކަން ކުރިއަރުވަން މަސައްކަތްކުރުވުން\nދިވެހިރާއްޖޭގެ މީޑިޔާ ތަރައްޤީކޮށް ހޭލުންތެރިކުރުވުމަށްޓައި މީޑިއާތަކުގައި މަސައްކަތްކުރާ ފަރާތްތަކަށް ޓްރެއިނިންގް ޕްރޮގުރާމާއި ވޯކްޝޮޕްއާއި މަސައްކަތު ބައްދަލުވުން ރާވައި ހިންގުން\nދިވެހިރާއްޖޭގެ މީޑިއާގެ ޙާލަތު ދެނަގަތުމަށްޓަކައި ހަދަންޖެހޭ ދިރާސާތައް ހެދުމާއި އޭގެމަށްޗަށް ބިނާކޮށް މީޑިޔާ ތަރައްޤީކުރުމުގެ ޕްލޭން އެކުލަވާލުމާއި އެކަންތައް ތަންފީޒްކުރުވުން.\nޔުނިޓުގެ މުވައްޒަފުންގެ ޕަރފޯމަންސް އެޕްރައިޒަލް ފޯމް ސިވިލް ސަރވިސް ގަވާއިދާ އެއްގޮތަށް ފުރުން.\nމީގެ އިތުރުންވެސް މުޅި މިނިސްޓްރީއަށް ދިމާވާ ކުއްލި އިމަރޖެންސީތަކާއި ހުރިހާ މުވައްޒަފުން ޝާމިލްވާންޖެހޭ ޚާއްޞަ ކަންކަމުގައި ބައިވެރިވެ މަސައްކަތުގައި އެހީތެރިވުން.\nމީޑިއާ ނުވަތަ ޖަރނަލިޒަމް ދާއިރާގެ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއެކު، މީޑިއާ ނުވަތަ ޖަރނަލިޒަމް ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން. ނުވަތަ،\nމީޑިއާ ނުވަތަ ޖަރނަލިޒަމް ދާއިރާގެ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުމާއެކު، މީޑިއާ ނުވަތަ ޖަރނަލިޒަމް ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު، ޕްރެކްޓިކަލް / އިމްތިހާން އާއި ޕްރެޒެންޓޭޝަން އޮންނާނީ، 01 އޮގަސްޓް 2019 އާއި 22 އޮގަސްޓް 2019 އާ ދެމެދުގެ ތާރީޚެއްގައި، މިނިސްޓްރީ އޮފް ހޯމްއެފެއާޒުގައެވެ.


Mosul gai hanguraamaveringe hamalaathah balikashivaan fashaifi:...\nދުނިޔެ - މޫސަލް\nމޫސަލްގައި ހަނގުރާމަވެރިންގެ ހަމަލާތައް ބަލިކަށިވާން ފަށައިފި: އިރާގު ކޮމާންޑަރުން\nއިރާގު ސިފައިން މޫސަލްގެ ޓިގްރިސް ކޯރުމަތިން އަޅާފައިވާ އަލް ހުއްރިއްޔާ ބްރިޖްވެސް ދާދިފަހުން ވަނީ ހިފާފައި\nކ. މާލެ | 11 މާރޗް 2017 | ހޮނިހިރު 16:35 | 1,413\nއިރާގު އަސްކަރިއްޔާގެ ޓޭންކަރެއް އައިއެސް އާ ދެކޮޅަށް ހަނގުރާމަ ކުރުމަށް މޫސަލްއަށް މިސްރާބުޖަހަނީ - ގޫގުލް\nއިސްލާމިކް ސްޓޭޓް (އައިއެސް) ގެ އަތްދަށުން މޫސަލް އަތުލުމަށް އިރާގު ސިފައިން އޮކްޓޯބަރު މަހުން ފެށިގެން ކުރިއަށް ގެންދާ އޮޕަރޭޝަނުގައި ހުކުރު ދުވަހު، ހުޅަނގު މޫސަލްގެ އެތެރެއަށް ބޮޑަށް ދަތުރުކޮށްފައިވާ ކަމަށާއި އަދި ހަނގުރާމަވެރިންގެ ހަމަލާތައް މިހާރު މަދުކަމަށް ފެންނަ ކަމަށް އިރާގު ކޮމާންޑަރުންނާއި ހަވާލާދީ މީޑިއާ ރިޕޯޓުތައް ބުނެފިއެވެ.\nރިޕޯޓުތައް ބުނާގޮތުން ތުރުކީން މަދަދުދޭ ހަނގުރާމަވެރިންނާއި އަދި އެމެެރިކާ އިން މަދަދުދޭ ކުރުދީ އަދި އަރަބި ހަނގުރާމަވެރިން ގެ ހަމަލާތަކާއި އެކީ، އައިއެސް ވަނީ ސީރިޔާގައި ވެސް ބޮޑެތި ހަމަލާތަކާއި ކުރިމަތިލާން ޖެހިފައެވެ.\nއިރާގުގެ މޫސަލްގައި ހުރި އިސްލާމިކް ސްޓޭޓް (އައިއެސް) ގެ ލީޑަރު އަބޫ ބަކުރު އަލް ބަޣްދާދީ މޫސަލް އިން "ފިލައިފި" ކަމަށް އެމެރިކާގެ އޮފިޝަލުން ދާދިފަހުން ވަނީ ބުނެފައެެވެ. އެމެރިކާގެ ޑިފެންސް އޮފިޝަލުންނާ ހަވާލާދީ މީޑިއާ ރިޕޯޓުތައް ބުނާގޮތުން، ބަޣްދާދީ "ފިލާފައިވާ" ކަމަށް ބެެލެވެނީ އޭނާގެ ބާރުތައް މޫސަލްގައި ތިބޭ އައިއެސް ކޮމާންޑަރުންނާ ހަވާލުކޮށްފައެވެ. އެމެރިކާ އޮފިޝަލުންނާ ހަވާލާދީ މީޑިއާ ރިޕޯޓުތައް ބުނަނީ ބަޣްދާދީ މޫސަލްއިން ފިލާފައިވަނީ އިރާގު ސިފައިން މިމަހުގެ ކުރީކޮޅު މޫސަލްގެ މައި މަގު ހިފުމުގެ ކުރިންނެވެ. ސީރިޔާގެ ބިންތަކާއި، އިރާގުގެ ބިންތައް ހިމެނޭގޮތުން އިސްލާމިކް ސްޓޭޓްގެ ނަމުގައި "ޚިލާފަތެއް" އުފެއްދިކަން ބަޣްދާދީ އިއުލާން ކުރީ 2014 ވަނަ އަހަރު މޫސަލްގެ މިސްކިތެއްގައެވެ.\nއިރާގު ސިފައިން މޫސަލްގެ ޓިގްރިސް ކޯރުމަތިން އަޅާފައިވާ އަލް ހުއްރިއްޔާ ބްރިޖްވެސް ދާދިފަހުން ވަނީ ހިފާފައެވެ. އައިއެސް ގެ އަތްދަށުން މޫސަލް އަތުލުމަށް އިރާގު ސިފައިން އޮކްޓޯބަރު މަހުން ފެށިގެން ކުރިއަށް ގެންދާ އޮޕަރޭޝަނުގައި، ހުއްރިއްޔާ ބްރިޖް އަސްކަރިއްޔާގެ ކޮންޓްރޯލްގެ އަތްދަށަށް ގެނައުމުން އައިއެސްގެ ކޮންޓްރޯލްގެ ދަށުގައިވާ ފަސް ބްރިޖްގެތެރެއިން ދެ ބްރިޖް އަސްކަރިއްޔާގެ ކޮންޓްރޯލްގެ ދަށަށް އައީއެވެ.


Tea Tree Oil: Hamugai Bihi Negumun Salaamaiy Vumah Avas Halleh - Vaguthu\nޓީ ޓްރީ އޮއިލް: ހަމުގައި ބިހި ނެގުމުން ސަލާމަތް ވުމަށް އަވަސް ހައްލެއް\nހަންގަނޑުގައި ބިހި ނެގުމަކީ އަޅުގަނޑުމެންގެ ތެރޭގައި ވަރަށް ގިނަބަޔަކު ތަޖުރިބާކުރަމުން އަންނަ ކަމެކެވެ. އަދި ވަކިން ހާއްސަކޮށް މޫނުގައި ބިހި ނެގުމަކީ ދިވެހިންގެތެރޭގައި ވަރަށް އާންމު ކަމެކެވެ. ޕާޓީ އަކަށް ނުވަތަ ޖަލްސާއަކަށް ދާން ތައްޔާރު ވާ ކޮންމެ މީހެއްގެ ވެސް އެންމެ ބޮޑު ދުޝްމަނަކީ މޫނުގައި ހާމަޔަށް ހުންނަ ބިއްސެވެ.\nހާސް ނުވާށެވެ، ހައްލެއް އެބައޮތެވެ. ޓީ ޓްރީ އޮއިލް އަކީ ދުނިޔޭގެ އެތަށް ބަޔަކު ބިހީގެ ފަރުވާ އަށް ބޭނުން ކުރަމުން އަންނަ މަގުބޫލު އިތުބާރު ހިފޭ ޕްރޮޑަކްޓެކެވެ. އެންމެ ދުވަހަކު ބޭނުން ކޮއްލުމުންވެސް އޭގެ ރަނގަޅު އަސަރުތައް ފެންނަން ފަށާ ކަމައް ވަރަށް ގިނަ ބަޔަކު ތައުރީފު ކުރާ ޕްރޮޑަކްޓެއްވެސް މެއެވެ. މީގެ އިތުރުން މަޝްހޫރު އެތަކެއް ހަމުގެ ޕްރޮޑަކްޓު ތަކެއް އުފެއްދުމުގައި ޓީ ޓްރީ އޮއިލް ބިއްސާއި އޮށާރައިގެ ހައްލަކަށް ހިމަނާފައި ވެއެވެ.\nހަމުގައި ނަގާ ބިހި ނައްތާލުމަށް ޓީ ޓްރީ އޮއިލް އަދާކުރާ ދައުރު ބަލާލަމާ ހިނގާށެވެ. ދިރާސާތަކުން ދައްކާ ގޮތުގައި ޓީ ޓްރީ އޮއިލް އަކީ އޭގައި ގިނަ އަދަދަކަށް އެންޓި މައިކްރޯބިއަލް އަދި އެންޓި އިންފްލެމެޓޮރީ މާއްދާތަކެއް އެކުލެވޭ ތެލެކެވެ. މީގެ ސަބަބުން ހަންގަނޑުގައި ބިހި ނެގުމަށް މަގުފަހި ކުރުވާ ބެކްޓީރިޔާ ތަށް ފަސޭހައިން ޓީ ޓްރީ އޮއިލް ބޭނުން ކޮށްގެން ނައްތާލެވެއެވެ. އަދި އޭގައި ހިމެނޭ އެންޓި އިންފްލެމެޓޮރީ މާއްދާތަކުގެ ސަބަބުން ބިހި ހުންނަ ސަރަހައްދުގައި ހުންނަ ދުޅަކަން ވެސް ފަސޭހަވެގެންދެއެވެ. އަދި މި ތެލުގައި ހިމެނޭ ގުދުރަތީ ކެމިކަލް ތަކުގެސަބަބުން ބިހި ރަނގަޅު ވުމަށްފަހު ނަގާ ލަކުނުތަށް ލުމުންވެސް ސަލާމަތްކޮށްދެއެވެ.\nބިހީގެ ފަރުވާއަށް ޓީ ޓްރީ އޮއިލް ބޭނުން ކުރާނެ ގޮތްތައް\nރޭގަނޑު ނިދުމުގެ ކުރިން، ޓީ ޓްރީ އޮއިލް ގެ މަދު ތިކި ތަކެއް ސާފު ކަފަ ކޮޅެއްގައި ހޭކުމަށްފަހު ބިހިނަގާފައި ހުރި ތަންތަނުގައި އުންގުޅާށެވެ. އަދި ހެނދުނު ހޭލުމަށްފަހު މޫނު ދޮވެލާށެވެ.\nތުނި ނުވަތަ ހިކި ހަންގަނޑެއް ހުންނަ ބޭފުޅަކު ކަމުގައި ވަނީނަމަ ޓީ ޓްރީ އޮއިލް ފުރަތަމަ ފެން ފޮދެއްތެރެއަށް ނުވަތަ ކާށި ތެޔޮ ފޮދަކަށް އަޅައިގެންވެސް ބޭނުން ކޮށްލެވިދާނެ އެވެ.\nޓީ ޓްރީ އޮއިލް އަކީ ރާއްޖޭގެ ވަރަށް ގިނަ ފިހާރަތަކުގައިވެސް މިހާރު ލިބެން ހުންނަ ޕްރޮޑަކްޓެކެވެ.


Adhurey vidhaalhuvee3mas vee iru ves Raees Idhikolhaa badhalu nukurevvi kamah | Mihaaru\nޕީޕީއެމް/ޕީއެންސީ ކޯލިޝަނުން ބޭއްވި ޖަލްސާއެއްގައި ޕީއެންސީގެ ރައީސް އަދުރޭ ވާހަކަދައްކަވަނީ.--ފޮޓޯ: ހުސެއިން ވަހީދު/ މިހާރު\nމަޝްވަރާ އަށް ގޮވައިލެއްވިއިރު ރައީސްއާ ބައްދަލުކުރަން އެދިފައި އޮންނަތާ ތިން މަސް ވެއްޖެ: އަދުރޭ\n28 ޖުލައި 2020 - 02:09 70 comments\nސިޔާސީ ބޭފުޅުންނާ އެކު ބާއްވާ މަޝްވަރާ އަށް އަބަދުވެސް މަރުހަބާ ދަންނަވާނެ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވިޔަސް، އެ މަނިކުފާނާ ބައްދަލުކުރަން އިދިކޮޅުން އެދިފައި އޮންނަތާ ތިން މަސް ވެފައިވާ ކަމަށް ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ރޭ ވިދާޅުވެއްޖެ އެވެ.\nއިދިކޮޅު ކޯލިޝަނުން ބޭއްވި ބައްދަލުވުމެއްގައި، ފޮނަދޫ ދާއިރާގެ ކުރީގެ މެމްބަރު ވިދާޅުވީ ރައީސް އިބްރާހިމް މުހައްމަދު ސޯލިހާ ބައްދަލުކުރުމަށް އެ ކޯލިޝަންގެ ފަރާތުން ސިޓީ ފޮނުވާފައި އޮންނަތާ ތިން މަސް ވިޔަސް އެ އަށް އަދި އެއްވެސް ޖަވާބެއް ނުލިބޭ ކަމަށެވެ.\nއެހެންވެ، އަދުރޭ ވަނީ މި އަހަރުގެ މިނިވަން ދުވަހާ ގުޅިގެން މިދިޔަ އާދިއްތަ ދުވަހު ރައީސް ގައުމާ މުޚާތަބު ކުރައްވައި ދެއްކެވި ވާހަކަފުޅުގައި ވިދާޅުވި، ސިޔާސީ ބޭފުޅުންނަކީ ކޮބައިތޯ ސުވާލު އުފައްދަވައިފަ އެވެ. އޭނާ ވިދާޅުވީ ރާއްޖޭގައި އިދިކޮޅަށް ތިބީ ޕީޕީއެމާއި ޕީއެންސީގެ މެމްބަރުން އެކަނި ކަމަށެވެ.\n"އަޅުގަނޑުމެން ރައީސް ސޯލިހާ ބައްދަލުކުރަން ސިޓީއެއް ފޮނުވައިގެން އުޅޭތާ ތިން މަސް ދުވަސް ވެއްޖެ. ޖަވާބެއް ނުދެއްވާ. ހޯމް މިނިސްޓަރާ ބައްދަލުކުރަން ސިޓީއެއް ފޮނުވައިގެން އުޅޭތާ ތިން މަސް ދުވަސް ވެއްޖެ. ޖަވާބެއް ނުދެއްވާ. ޕޮލިސް ކޮމިޝަނަރާ ބައްދަލުކުރަން ސިޓީ ފޮނުވައިގެން އުޅޭތާ ތިން މަސް ދުވަސް ވެއްޖެ. ޖަވާބެއް ނުދޭ. ކަރެކްޝަންސްއާ ބައްދަލުކުރަން ސިޓީ ފޮނުވައިގެން އުޅޭތާ ތިން މަސް ވެއްޖެ. ޖަވާބެއް ނުދެއްވާ،" އަބްދުއްރަހީމް ވިދާޅުވި އެވެ.\n"އަޅުގަނޑަކަށް ނޭނގޭ ކޮންތާކު ތިބި ސިޔާސީ މީހުންނަކާ ވާހަކަ ދައްކަން ކަމެއް މި އުޅެނީ."\nރާއްޖޭގެ މިނިވަން ކަމަށް 55 އަހަރު މިދިޔަ އާދިއްތަ ދުވަހު ފުރުމާ ގުޅިގެން ގައުމާ މުހާތަބު ކުރައްވަމުން ރައީސް އިބްރާހިމް މުހައްމަދު ސޯލިހު ވިދާޅުވީ، ސިޔާސީ ކަންކަމުގައި ހިޔާލު ތަފާތުވިޔަސް، ގައުމުގެ އެންމެ މަތީ މަސްލަހަތާ ގުޅޭގޮތުން އެންމެން އެއްބަސް ވާންޖެހޭ ކަންކަން ހުންނާނެ ކަމަށެވެ.\nSiyaasee beyfulhunge mashvaraa ah thayaaru: Raees\n"ކޮންމެ ކަމަކީ، ސިޔާސީ ވާދަވެރިކަމުގައި ބައިބައިވުމަށް ފުރުސަތު ދެވޭ ކަމަކަށް ހެދުމަކީ ރަނގަޅު ކަމެއް ނޫން. އެފަދަ ކަންކަމުގެ ސަބަބުން ގެއްލުން ލިބެމުންދަނީ ހުރިހާ ރައްޔިތުންނަށް، މުޅި ގައުމަށް. ގައުމުގެ އެންމެ މަތީ މަސްލަހަތު ހިމެނޭ ކަންކަމުގައި، ސަރުކާރާ އެކުގައި މަސައްކަތް ކުރައްވަން ފެއްޓެވުމަށް، ހުރިހާ ސިޔާސީ ބޭފުޅުންނަށް އަޅުގަނޑު ގޮވާލަން،" ރައީސް ވިދާޅުވި އެވެ.\n"ތިޔަބޭފުޅުންގެ ހިޔާލާއި މަޝްވަރާ އަށް އަޅުގަނޑު އަބަދު ވެސް މަރުހަބާ ކިޔާނަން."\nއަދުރޭ ރޭ ވިދާޅުވީ، އިސްލާމްދީނާއި މިނިވަންކަމުގެ ހައްގުގައި ޕީޕީއެމް/ޕީއެންސީގެ ކޮންމެ މެމްބަރަކު ވެސް ތިބީ "ޝަހީދުވާން" ތައްޔާރަށް ކަމަށެވެ. އެ މެމްބަރުން ދާނީ ޝަހީދު ހުސައިން އާދަމް ހިންގެވި މަގުން ކަމަށާއި ކުރައްވާނީ ދޮންބަންޑާރައިން ކުރެއްވި ފަދަ ޖިހާދު ކަމަށް އަދުރޭ ވިދާޅުވި އެވެ. ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ހިތްޕުޅު ހަމަޖެހިވަޑައިނުގަތަސް މިފަހަރު ދުލެއް ނުކުރާނެ ކަމަށް އޭނާ ވިދާޅުވި އެވެ.\nއަދުރޭ ވިދާޅުވިގޮތުގައި، ސިޔާސީ މަގުސަދެއް ހާސިލްކުރަން އިދިކޮޅަކުން ނޫޅެ އެވެ. އޭގެ ބަދަލުގައި ބޭނުން ވަނީ ގައުމު ސަލާމަތް ކުރަން ކަމަށް އޭނާ ވިދާޅުވި އެވެ.\nމިނިވަން ދުވަހާ ގުޅުވައިގެން މިދިޔަ އާދިއްތަ ދުވަހުގެ ރޭ އިދިކޮޅުން ކުރި މުޒާހަރާގައި އިސްކޮށް އުޅުއްވި، ހޯރަފުށީ ދާއިރާގެ ކުރީގެ މެމްބަރު މުހައްމަދު އިސްމާއިލާއި ފެނަކަ ކޯޕަރޭޝަންގެ ކުރީގެ މެނޭޖިން ޑިރެކްޓަރު މުހައްމަދު ނިމާލް މިއަދު ފުލުސް އޮފީހަށް ހާޒިރުވާން ވަނީ އަންގައިފަ އެވެ. އެހެންވެ، އަދުރޭ ވަނީ އެކަމާ އެއްވެސް ގޮތަކަށް ޖެހިލުން ނުވުމަށް އެދިވަޑައިގެންފަ އެވެ.\n"އަޅުގަނޑުމެން ރައީސް ސޯލިހާ ބައްދަލުކުރަން ސިޓީއެއް ފޮނުވައިގެން އުޅޭތާ ތިން މަސް ދުވަސް ވެއްޖެ. ޖަވާބެއް ނުދެއްވާ. ހޯމް މިނިސްޓަރާ ބައްދަލުކުރަން ސިޓީއެއް ފޮނުވައިގެން އުޅޭތާ ތިން މަސް ދުވަސް ވެއްޖެ. ޖަވާބެއް ނުދެއްވާ. ޕޮލިސް ކޮމިޝަނަރާ ބައްދަލުކުރަން ސިޓީ ފޮނުވައިގެން އުޅޭތާ ތިން މަސް ދުވަސް ވެއްޖެ. ޖަވާބެއް ނުދޭ. ކަރެކްޝަންސްއާ ބައްދަލުކުރަން ސިޓީ ފޮނުވައިގެން އުޅޭތާ ތިން މަސް ވެއްޖެ. ޖަވާބެއް ނުދެއްވާ،" ---އަބްދުއްރަހީމް\nމުހައްމަދު އިސްމާއީލާއި ނިމާލަށް ހިތްވަރު ދެއްވަމުން އަދުރޭ ވިދާޅުވީ، އެ ބޭފުޅުންގެ ފަހަތުގައި ވަރަށް ވަރުގަދަ "ގައުމީ ޓީމެއް" އެބައޮތް ކަމަށެވެ.\n"ދިވެހިރާއްޖޭގެ ދިވެހި ގައުމީ ދަނޑުގައި، ކުޅެން އަރާ އެންމެ ވަރުގަދަ ގައުމީ ޓީމަކީ ޕީޕީއެމް ޕީއެންސީއޭ. ޕީޕީއެމް/ޕީއެންސީގެ ގޯލަށް ބެލިއަސް ޑިފެންސަށް ބެލިއަސް ފޯވާޑަށް ބެލިއަސް މިޑްލްފީލްޑަށް ބެލިއަސް ތިބޭނީ ގައުމީ ފެންވަރުގެ ކުޅުންތެރިންނޭ. ކޮންމެ ކުޅުންތެރިއަކު، އެ ކުޅުންތެރިއެއްގެ ޒިންމާއާ ވާޖިބު އަދާކުރައްވާނީ ފިސާރި ކެރިގެންނޭ،" އަދުރޭ ވިދާޅުވި އެވެ.\nއޭނާ ވިދާޅުވި ގޮތުގައި، އިދިކޮޅު ކޯލިޝަނުން މަގުމައްޗަށް ނުކުންނަން ޖެހުނީ ރައްޔިތުން ނިކަމެތިވެ، ހައްގުތައް ގެއްލި، އަމިއްލަ ފައި މައްޗަށް ކޮޅަށް ނެތެދުވެވުމުންނެވެ. މިނިވަންކަމާއި ގައުމިއްޔަތު ދިފާއުކުރެވޭނީ ބަނޑުފުރާނެ މުއްތި ކޮށްގެން ކަމަށް ވިދާޅުވި އެވެ. އަދުރޭ ވިދާޅުވީ، ވިޔަފާރިވެރިންނަށް ވެސް މުދާ ގެނެވޭނެ ގޮތެއް ނެތް ކަމަށާއި ރާއްޖޭގެ އިގުތިސޯދު "ކަރުތާ ފެނަށް" ވެއްޓިފައިވާ ކަމަށެވެ.\nއިތުރު ލިޔުންތައް އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް ޕީޕީއެމް ކުރީގެ މެމްބަރު އަބްދުއްރަހީމް އަބްދުﷲ ޕީޕީއެމް/ޕީއެންސީ އިއްތިހާދު ސިޔާސީ މަޝްވަރާތައް ޕީޕަލްސް ނެޝަނަލް ކޮންގްރެސް މިނިވަން ދުވަސް\nރައީސް ފާޑުވިދާޅުވީ އަސަރުކޮށްގެން: އިދިކޮޅު\nޕާޓީތަކުގެ މަޝްވަރާއަށް ތައްޔާރު: އިދިކޮޅު ކޯލިޝަން


SunOnline: Newport View aai Chatime ge massalaigai Strada in courtah dhanee\nނިއުޕޯޓު ވިއުއާއި ޗާޓައިމްގެ މައްސަލައިގައި ސްޓްރާޑާއިން ކޯޓަށް ދަނީ\nނަޖާހު މަސްއޫދު 13 Mar 2019, 15:54\nސްޓްރާޑާ ޕްރައިވެޓް ލިމިޓެޑުން ހިންގާ ނިއުޕޯޓު ވިއު ހުސްކުރަން އެންގި މައްސަލައާއި ރިންގްރޯޑު ހެދުމަށްޓަކައި، ބްރިޖު ވިއުއިންގް ޕްލެޓްފޯމް ގައި ކުރިން ހިންގި ޗާޓައިމް ތަޅާލި މައްސަލައިގައި ދައުވާކުރަން ސްޓްރާޑާއިން ނިންމައިފިއެވެ.\nލޮނުޒިޔާރާތްކޮޅު ތަރައްގީ ކުރުމަށް، ބްރިޖު ޕްލެޓްފޯމާއެކު އެ ސަރަހައްދުގައި ހިންގަމުންދާ ނިއުޕޯޓް ވިއު ރެސްޓޯރަންޓް ހިންގާ ބިން ހުސްކުރުމަށް މި ހަފްތާގެ ތެރޭގައި ޕްލޭނިން މިނިސްޓްރީން ވަނީ ސްޓްރާޑާއަށް 30 ދުވަހުގެ މުހުލަތެއް ދީފައެވެ.\nއެކަމާ ގުޅިގެން ބަދަލު ހޯދުމަށް އެ ކުންފުނިން ދައުލަތާ ދެކޮޅަށް ދައުވާ ކުރަން ނިންމާފައިވާ ކަމަށް ސްޓްރާޑާގެ އިސް އޮފިޝަލަކު ވަނީ "ސަން"އަށް ކަށަވަރުކޮށްދެއްވައިފައެވެ. އޭނާ ވިދާޅުވީ، އެ މައްސަލައިގައި ދައުވާކުރަން ނިންމައި އެކަން ލޯ ފާމަކާ ހަވާލުކޮށްފައިވާ ކަމަށެވެ.\nނިއުޕޯޓު ހިންގާ ސަރަހައްދު ސްޓްރާޑާއަށް ދީފައިވަނީ ކުރީގެ ރައީސް އަބްދުﷲ ޔާމީނުގެ ވެރިކަމުގައެވެ. އޭރު އެ ކުންފުނީގެ މެނޭޖިން ޑިރެކްޓަރަކީ ވެރިކަން ކުރާ ޕީޕީއެމްގެ ކައުންސިލް މެމްބަރެއްގެ ގޮތުގައި ހުރި ޒާހިދު ރަމީޒެވެ. ނަަމަވެސް ދާދި ފަހުން ޒާހިދު ވަނީ އެ މަގާމުން ވަކިވެފައެވެ. މިހާރު ސްޓްރާޑާގެ މެނޭޖިންގް ޑިރެކްޓަރަކީ އޭނާގެ އަނބިކަނބަލުން މަލަކާ އަބްދުލްއަޒީޒެވެ.\nއޭގެ އިތުރުން، ރިންގްރޯޑު ހެދުމަށް ސްޓްރާޑާއިން ބްރިޖް ޕްލެޓްފޯމް ސަރަހައްދުގައި ހިންގި ޗާޓައިމް ތަޅާލުމުގެ ބަދަލު އެ ކުންފުންޏަށް ދައުލަތުން ދީފައި ނުވާ މައްސަލައިގައިވެސް ކޯޓަށް ދާން ނިންމާފައިވާކަން އޭނާ ހާމަކުރެއްވި އެވެ.\nޗާޓައިމް ތަޅާލުމުގެ ބަދަލުގައި ކުރީގެ ހައުސިން މިނިސްޓްރީން ސްޓްރާޑާއަށް ދޭން އުޅުނީ 14.4 މިލިއަން ރުފިޔާއެވެ. ނަމަވެސް، އެ ފައިސާ ނުދީ މަޑުޖައްސާލަން އެންޓި ކޮރަޕްޝަން ކޮމިޝަން (އޭސީސީ)އިން އެންގުމާ ގުޅިގެން އަދިވެސް އެ ފައިސާ އެ ކުންފުންޏަށް ދީފައި ނުވެއެވެ.\nރިންގްރޯޑު ހެދުމަށް ޗާޓައިމް ތަޅާލުމާއެކު މިހާރު އެތަން ބަދަލުކޮށްފައި ވަނީ މާފަންނުގައި ހުންނަ ފުޑްކޯޓަށެވެ.


India gai Covid vaccine dheyn fashanee\nއިންޑިއާގައި ކޮވިޑް ވެކްސިންދޭން ފަށަނީ، ރިހާސަލް ބާއްވައިފި\nއިނޑިއާގެ އާބާދީއަށް ކޮވިޑް ވެކްސިންދޭން ފަށައިގަތުމަށް ބޭއްވި ރިހާސަލްތައް\nއިންޑިއާގައި އިމަޖެންސީ ބޭނުންތަކަށް އެސްޓްރަޒެނެކާ / އޮކްސްފޯޓް ޔުނިވާސިޓީ ކޮވިޑް ވެކްސިނަށް ހުއްދަދީފި އެވެ. އެހެން ނަމަވެސް، އިންޑިއާގެ ބިޔަ އާބާދީއަށް ކޮވިޑް ވެކްސިން ދޭން ފަށާނީ ޑްރަގްސް ކޮންޓްރޯލް އޮތޯރިޓި އޮފް އިންޑިއާއިން ފަހުބަސް ބުނުމުންނެވެ. ސިއްހީ އިދާރާތަކުން ލަފާ ކުރާ ގޮތުގައި ލަސްތަކެއް ނުވެ އާންމުކޮށް ވެކްސިން ދޭން ފެށި ދާނެ އެވެ. އިންފޮމޭޝަން އެންޑް ބްރޯޑްކާސްޓިން މިނިސްޓަރު، ޕްރަކާޝް ޖާވެދޭކަރު ވެސް ވަނީ މިކަން ކަށަވަރު ކޮށްދެއްވާފަ އެވެ.\nއިންޑިއާ އަކީ ބިޔަ އާބާދީއެކެވެ. ކޮވިޑް ހާލަތު ފަރަށް ގޯސް ގައުމެވެ. މުޅީ އާބާދީއަށް ވެކްސިން ދޭން ނަގާނެ ދުވަހެއް ވެސް ނޭނގެ އެވެ. އިންޑިއާއިން އުންމީދު ކުރަނީ މި އަހަރު މެދުޖެހުމުގެ ކުރިން 300 މިލިއަން މީހުންނަށް ވެކްސިން ދިނުމަށެވެ.\nމުޅި ދުނިޔޭގައި ވެސް ކޮވިޑާ ބެހޭ ގޮތުން އިތުބާރު ނުހިފޭ، ހަގީގަތެއް ނެތް ވާހަކަތައް ދެކެވެ އެވެ. އިންޑިއާއަށް ވެސް މިކަންވެފައި ވަނީ ތަކުލީފަކަށެވެ. ސިއްހީ އިދާރާތަކުން ވެކްސިންދޭން ގޮވާލިއެއް ކަމަކު އާބާދީގެ ރުހުން ނުލިބިދާނެ ކަމަށް އޮތް ބިރު ކުޑައެއް ނޫނެވެ. މިކަމުން އަރައިގަތުމަށް އިންޑިއާގެ ސިއްހީ އިދާރާތަކުން އަންނަނީ ރިހާސަލްތައް ބާއްވައި ފަރިތަކުރަމުންނެވެ. އަދި އާންމުން ހޭލުންތެރިކުރުވުމަށް ސައްހަ މައުލޫމާތު ފޯރު ކޮށްދެމުންނެވެ.\nކޮވިޑާ ބެހޭ ގޮތުން އާންމުންގެ ތެރޭގައި ދެކެވޭ އިތުބާރު ނުހިފޭ ވާހަތަކާ ބެހޭ ގޮތުން ޑރ. ވަރުޝް ވަރްދަން ޓްވީޓް ކުރައްވާފައި\nއިންޑިއާގެ މުޅި އާބާދީއަށް ވާވަަރަށް ވެކްސިން ގުދަން ކުރުމަކީ ވެސް ކުޅަދާނަ ކަމަކަށް ނުވެ އެވެ. އެހެން ނަމަވެސް، ސީރަމް އިންސްޓިޓިއުޓް އޮފް އިންޑިއާއިން މިކަން ހައްލު ކުރުމަށް ދުރުފިޔަވަޅުތަކެއް އަޅާފައި ހުރި ކަަމަށް އިވެ އެވެ.\nވެކްސިން ދޭން ފަށައިގަތުމަށް ބާއްވާ ރިހާސަލްތަކުގެ ސަބަބުން ވަގުތު ސަލާމަތް ކުރެއްވޭނެ ކަަމަށް ހެލްތު މިނިސްޓަރު، ވަރުޝް ވަރްދަން ވިދާޅުވެފައި ވެއެވެ.\nއިންޑިއާ ކޮވިޑް-19 ކޮވިޑް ވެކްސިން + ކޮވިޑް-19 އިގެ ބަލާއާފާތް


160 ah vure gina kudhin YDP gai baiveri vehje | Ungoofaaru\nބަނޑޭރިގަނޑު/ޚަބަރު/160 އަށްވުރެ ގިނަކުދިން ވައިޑީޕީ ގައި ބައިވެރިވެއްޖެ\n0 62 މިނެޓެއް ނުވަނިސް ކިޔާލެވޭ\nއުފާ އަދި ކޮމިއުނިޓީ ސެންޓަރު ގުޅިގެން ކުޑަކުދިންނަށް ކުރިއަށްގެންދިޔަ ހަރަކާތެއްގެ ތެރެއިން\nއުނގޫފާރު ކޮމިއުނީޓީ ސެންޓަރުން ކުރިއަށްގެންދާ ޔޫތު ޑިވެލޮޕްމަންޓް ޕްރޮގްރާމް (ވައިޑީޕީ) ގައި ބައިވެރިވާން ބޭނުންވާ ފާރާތްތަކަށް އެޕްލިކޭޝަން ފޯމް ހުށައެޅުމަށް ހުޅުވާލި ފުރުސަތުގައި 160 އަށް ވުރެ ގިނަ ކުދިން ފޯމް ހުށައަޅައިފިއެވެ.\nމިޕްރޮގްރާމާއި ބެހެގޮތުން މައުލޫމާތު ދެއްވަމުން ޔޫތު އެސޯސިއޭޓް އަހުމަދު ޝާހިދު ވިދާޅުވީ ފޯމު ހުށައެޅުމަށް ހުޅުވާލި ވަގުތު ހަމަވިއިރު މިކަމަށްއެދި ދެޖިންސުގެ 165 ކުދިން ފޯމު ލާފައިވާ ކަމަށެވެ. އެއީ ހަތް އަހަރުން ދަށުގައި 42 ކުދިން، ނުވަ އަހަރުން ދަށުގައި 43 ކުދިން، އެގާރަ އަހަރުން ދަށުގައި 38 ކުދިން އަދި ސާދަ އަހަރުން ދަށުގައި 42 ކުދިން ބައިވެރި ވެފައިވާ ކަމަށާއި އަދިވެސް ބައެއް ފަރާތްތަކުން ފޯމުހުށައަޅަން އަންނަކަމަށެވެ.\nވައިޑީޕީ ގެ ހަރަކާތް ކުރިއަށްގެންދިއުމަށް ރޭވިފައިވާ ގޮތުގެ ތާވަލު މިހާރު އެސެންޓަރުންވަނީ އާއްމުކޮށްފައެވެ. އެ ތާވަލުގައިވާ ގޮތުން ކޮންމެ ގުރޫޕަކަށްވެސް ހަފްތާއަކު3ދުވަހު ޕްރެކްޓިސް ކުރިއަށްގެން ދިއުމަށްވަނީ ރާވާފައެވެ.


SunOnline: Omega-3 himeney kaanaa keumun kuda kudhin ge kiyumuge hunaru rangalhuvey: Dhiraasaa\nއޮމޭގާ3ހިމެނޭ ކާނާ ކެއުމުން ކުޑަކުދިންގެ ކިޔުމުގެ ހުނަރު ރަނގަޅުވާކަމަށް ދިރާސާއަކުން ވަނީ ދައްކާފައި --\nއޮމޭގާ3ހިމެނޭ ކާނާ ކެއުމުން ކުޑަކުދިންގެ ކިޔުމުގެ ހުނަރު ރަނގަޅުވޭ: ދިރާސާ\n2 އަހަރު9މަސް ކުރިން - 17 ސެޕްޓެމްބަރ 2016 0\nކަންނެއްޔާއި ސޭމަން ފަދަ މަސްތަކާއި އޮއިސްޓާ ފަދަ ޝޭލްފިޝްގައި ހިމެނޭ އަދި ތެޔޮ ގުޅައިންވެސް ލިބިދޭ ފެޓީ އެސިޑެއް ކަމަށްވާ އޮމޭގާ 3، ކެއުމުގައި ބޭނުން ކުރުމުން ކުޑަކުދިންގެ ކިޔުމުގެ ހުނަރު ރަނގަޅުވާ ކަމަށް ސްވިޑެންގެ ސާލްގްރެންސްކާ ޔުނިވާސިޓީން ހެދި ދިރާސާއަކުން ދައްކައިފި އެވެ.\nޖާނަލް އޮފް ޗައިލްޑް ސައިކޮލޮޖީ އެންޑް ސައިކޭޓްރީގައި ހިމަނާފައިވާ އެ ދިރާސާގައި، ނުވަ އަހަރާއި 10 އަހަރާ ދެމެދުގެ 154 ކުދިން ބައިވެރި ކުރި އެވެ. އަދި އެކުދިން ތިން ގުރޫޕަކަށް ބަހާލުމަށް ފަހު، އެއް ގުރޫޕަށް އޮމޭގާ3ކެޕްސޫލް، އަނެއް ގުރޫޕަށް އޮމޭގާ6ކެޕްސޫލް އަދި ތިން ވަނަ ގުރޫޕަށް އޮމޭގާ ފެޓީ އެސިޑްސް ނުހިމެނޭ ކެޕްސޫލްތަކެއް ތިން މަސް ވަންދެން ދިނެވެ. އޮމޭގާ6އަކީ ވެޖިޓެބުލް އޮއިލްގައި ހިމެނޭ އެއްޗެކެވެ.\nއެއަށްފަހު އެކުދިންގެ ކިޔުމުގެ ހުނަރު ބެލުމަށް ކޮމްޕިއުޓާ ޓެސްޓެއް ދިނެވެ. އެ ޓެސްޓުގައި ދިރާސާ ކުރިއަށް ގެންދިޔަ ތިން މަސް ތެރޭގައި ކުދިންގެ ކިޔުމުގެ ސްޕީޑަށާއި، ބަސްތައް ކިޔާ ގޮތަށް އަންނަ ބަދަލުތައް ބަލާފައިވެ އެވެ.\n"އޮމޭގާ ފެޓީ އެސިޑްސް ނުހިމެނޭ ކެޕްސޫލް ދިން ކުދިންނާ އަޅާ ބަލާއިރު އޮމޭގާ3އާއި6ހިމެނޭ ކެޕްސޫލް ބޭނުން ކުރި ކުދިންގެ ކިޔުމުގެ ހުނަރު ރަނގަޅުވި ކަން އެންމެ ތިން މަސް ދުވަހުން ފާހަގަވި. އެކަން އެންމެ ބޮޑަށް ފާހަގަވީ އެއްވެސް މާނަ އެއް ދޭހަ ނުވާ ބަސްތައްވެސް ރަނގަޅަށް ކިޔުމަށާއި ކިޔުމުގެ ސްޕީޑަށް އައި ބަދަލުން،" ދިރާސާގައި ބައިވެރިވި ޑޮކްޓަރެއް ކަމަށްވާ މެޓްސް ޖޯންސަން ވިދާޅުވި އެވެ.\nމީގެ އިތުރުން އެދިރާސާއިން ދެއްކި ގޮތުގައި އޮމޭގާ3ބޭނުން ކުރާ ކުދިން، ކަންކަމަށް ސަމާލުކަން ދޭ މިންވަރު އިތުރުވެ އެވެ. އެހެންކަމުން ހިމޭނުން ނުހުރެވޭ ބަލި ނުވަތަ އެޓެންޝަން ޑެފިސިޓް ހައިޕާއެކްޓިވިޓީ ޑިސްއޯޑާ (އޭޑީއެޗްޑީ) ހުންނަ ކުދިންގެ ޑައިޓުގައި އޮމޭގާ3ހިމެނުމުން އެކުދިން ކަންތަކަށް ސަމާލުކަން ދޭ މިންވަރު އިތުރުވުމަކީ އެކަށީގެންވާ ކަމެކެވެ. ނަމަވެސް އެ ދިރާސާގައި އޭޑީއެޗްޑީ ހުރިކަން ޔަގީންވެފައިވާ ކުދިން ހިމަނާފައި ނުވުމުން އެއީ ޔަގީންވާ ކަމެއް ނޫން ކަމަށްވެސް ދިރާސާގެ ބައިވެރިން ފާހަގަ ކުރި އެވެ.\nސިއްހަތު ދިރާސާ ސައިންސާއި ޓެކްނޯލޮޖީ\nވެނެޒުއޭލާއިން އަލުން ޕޯލިއޯ ފެނިފައެއް ނުވޭ: ޑަބްލިއުއެޗްއޯ4ގަޑި 21 މިނެޓް ކުރިން\nއަރިދަފުސް ރޯގާއާއި އިންފްލުއެންޒާ ފެތުރޭ މިންވަރު އަދިވެސް ދަށަކަށް ނުދޭ: އެޗްޕީއޭ2ހަފްތާ7ދުވަސް ކުރިން\nއިންފުލުއެންޒާއަށް ވެކްސިން ޖެހުމަށް އެޗްޕީއޭއިން އިލްތިމާސްކޮށްފި3ހަފްތާ6ދުވަސް ކުރިން\nހަފްތާ ބަންދުގައި ރަނގަޅަށް ނިދާލާ!3ހަފްތާ 1 ދުވަސް ކުރިން\nކަސްރަތުގެ ނަތީޖާ ފެންނަން ފަށާނީ ކިހާ މުުއްދަތަކުން؟3ހަފްތާ2ދުވަސް ކުރިން


އައިޖީއެމްއެޗުން ކުޑަކުއްޖެއްގެ ހިތުގެ ލޭ ހޮޅިއަކަށް ކެތީޓާއެއް ލައްވައިފި - DhiDaily\nއައިޖީއެމްއެޗުން ކުޑަކުއްޖެއްގެ ހިތުގެ ލޭ ހޮޅިއަކަށް ކެތީޓާއެއް ލައްވައިފި\nހިތުން ފުއްޕާމެއަށް ލޭ ފޮނުވައިދޭ ވޭލް ހިމަކަމުން ލޭ ދައުރުވުމުގައި ދަތިކަމެއް ހުރި ކުޑަކުއްޖެއްގެ ހަށިގަނޑަށް އައިޖީއެމްއެޗްގައި ކެތީޓާއެއް ލައްވައި ރާއްޖޭގައި ފުރަތަމަ ފަހަރަށް ޕީޑިއެޓްރިކް ކާޑިއޮލޮޖީ އިންޓަވެންޝަން ކާމިޔާބުކަމާއެކު ހަދައިފިއެވެ.\nއައިޖީއެމްއެޗް އިން ޓްވީޓެއްގައި ބުނެފައިވާގޮތުގައި މި ޕްރޮސީޖާ ހެދީ ފުއްޕާމެއާ ހިތާ ގުޅޭ ވޭލް ވަރަށް ބޮޑަށް ހިމަކޮށް ހުރުމުގެ ސަބަބުން ލޭ ދައުރުވުމުގެ މައްސަލަތައް ދިމާވި ކުޑަ ކުއްޖެއްގެއެވެ. މި ޕްރޮސީޖާ ހެދީ މިދިޔަ އަންގާރަ ދުވަހުއެވެ.\nއެ ހޮސްޕިޓަލުން ބުނީ މި ޕްރޮސީޖާއަކީ ”ބެލޫން ޕަލްމޮނަރީ ވެލްވުލޮޕްލާސްޓީ“ އެއްކަމަށެވެ. ބެލޫން ޕަލްމޮނަރީ ވަލްވުލޯޕްލާސްޓީގެ އަމާޒަކީ އޯޕަން ހާޓް ސާޖަރީއެއް ނުކޮށް މި މައްސަލަ ހައްލުކުރުން ކަމުގައި އެ ހޮސްޕިޓަލުން މައުލޫމާތު ދީފައިވެއެވެ.\nއައިޖީއެމްއެޗުން ކުރި ޓްވީޓުގައި ބުނެފައިވަނީ ރާއްޖޭގައި ފުރަތަމަ ފަހަރަށް މި ބާވަތުގެ ޕްރޮސީޖާގެ ހެދި ޓީމުގައި އިސްކޮށް ހުންނެވީ ހިތުގެ ބަލިތަކުގެ ޚާއްސަ ޑރ. މުހައްމަދު ޝަނީޒް ނަޖްމީ ކަމަށެވެ.\nއައިޖީއެމްއެޗުން ބުނިގޮތުގައި ޕްރޮސީޖާއަށް ފަހު ހޮސްޕިޓަލުގައި އެޑްމިޓްކޮށްފައި ބާއްވަން ނުޖެހި ކުއްޖާ ވަނީ ހޮސްޕިޓަލުން ދޫކޮށްލާފައިކަމަށެވެ.\nއައިޖީއެމްއެޗުން ބުނީ މިއީ ޕީޑިއެޓްރިކް ކެތީޓަރ ބޭސްޑް/ސްޓްރަކްޗަރަލް އިންޓާވެންޝަންތަކުގެ ފެށުންކަމަށާއި އަމާޒަކީ މިފަދަ ހިދުމަތްތައް ތައާރަފްކޮށް ތަރައްގީކުރުންކަމަށެވެ.\nރާއްޖެއިން އިތުރު 2813 މީހުން ކޮވިޑް-19 އަށް ޕޮޒިޓިވް ވެއްޖެ\nޤައުމީ ކުތުބުޚާނާއަށް ފޮތް ހަދިޔާކުރުމުގެ ކެމްޕެއިނެއް ފަށައިފި\nތަރައްގީއަށް ކުރެވޭ މަސައްކަތްތަކަށް އެންމެ މަތީދަރަޖައިގެ އެއްބާރުލުން ދޭނަން – ފުނަދޫ ކައުންސިލް


NIC ah hushahalhaa massalathah nunimenee sarukaaruge nufoozun: Mahloof | Mihaaru\nއެންއައިސީއަށް ހުށަހަޅާ މައްސަލަތައް ނުނިމެނީ ސަރުކާރުގެ ނުފޫޒުން: މަހުލޫފް\nމަހުލޫފް މިއަދު ނޫސްވެރިންނާ ވާހަކަ ދައްކަވަނީ-- މިހާރު ފޮޓޯ/ ހުސެން ވަހީދު\n17 ޖުލައި 2017 - 16:41\nމަހުލޫފާއި މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ (އިންތި) އާއި އެސްޓީއޯގެ ކުރީގެ މެނޭޖިން ޑިރެކްޓަރު އާދަމް އާޒިމް މީގެ ތިން އަހަރު ކުރިން އެންއައިސީ އަށް ހުށަހެޅި މައްސަލަތައް ނިމުނުތޯ ބެލުމަށް އެތަނަށް ވަޑައިގަތުމަށް ފަހު ބޭރުގައި ނޫސްވެރިންނާ ވާހަކަ ދައްކަވަމުން މަހުލޫފް ވިދާޅުވީ އެއިން އެއްވެސް މައްސަލައެއް އަދިވެސް ނުނިމޭ ކަމަށެވެ.\nއެންއައިސީ އަށް އެ ބޭފުޅުން ހުށަހަޅާފައިވަނީ މީގެ ތިން އަހަރު ކުރިން، ޑިފެންސް މިނިސްޓަރު މުހައްމަދު ނާޒިމްގެ ގެއަށް ފުލުހުން ވަދެ، އެ ގެއިން ފިސްތޯލައެއް ހޯދި މައްސަލަ އާއި އިންތި މަޖިލީހަށް ވަޑައިގަންނަވަނިކޮށް ގަޔަށް ކަޅުތެޔޮ ޖެހި މައްސަލައަކާއި ހުކުރު ނަމާދަށް ފަހު، ރައީސް ނަޝީދު މިނިވަން ކުރުމަށް އެދި އާއްމުންގެ ބަޔަކު ދުއާކުރަނިކޮށް ޕެޕާ ސްޕްރޭ ޖެހި މައްސަލައަކާއި ބައެއް މުޒާހަރާތައް ރޫޅާލުމުގައި ފުލުހުން އަމަލުކޮށްފައިވާ ގޮތުގެ މައްސަލަތަކެވެ.\nމަހުލޫފް ވިދާޅުވީ އޭނާ މީގެ އަހަރެއް ކުރިން ހުށަހެޅި މައްސަލަ އަށް ޖަވާބެއް ހޯދަން ވަޑައިގަތުމުން ވެސް މައްސަލަ ނިމިފައި ނުވުމަކީ ހިތާމަވެރި އަދި ކަންބޮޑުވާ ކަމެއް ކަމަށެވެ.\nމިއަދު އިންތި ނޫސްވެރިންނާ ވާހަކަ ދައްކަވާއިރު، މަހުލޫފާއި އާޒިމް ފަހަތުގައި-- ފޮޓޯ: ހުސެން ވަހީދު/ މިހާރު\nއެންއައިސީ އަށް ވަޑައިގެންނެވި ނަމަވެސް މި ތިން ބޭފުޅުންނާ އެ ކޮމިޝަނުގެ މެމްބަރުން ބައްދަލެއް ނުކުރެއްވި އެވެ. މަހުލޫފް ވިދާޅުވި ގޮތުގައި މެމްބަރުން ބައްދަލު ނުކުރެއްވީ ދޭނެ ޖަވާބެއް ނެތުމުން ކަމަށް ލަފާ ކުރެއްވޭ ކަމަށެވެ.\n"މައްސަލަ ހުށަހެޅީމަ އަޅުގަނޑުމެން ގާތު އަހަނީ އެކަމުގައި ހިމެނޭ ވަކިވަކި ފުލުހުން އައިޑެންޓިފައި ކުރަން ޖެހޭނެ ކަމަށް. އެކަމަކު މި މައްސަލަތައް އަޅުގަނޑުމެން ހުށަހަޅަނީ ވަކިވަކި ފުލުހުންނަށް އަދަބު ދޭކަށް ނޫން. އެ މައްސަލަ ބަލައި، އެކަން ނުވާނެ ގޮތަކަށް ހަދަން ނުވަތަ މައްސަލަ އަށް ހައްލެއް ހޯދަން،" މަހުލޫފް ވިދާޅުވި އެވެ.\nއޭނާ ވިދާޅުވީ މައްސަލަތައް ބަލަން ކޮމިޝަންތަކުން މިހާރު ފަސް ޖެހުނު ނަމަވެސް، ރައްޔިތުންގެ މަޖިލީހުގެ ސާފު އަޣްލަބިއްޔަތު އިދިކޮޅު ފަރާތްތަކަށް ލިބުމުން އެ ކޮމިޝަންތައް ވަރަށް ހަރަކާތްތެރިވާނެ ކަމަށެވެ.\nނޫސްވެރިންނާ ވާހަކަ ދައްކަވަމުން އިންތި ވިދާޅުވީ ކޮންމެ ދުވަހަކު ވެސް އިރު އަރާ އޮއްސޭއިރު ޣައިރު ގާނޫނީ ބޮޑެތި މައްސަލަތައް ހިނގާ ކަމަށާއި އެކަމަކު ކޮމިޝަންތަކަށް މި ހުށަހަޅަނީ އޭގެ ތެރޭން ވަރަށް މަދު އަދި ކުދި މައްސަލަތަކެއް ކަމަށެވެ. އެކަމަކު އެ މައްސަލަތައް ވެސް ނުބެލެނީ ސަރުކާރުގެ ނުފޫޒާއި ބިރު ދެއްކުމުން ކޮމިޝަންތަކުގައި ތަޅުއެޅުވިފައިވާތީ ކަމަށް އޭނާ ވިދާޅުވި އެވެ.\nއިންތި ވިދާޅުވި ގޮތުގައި މިނިވަން މުއައްސަސާތަކުން މައްސަލަތައް ބަލައި، އެކަން ކަމާ ގުޅޭ މުއައްސަސާއަކަށް ނޭންގުމަކީ އެ ކުށްކުރުމަށް ދޭ ލައިސަންސެކެވެ.\n"އޭގެ މާނައަކީ މީހުންގެ މޫނަށް ޕެޕާ ސްޕްރޭ ޖަހާށޭ. ޣައިރު ގާނޫނީ އަމަލުތައް ހިންގާށޭ... އެ މުއައްސަސާތަކުގެ މެމްބަރުން އުޅުއްވަނީ ޖޮބްލެސް ބަޔަކަށް ޖޮބެއް ލިބުނީމަ އުޅޭގޮތަށް، އެ ގެއްލިދާނެ ކަމުގެ ބިރުގައި،" އޭނާ ވިދާޅުވި އެވެ.\nއާޒިމް ވިދާޅުވީ ގައުމުގައި ހިންގާ ބޮޑެތި ޖަރީމާތައް މިހާރު ނިއުޅެމުން އެބަދާ ކަމަށާއި އެއިން ލިބޭ ފިލާވަޅަކީ ޖަރީމާއެއް ހިންގައިގެން ފިލާ ނޯވެވޭނެ ކަމާއި ޖަރީމާ އައިސް އަތުގައި ހިފާނެކަން ކަމަށެވެ. އަދި މި މައްސަލަތައް ކަމާ ބެހޭ މުއައްސަސާތަކުން ނުބަލާކަމަށް ވާނަމަ ވަރަށް އަވަހަށް އިތުރު މައުލޫމާތު ބޭރުވުމަކީ ވެސް އެކަށީގެންވާ ކަމެއް ކަމަށް އޭނާ ވިދާޅުވި އެވެ.\nފުލުހުން އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު މެމްބަރު އިމްތިޔާޒް ފަހުމީ އާދަމް އާޒިމް، އެމްޑީ/އެމްޓީސީސީ ނެޝަނަލް އިންޓަގްރިޓީ ކޮމިޝަން\n3 ކޮމެންޓް, 20 ރިއެކްޝަންސް\n.މަހުލޫފެވެ.. މޮޔަ ނުގޮވާށެވެ\nއިދިކޮޅޭމެން ބޭނުންވާގޮތަށް ހުކުމް ކުރީމަ ބަރާބަރުވާނެ އަނިޔާވެރި ކޯޓުތައްވެސް އެހެން އޮފީސްތައްވެސް. މިމީހުން ބޭނުންވާގޮތްނުވާއިރަށް އެވީ އެންމެން ގޯސް. މުޅިގައުމު ހަލާކުކުރަންއުޅޭ ބައެއް. ފަނާކުރުވަނިވި ފިކުރު.\nއަހަރެންވެސް ތިޔަ ތަނަށް މައްސަލައެއް ހުށަހަޅައިގެން ދެދުވަހުން އެއްދުވަހު ގުޅާ އުނދަގޫ ކުރާތީ މައްސަލަ ނިންމައިދިން. އެކަމަކު އެކި ދުވަހު ދެނީ ތަފާތު ޖަވާބު. ދޭ ޖަވާބު ދިމައެއް ނުވޭ. މައްސަލަ ނިންމި ގޮތާއި މެދު ހިންހަމަ ނުޖެހޭނަމަ އަލުން މައްސަލަ ހުށަހަޅަން ބުނެގެން މައްސަލަ ހުށަހެޅުތާ އަންނަ އޮކްޓޯބަރު މަހަށް، އެެއް އަހަރު ފުރޭނެ. އަލުން މައްސަލަ ހުށަހެޅިތާ ގާތްގަނޑަކަށް 03 މަސްވެގެން ގުޅާލީމައި ބުނީ މައްސަލަ ދިރާސާ ކުރަމުންނޭ ދަނީ. އަހަރެން ހުށަހެޅީ ސިޔާސީ މައްސަލައެެއް ނޫ. މިއަށް ވުރެއް އެން.އައި.ސީ އެކްޓިވް ވާންވެއްޖެ. ފުލުހުންނާ ގުޅޭ މައްސަލަ ބަލަން އޮންނަ މުއައްސަސާއެއް މިހައި ސްޕީޑް ދައްވީމައި، ފުލުހުން ހަދާނީ ހަމަ ހަދާނެއެއްޗެއް. ތޮލާލު ކޮބައިތަ؟


Ooredoo ah2vana quarter gai, saafufaidhaa 97 Million Rufiyaa | MBS NEWS\nމިދިޔަ އަހަރުގެ މާޗް މަހު ބޭއްވި އުރީދޫގެ އަހަރީ އާއްމު ޖަލްސާގެ ތެރެއިން.. ފޮޓޯ: އުރީދޫ\nއުރީދޫއަށް ދެވަނަ ކުއާޓަރުގައި ސާފު ފައިދާގެ ގޮތުގައި 97 މިލިއަން ރުފިޔާ\n03 August 2021, 08:17\nމިއަހަރުގެ ދެވަނަ ކުއާޓަރުގައި އުރީދޫ މޯލްޑިވްސްއަށް ސާފު ފައިދާގެ ގޮތުގައި 97.6 މިލިއަން ރުފިޔާ ލިބިއްޖެ އެވެ.\nއުރީދޫގެ ވެބްސައިޓުގައި އާއްމުކޮށްފައިވާ މިއަހަރުގެ ދެވަނަ ކުއާޓަރުގެ މާލީ ހިސާބުތައް ދައްކާގޮތުން މި މުއްދަތުގައި އެ ކުންފުންޏަށް ލިބުނު ޖުމްލަ އާމްދަނީއަކީ، 423.3 މިލިއަން ރުފިޔާ އެވެ. މިއީ މިއަހަރުގެ ފުރަތަމަ ކުއާޓަރާއި އަޅާބަލާއިރު، 5.3 ޕަސެންޓްގެ ދަށްވުމެކެވެ.\nދެވަނަ ކުއާޓަރުގައި އުރީދޫއަށް މޯބައިލް ފޯނުގެ ހިދުމަތުން ލިބުނު އާމްދަނީ 320 މިލިއަން ރުފިޔާއަށް އަރާއިރު، ފިކްސްޑް ބްރޯޑްބޭންޑުގެ ބައިންވަނީ، 102 މިލިއަނަށްވުރެ ގިނަ ރުފިޔާ ލިބިފަ އެވެ.\nއުރީދޫ މޯލްޑިވްސްގެ މިއަހަރުގެ ދެވަނަ ކުއާޓަރުގެ މާލީ އުސްއަލިތަކަށް ބަލާއިރު، ޓެކްސްއަށް ކެނޑުމުގެ ކުރިން ފައިދާއަކީ، 115.3 މިލިއަން ރުފިޔާއެވެ. މިދިޔަ އަހަރުގެ ދެ ވަނަ ކުއާޓަރުގައި 143 މިލިއަން ރުފިޔާގަ އެވެ.\nއުރީދޫން ބުނީ، މިއަހަރުގެ ދެވަނަ ކުއާޓަރުގެ ވިޔަފާރި ދަށްވުމުގެ މައިގަނޑު ސަބަބަކީ ދުނިޔެއަށް ކުރިމަތިވެފައިވާ ކޮވިޑް ބަލިމަޑުކަންކަމަށެވެ.\nއުރީދޫ މޯލްޑިވްސް ވިޔަފާރި މުއާސަލާތު


Adhul insaafu nethi qaumu faalun nettun!\nއަދުލްއިންސާފު ނެތި ގައުމު ފާލުން ނެއްޓުން!\nމަޖިލިސް އޮތީ ބަޔަކު ހިސޯރުކޮށްފައި\nޝަރުއީ ކޯޓުތަކުން އިންސާފެއް ނުލިބޭ\nއަހަރެއް ވެގެންދިޔައިރު ވެސް ރައްޔިތުން އިންތިހާބުކުރި މެމްބަރުން މަގުމަތިވެފައި\nކ. މާލެ 30 ޖޫން 2018 | ހޮނިހިރު 15:06 1,503\nއަލަށް އައްޔަންކުރެއްވި އުއްތަމަ ފަނޑިޔާރު ޑރ. ދީދީ: އުއްތަމަ ފަނޑިޔާރުކަމުގެ ލިޔުން ހަވާލުކޮށްދެއްވަނީ - ރައީސް އޮފީސް\nދިވެހިރައްޔިތުން އެންމެ އަޑަށް ބާރުލާފައި އަދި ފަހުރުވެރިވެލާފައި ބުނާ އެއް ވާހަކައަކީ ދިވެރިރާއްޖެއަކީ ސައްތައިން ސައްތަ މުސްލިމް ގައުމެއް ކަމަށް ބުނާ ވާހަކައެވެ. ރަނގަޅެވެ. ގާނޫނުއަސާސީގައި ދިވެހި ކޮންމެ ރައްޔިތަކީ މުސްލިމެއް ކަމުގައި ވާން ވާނެ ކަމަށް ބުނެއެވެ. އަދި ރާއްޖޭގައި ރައްޔިތުކަން މުސްލިމަކަށް ނޫނީ ނުވެވޭނެއެވެ. އެހެންކަމުން ދިވެހިރާއްޖެއަކީ ސައްތައިން ސައްތަ މުސްލިމް ގައުމެކޭ ބުނެވިދާނެތާއެވެ.\nދުނިޔޭގެ ސައްތައިން ސައްތަ މުސްލުމް ގައުމުތައް ވަރަށް މަދެވެ. އެ ފަހުރު ރާއްޖޭގައި އޮތެއް ކަމަކު، މުސްލިމު ގައުމުތަކުން ފެންނަންޖެހޭ ކަންކަން ވަރަށް މަދު ކަމެއް ނޫނީ ރާއްޖެއިން ނުފެނެއެވެ.\nއަދުލްއިންސާފު ގާއިމު ކުރުމަކީ އިސްލާމު ދީނުގެ އެންމެ މުހިއްމު އެއް އަސާސެވެ. އިސްލާމީ ގައުމުތަކުގައި ހާއްސަކޮށް އެކަން ފެންނަން ޖެހެއެވެ. އަދުލްއިންސަފު ނެތް ގައުމުތަކާއި މުޖުތަމައުތައް ވިއްސިވިހާލިވެގެން ނެތި ގޮސްފައިވާކަމީ އިސްލާމީ ތާރީހުގެ ތެރެއިން ބެލާލިޔަސް ފެންނަން އޮތް ހަގީގަތެކެވެ.\nރާއްޖޭގައި އަދުލްއިންސާފު ގާއިމު ވެގެންދާނެ ދުވަހަކަށް އިންތިޒާރުކޮށްކޮށް ތިއްބާ، އެތައް ޖީލުތަކެއް ނެތި ހިނގައްޖެއެވެ. މިއަދުވެސް ދިވެހި ރާއްޖޭގެ ރައްޔިތުން އެންމެ ބޮޑަށް ބޭނުންވާ އެކެއްޗަކީ އަދުލްއިންސާފެވެ. އަދުލްއިންސާފުގެ ދާއިރާ ރަނގަޅު ކުރުމަށް ގާނޫނުއަސާސީއަކާއި ގާނޫނުތަކެއް ހެދިއެއް ކަމަކު އެކަން ހަމަ އެއްގޮތަކަށް ވެސް ނުފެނެއެވެ. އަދުލްއިންސާފުގެ ދާއިރާއަށް ބޮޑެތި ހަރަދުތަކެއް ރައްޔިތުންގެ ޖީބުން ކުރާއިރު ވެސް އިންސާފު ނުލިބޭ ކަމުގެ ޝަކުވާތަކަށް ހުއްޓުމެއް ނާދެއެވެ. ފަނޑިޔާރުންނަށް އެކަށީގެންވާ މުސާރަ އާއި އިނާޔާތްތައް ކަނޑައެޅިއިރު، އެމީހުން އެހެން މީހެއްގެ އެހީތެރިކަމަށް އެދެން ޖެހިދާނެ ކަމަށް ބަލައި، އަދި އެހީ ފޯރުކޮށްދޭ ފަރާތްތަކުގެ ނޫފުޒު ފަނޑިޔާރުންނަށް އަންނާނެތީ، ފަނޑިޔާރުންނަށް ދޭ މުސާރަ އާއި އިނާޔަތްތަކަކީ ރާއްޖޭގެ މަސައްކަތްތެރިންގެ ނިސްބަތުން ވަރަށް ބޮޑު މުސާރަ އާއި އިނާޔަތްތަކެވެ.\nނަމަވެސް އަދުލްވެރިކަމާ އެކު ކޯޓުތަކުން ކަންކަން ނުނިންމަނީ ކޮން ސަބަބަކާހުރެތޯއެވެ؟ ސަރުކާރާއި މުއްސަނދި ވިޔަފާރިވެރިންގެ ނުފޫޒު ކޯޓުތަކަށާއި ފަނޑިޔާރުންނަށް ފޯރުމަކީ ވަރަށް ހިތާމަހުރި ކަމެކެވެ.\nއަދުލްއިންސާފު ނެތުމުން އެންމެބޮޑަށް ގެއްލުން ލިބެނީ ނިކަމެތި ރައްޔިތުންނަށެވެ. މިހާރު ރާއްޖެއަށް ދިމާވެފައިވާ އެންމެ ބޮޑު މައްސަލައަކީ ވެސް އަދުލްވެރިކަމާ އެކު އިންސާފު ގާއިމު ނުކުރުމުގެ މައްސަލައެވެ. އެމައްސަލަ އެގޮތަށް އޮތްއިރު، ކޯޓުތަކުން ކުރާ އަމުރުތައް ތަންފީޒީ އިދާރާތަކުން ތަންފީޒު ކުރުމަށް ދެކޮޅު ހަދާ މަންޒަރު ފެނުމަކީ އަދުލްއިންސާފުގެ ދާއިރާ ވަރަށް ބޮޑަށް ނިކަމެތި ވެފައިވާކަމުގެ ހެއްކެކެވެ.\nސަރުކާރަކީ ކޮރަޕްޝަނާއި ފަދާސާދައިން ފުރި ރައްޔިތުންގެ ބައިތުލްމާލުން ހިޔާނާތްތެރިވާ ސަރުކާރެއް ނަމަ ސަރުކާރުން އެންމެ ބޮޑަށް ނުފޫޒު ފޯރުވާނެ ދެ ތަނަކީ ގާނޫނު ހަދާ މަޖިލީހާއި ޝަރުއީ ކޯޓުތަކެވެ. އެކަން މިރާއްޖެއިން މިދަނީ އެ މަންޒަރު ފެންނަމުންނެވެ.\nރައްޔިތުންގެ މެދުގައި ނެގުނު ވޯޓަކުން އިންތިހާބު ކޮށްފައިވާ ރައްޔިތުންގެ މަޖިލީހުގެ މެމްބަރުންތަކެއް މަޖިލީހަށް ވަނަ ނުދީ އެއީ މެމްބަރުން ނޫން ކަމަށް ދައުލަތުގެ ބައެއް މުއައްސަސާތަކުން ބުނަމުންދާއިރު، އެމައްސަލައަށް ހައްލެއް ގެނެވެން އޮތްތަނަކީ ސުޕްރީމް ކޯޓެވެ. ނަމަވެސް އަހަރަކަށް ވުރެ ގިނަ ދުވަސް ވެގެންދިޔައިރު ވެސް ސުޕްރީމް ކޯޓުން ސާފު ނިންމުމެއް ނިންމާފައި ނުވުމަކީ ރާއްޖޭގެ އާބާދީގެ ބޮޑު ޕަސެންޓެއްގެ މީހުންގެ ހައްގުތަކެއް ގެއްލިގެންދާ ކަމެކެވެ.\nރައްޔިތުންގެ މަޖިލީހުގެ 85 މެމްބަރުން ތިއްބަވާއިރު، ސަރުކާރަށް ނިސްބަތްވާ 36 މެމްބަރުންނަށް ރާއްޖޭގެ ކަންކަމަށް ގޮތްކިޔާ ކަންކަން ނިންމުމަކީ ޑިމޮކްރެސީ އާއި އިސްލާމީ އުސޫލްތަކާއި ވެސް ހިލާފު ކަމެކެވެ. މީގެ އެންމެ އާދަޔާ ހިލާފުކަމީ ސުޕްރީމް ކޯޓުން އެކަން ބަލައިގަންނާތީއެވެ. ސަރުކާރުން ބޭނުންވާ ކަމެއް ބޭނުން ގޮތަކަށް ކުރަން ބޭނުންވެއްޖެ ނަމަ ދައުލަތުގެ އެކި މުއައްސަސާތައް މެދުވެރިކޮށް ނިންމާލައެވެ. ގާނޫނުއަސާސީ އާއި ގާނޫނުތަކަކީ ހަމަ ދެލިގަނޑެކެވެ.\nގާނޫނު ތަންފީޒުކުރާ ފުލުހުންގެ އަމަލުތައް ހުންނަނީ ވެސް ވަކި ބަޔަކަށް އަމާޒު ހިފާފައެވެ. ސަރުކާރާ ދެކޮޅު ބައެއް ނަމަ ގާނޫނު އަރާ ހަމަކުރާނެ ކަމަށް ބުނެއެވެ. ގާނޫނާ ހިލާފަށް އެއްވެސް ކަމެއް ނުކުރެވޭނެ ކަމަށް ބުނެއެވެ. އެކަމަކު އަމިއްލަ އެކައުންޓަށް ރައްޔިތުންގެ ފައިސާ މިލިއަނުން އަޅާ، އަމިއްލަ ގެއަށް ރައްޔިތުންގެ ފައިސާ ވެއްދިކަން އަމިއްލަފުޅަށް އިއުތިރާފުވެ، ގާނޫނާއަސާސީ އާއި ގާނޫނުތަކާ ހިލާފަށް ވެރިކަމުގެ ފަރާތުން ކުރުމަކީ ދައުލަތުގެ ކަމާބެހޭ މުއައްސަސާތަކަށް މައްސަލައެއް ކަމަކަށް ނުވެއެވެ.\nދުނިޔޭގެ ކާފަރު އަދި ބޮޑެތި ޔަހޫދީ ދައުލަތްތަކުގެ ވެރިންނާއި އެމީސްމީހުންގެ އަނބިންގެ މައްޗަށް ކުރެވޭ ތުހުމަތުތަކާއި ގުޅިގެން ތަހުގީގުތައް ހިންގާ، ދައުވާތައް ކުރާއިރު، ސައްތައިން ސައްތައޭ މިކިޔާ މުސްލިމު ގައުމުގެ ވެރިޔާ އަމިއްލަފުޅަށްވެފައިވާ އިއުތިރާފުގެ މައްޗަށް ކޮށްލާނެ ތަހުގީގެއް، ކޮށްލާނެ ދައުވާއެއް ހަމަ އެއްގޮތަކަށްވެސް މިގާނޫނުއަސާސީންނާއި ގާނޫނުތަކުގައި ނެތީތޯ އެވެ.\nސިޔާސީ މީހެއްގެ މައްޗަށް ދައުލަތުން ޖިނާއީ ދައުވާއެއް ކޮށްފި ނަމަ އެމީހެއްގެ މައްޗަށް އެދައުވާ ސާބިތު ވާނެހާ ހުރިހާ ގޮތަކަށް ދައުލަތުގެ ކަމާބެހޭ އިދާރާތަކުން ކަންކަން ކުރެއެވެ. އިންޓަލިޖެންސް ރިޕޯޓްތަކާއި ސިއްރު ބަޔާންތަކާއި ސިއްރު ހެކި ދައުލަތުން ހުށަހެޅުމުގެ މައިގަނޑު ބޭނުމަކީ އެއީއެވެ.


ޢަބުދުﷲ ޚަލީލް - ވިކިޕީޑިއާ\nޑރ ޢަބުދުﷲ ޚަލީލް ( ބަގީޗާގެ ، ފ.ނިލަންދޫ ) އަކީ ފ.ނިލަންދޫ އަށް އުފަން އިލްމީ ބޭފުޅެކެވެ. އޭނާ އަކީ މެލޭޝިޔާގެ އިންޓަނޭޝަނަލް އިސްލާމިކް ޔުނިވަސިޓީގައި އިކޮނޮމިކްސްގެ ދާއިރާއިން މާސްޓާރސް ޑިގްރީ ފުރިހަމަ ކުރައްވާފައިވާ ފަރާތެކެވެ. އަދި ބުރޫނާއީ ޔުނިވަސީޓީގައި އިކޮނޮމިކްސް އިން ޕީއެޗްޑީ ހައްދަވާފައި ވެއެވެ. ސަރުކާރުގެ ތަފާތު ދާއިރާގެ މަގާމްތައް ފުރުއްވާފައިވާ ޚަލީލް މިހާރު ހުންނެވީ ސިވިލް ސާރވިސް ކޮމިޝަންގެ ސެކެޓްރީ ޖެނެރަލްގެ މަގާމް ގައެވެ. އުމުރުން 31 އަހަރުގައި 2007 ވަނަ އަހަރުގެ މެދުތެރޭގައި ދިވެހިރާއްޖޭގައި އެންމެ ހަނގު އުމުރުގައި އަތޮޅު ވެރިއެއްގެ މަގާމް އިސްވެ ވަޑައިގަތުމުގެ ޝަރަފް ޢަބުދުﷲ ޚަލީލް ހޯއްދެވި އެވެ.\nޢަބުދުﷲ ޚަލީލް އަކީ މީހުންނާއި ގުޅުން ބާއްވާ އިޖްތިމާޢީ ބޭފުޅެއްގެ ގޮތުގައި ފާހަގަ ކުރެވޭ ފަރާތެކެވެ. އަތޮޅުވެރިކަން ކުރެއްވި ދުވަސްވަރު އެއަތޮޅުތަކަށް ތަރައްގީ ގެނައުމަށް ވަރަށް ބޮޑެތި މަސައްކަތްތަކެއް ކުރައްވާފައިވާކަން ފާހަގަ ކުރެވެއެވެ.\nއަބުދުﷲ ޚަލީލް އަކީ ފ.ނިލަންދޫ ދޮންފަތްބަގީޗާގެ މޫސާ އަހުމަދު އާއި ހަމަ އެރަށު ފިނިފެންމާގޭ ހަފީޒާ ހަމީދުގެ ދޮށީ ފިރިހެން ދަރިފުޅެވެ. އާއިލާގައި ޚަލީލުގެ އިތުރުން 11 މެންބަރުން ހިމެނެއެވެ. އަނބިކަނބަލުން ނަކީ ފ.ނިލަންދޫ ފޮނިލުބޯގޭ ފަރީދާ ޢަބުދުލް ޢަޒީޒް އެވެ. އެދެމަފިރިންނަށް 2007 ވަނަ އަހަރުގެ ޑިސެމްބަރު މަހުގެ ތެރޭގައި ފިރިހެން ކުއްޖަކު ލިބިފައި ވެއެވެ. އެއީ ޒައިން ޢަބުދުﷲ ޚަލީލް އެވެ. މިހާރު4ކުދިން ލިބިލައްވާފައި ވެއެވެ. އެއީ ޒައިންގެ އިތުރުން، ޒާމިން، ޒީޝާ އަދި ޒައިދު އެވެ.\nފ.އަތޮޅު ތަޢުލީމީ މަރުކަޒު - މެދުމަދަރުސީ ތައުލީމް\nމަދަރުސަތުލް އަހުމަދިއްޔާ - ސާނަވީ ތަޢުލީމް\nސެންޓަރ ފޮރ ހަޔަރ އެޑިޔުކޭޝަން - މަތީ ސާނަވީ ތައުލީމް\nއިންޓަނޭޝަނަލް އިސްލާމިކް ޔުނިވަސިޓީ - މެލޭޝިޔާ - ފުރަތަމަ ޑިގްރީ - އިކޮނޮމިކްސް\nއިންޓަނޭޝަނަލް އިސްލާމިކް ޔުނިވަސިޓީ - މެލޭޝިޔާ - މާސްޓާރސް ޑިގްރީ - އިކޮނޮމިކްސް\nބުރޫނާއީ ޔުނިވަސިޓީ - ބުރޫނާއީ- ޕީއެޗްޑީ އިން އިކޮނޮމިކްސް\nސެކެޓްރީ - މޯލްޑިވްސް ޕޯޓްސް އޮތޯރިޓީ\nސީނިއަރ އަންޑަރ ސެކެޓްރީ - މިނިސްޓްރީ އޮފް ފިނޭންސް\nއަތޮޅުވެރިޔާ - އަރިއަތޮޅު އުތުރުބުރި\nއަތޮޅުވެރިޔާ - ނ.އަތޮޅު\nސެކެޓްރީ ޖެނެރަލް - ސިވިލް ސާރވިސް ކޮމިޝަން\nރައްޔިތުން މަޖުލީހުގެ ފ.ނިލަންދޫ ދާއިރާގެ މެންބަރުކަން (2014ން 2019 އަށް)\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ4އޮގަސްޓު 2019، 08:50 ގައެވެ.


އެމްއެންޑީއެފް އެފްއާރުއެސް އިން އަމީރު އަޙްމަދު ޕްރީ ސްކޫލުގައި ފަޔަރ އިވެކުއޭޝަން ޑްރިލެއް ބާއްވައިފި\n05 އޭޕްރީލް 2018 16:38\nއެމްއެންޑީއެފް ފަޔަރ އެންޑް ރެސްކިއު ސަރވިސް އިން އަމީރު އަޙްމަދު ޕްރީ ސްކޫލުގައި ފަޔަރ އިވެކުއޭޝަން ޑްރިލެއް ބާއްވައިފިއެވެ.\nދެ ދަންފަޅިއަކަށް ބަހާލައިގެން ކުރިއަށްދިޔަ ފަޔަރ އިވެކުއޭޝަން ޑްރިލްގެ ފުރަތަމަ ދަންފަޅި ކުރިއަށް ގެންގޮސްފައިވަނީ މިއަދު ހެނދުނު 10:30 ގައެވެ. އަދި ދެވަނަ ދަންފަޅި ކުރިއަށް ގެންގޮސްފައިވަނީ 13:00 ގައެވެ.\nއަމީރު އަޙްމަދު ޕްރީ ސްކޫލުގައި މިއަދު ކުރިއަށްދިޔަ ފަޔަރ އިވެކުއޭޝަން ޑްރިލްގައި އަލިފާނުގެ ހާދިސާއެއް ހިނގައިފިނަމަ ޢަމަލު ކުރަންޖެހޭނެ ގޮތްތައްވަނީ ޢަމަލީ ގޮތުން ފަރިތަކޮށްފަ އެވެ. މިގޮތުން އަލިފާނުގެ ހާދިސާއެއް ހިނގައިފިނަމަ، ސްކޫލުގައި އެވަގުތު ތިބި ދަރިވަރުންނާއި ޓީޗަރުން ސަލާމަތްތެރި ހިސާބަކަށް ގެންދާނެ ގޮތްތައްވަނީ ފަރިތަކޮށްފަ އެވެ. އަދި އެފަދަ ހާދިސާއެއްގައި އަނިޔާވާ ފަރާތްތަކަށް ޞިއްޙީ ފުރަތަމައެހީ ދޭނެ ގޮތްތައްވެސް މި ޑްރިލްގައި ފަރިތަކުރެވިފައިވެއެވެ\nއަމީރު އަޙްމަދު ޕްރީ ސްކޫލުގައި ކުރިއަށްދިޔަ ފަޔަރ އިވެކުއޭޝަން ޑްރިލްގައި އެ ސްކޫލުގައި ކިޔަވާ ގިނަ އަދަދެއްގެ ދަރިވަރުންނާއި ޓީޗަރުންގެ އިތުރުން އެ ސްކޫލުގައި މަސައްކަތްކުރައްވާ މުވައްޒަފުން ބައިވެރިވެފައިވެއެވެ. މި ހިންގުނު އިވެކުއޭޝަން ޑްރިލްގެ ކުރިން، އެފްއާރުއެސްއިންވަނީ މިކަމާ ގުޅޭ ގޮތުން މަޢުލޫމާތު ދިނުމާއި ފަޔަރ އިވެކުއޭޝަން ޑްރިލް ކުރިއަށްގެންދިއުމަށް ހަދާފައިވާ ޕްލޭން ކުރިއަށް ގެންދާނެ ގޮތްތަކާބެހޭ ކުލާސްތަކެއްވެސް އަމީރު އަޙްމަދު ޕްރީ ސްކޫލުގެ ޓީޗަރުންނަށާއި އެހެނިހެން މުވައްޒަފުންނަށް ހިންގާފައެވެ.


ސަގާފީ ތަރިކައިގެ ބިލާއި، ޓެކުހުގެ ގާނޫނަށް އިސްލާހު ގެނައުމުގެ...\nސަގާފީ ތަރިކައިގެ ބިލާއި، ޓެކުހުގެ ގާނޫނަށް އިސްލާހު ގެނައުމުގެ ބިލު ރައީސް ތަސްދީގު ކުރައްވައިފި\nޓެކްސް ނެގުމާބެހޭ އިދާރީ ގާނޫނަށް އިސްލާހު ގެނައުމުގެ ބިލް މަޖިލީހުން ފާސްކުރީ މިމަހުގެ 3ވަނަ ދުވަހު\nމިބިލްގެ ތެރެއިން ރާއްޖޭގެ ސަގާފީ ތަރިކަ ރައްކާތެރިކުރާނެ\nސަގާފީ ތަރިކައިގެ ބިލަކީ މިދިޔަމަހު 28ގައި މަޖިލީހުގެ ޖަލްސާއިން ފާސްކުރެއްވި ބިލެއް\n12 ސެޕްޓެންބަރ 2019 | ބުރާސްފަތި 18:42\nސަގާފީ ތަރިކައިގެ ބިލާއި ޓެކްސް ނެގުމާބެހޭ އިދާރީ ގާނޫނަށް ދެވަނަ އިސްލާހު ގެނައުމުގެ ބިލު ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ތަސްދީގު ކުރައްވައިފިއެވެ.\nރައީސުލްޖުމްހޫރިއްޔާ ބުރާސްފަތި ދުވަހު ތަސްދީގުކުރެއްވި ސަގާފީ ތަރިކައިގެ ބިލަކީ މިއަހަރުގެ އޯގަސްޓް މަހުގެ 28 ވީ ބުދަ ދުވަހު އޮތް ރައްޔިތުންގެ މަޖިލީހުގެ ދެވަނަ ދައުރުގެ 43 ވަނަ ޖަލްސާއިން ފާސްކުރެއްވި ބިލެކެވެ.\nސަގާފީ ތަރިކައިގެ ބިލަކީ ދިވެހިރާއްޖޭގެ ސަގާފީ ތަރިކަ ކަނޑައެޅުމާއި، ސަގާފީ ތަރިކަ ރައްކާތެރިކޮށް ދެމެހެއްޓުމާ ގުޅޭ އުސޫލުތައް ކަނޑައެޅުމާއި، ކަމާގުޅޭ ގޮތުން ދައުލަތާއި ފަރުދުންގެ ޒިންމާތައް ކަނޑައެޅުމާއި، ސަގާފީ ތަރިކައަށް ގެއްލުން ލިބޭފަދަ ގޮތަށް ހިންގާ އަމަލުތަކަކީ ކުށުގެ ގޮތުގައި ބަޔާންކޮށް އެއަށް އަދަބު ކަނޑައެޅުމާއި، ދިވެހިރާއްޖޭގެ ސަގާފީ ތަރިކައާބެހޭ ދިރާސާތައް ކުރުމާއި، ދިވެހިރާއްޖޭގެ ސަގާފީ ތަރިކަ ރައްކާތެރިކޮށް ބެލެހެއްޓުމާ ގުޅޭ އެނޫންވެސް އުސޫލުތައް ބަޔާންކުރުމުގެ ގާނޫނުގެ ބިލެވެ.\nމިބިލުގެ މަގުސަދުތަކުގެ ތެރޭގައި ރާއްޖޭގެ ސަގާފީ ތަރިކަ މިހާރުގެ ޖީލުތަކަށާއި އަންނަން އޮތް ޖީލުތަކަށް ރައްކާތެރިކަމާއެކު ފޯރުކޮށްދިނުމަށްޓަކައި، ދިވެހިރާއްޖޭގެ ސަގާފީ ތަރިކަ ދެނެގަނެ، ސަގާފަތް ދިރުވައި އާލާކޮށް، އެތަކެތި ގިންތިކޮށް ދަފްތަރުކުރުމާ ގުޅޭ އުސޫލުތައް ބަޔާންކުރުން ވެސް ހިމެނެއެވެ.\nމީގެ އިތުރުން ރާއްޖޭގެ ސަގާފީ ތަރިކަ ރައްކާތެރިކުރުމާ ގުޅޭ އުސޫލުތައް ކަނޑައެޅުމާއި، ސަގާފީ ތަރިކަ ރައްކާތެރިކުރުމުގައި އެކިއެކި ފަރާތްތަކުގެ ޒިންމާތައް ބަޔާންކުރުމާއި ހެރިޓޭޖް ޓްރަސްޓް ފަންޑު ގާއިމުކޮށް ހިންގުމާބެހޭ އުސޫލުތައް ބަޔާންކުރުމުގެ އިތުރުން ގާނޫނުގެ ދަށުން ކުށުގެ ގޮތުގައި ބަޔާންކުރާ ކަންކަމާއި، އެ ކުށްތަކަށް އަދަބު ކަނޑައެޅުމާ ގުޅޭ އުސޫލުތައް ވެސް މި ބިލުގައި ހިމެނެއެވެ.\nރައީސުލްޖުމްހޫރިއްޔާ ތަސްދީގުކުރެއްވި ޓެކްސް ނެގުމާބެހޭ އިދާރީ ގާނޫނަށް2ވަނަ އިސްލާހު ގެނައުމުގެ ބިލަކީ މިހިނގާ ސެޕްޓެންބަރު މަހުގެ3ވަނަ ދުވަހު ބޭއްވި ރައްޔިތުންގެ މަޖިލީހުގެ ދެވަނަ ދައުރުގެ 45 ވަނަ ޖަލްސާއިން ފާސްކުރެއްވި ބިލެކެވެ. މިބިލުގައި މީރާގެ ބޯޑުއެކުލެވިގެންވާ ގޮތަށް އިސްލާހް ހުށަހަޅާފައިވެއެވެ.\nއެގޮތުން މީރާގެ ބޯޑު އެކުލެވިގެން ވަނީ7މެންބަރެއްގެ މައްޗަށްކަން ބަޔާންކޮށްފައިވާއިރު، އޭގެ ތެރޭގައި ހިމެނެނީ ދައުލަތުގެ މާލީ ކަންކަން ބެލެހެއްޓުމުގެ މަސްއޫލިއްޔަތު ހަވާލުކޮށްފައިވާ ވުޒާރާގެ ޓެކުހާބެހޭ ސިޔާސަތުތަކާގުޅޭ ކަންކަން ބެލެހެއްޓުމަށް މިނިސްޓަރ ކަނޑައަޅާ ފަރާތަކާއި، ރައީސުލްޖުމްހޫރިއްޔާ އައްޔަންކުރާ5މެންބަރަކާއި ކޮމިޝަނަރ ޖެނެރަލް އޮފް ޓެކްސޭޝަން އެވެ.\nމީގެ އިތުރުން ވެސް ޓެކްސް ނެގުމާއި ބެހޭ އިދާރީ ގާނޫނުގެ އެކިއެކި މާއްދާތަކަށް މި ބިލުން އިސްލާހު ހުށަހަޅާފައިވެއެވެ. އޭގެ ތެރޭގައި ޓެކުހާގުޅޭ މަޢުލޫމާތު ބަދަލުކުރުމުގެ އެއްބަސްވުމާބެހޭ މާއްދާއަކާއި މުޢާހަދާއަށް ޢަމަލުކުރުމާބެހޭ މާއްދާއެއް އިތުރުކޮށް ގާނޫނުގެ ފަސްވަނަ ބާބުގެ ސުރުޚީގެ ނަން ބަދަލުކުރުން ހިމެނެއެވެ. މިދެ ބިލު ރައީސުލްޖުމްހޫރިއްޔާ މިއަދު ތަސްދީގުކުރެއްވުމާ ގުޅިގެން މި ބިލުތައް ވަނީ ދިވެހި ސަރުކާރުގެ ގެޒެޓުގައި ޝާއިއުކުރައްވާފައެވެ.


ތާރީޚް: 23/12/2016 ކެޓެގަރީ: ލިޔުން\nعن أمير المؤمِنين أبي حَفْصٍ عمرَ بنِ الخطابِ رضي الله عنه ، قالَ : سَمِعتُ رَسُولَ اللهِ صلى الله عليه وسلم ، يقُولُ : (( إنّمَا الأَعْمَالُ بالنِّيّاتِ ، وَإِنَّمَا لِكُلِّ امرِىءٍ مَا نَوَى ، فَمَنْ كَانَتْ هجرته إلى الله ورسوله ، فهجرته إلى الله ورسوله ، ومن كانت هِجْرَتُهُ لِدُنْيَا يُصيبُهَا ، أَوْ امْرَأَةٍ يَنْكَحُهَا ، فَهِجْرَتُهُ إِلى مَا هَاجَرَ إِلَيْه )) . مُتَّفَقٌ عَلَيهِ\nއަމީރުލް މުއުމިނީން އަބީ ޙަފްސް ޢުމަރު ބުނުލް ޚައްޠާބް رضي الله عنه ގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. “ކީރިތި ރަސޫލާ صلى الله عليه وسلم ޙަދީޘް ކުރައްވާތީ ތިމަންކަލޭގެފާނު އަޑުއެއްސެވީމެވެ. “ހަމަކަށަވަރުން ޢަމަލުތައް ބިނާވެގެންވަނީ ނިޔަތުގެ މައްޗަށެވެ. އަދި ހަމަކަށަވަރުން، ކޮންމެ މީހަކަށްމެ އޮތީ އެމީހަކު ނިޔަތް ގަތް ގޮތެކެވެ. ފަހެ، މީހަކު ހިޖުރަކުރީ ﷲ އާއި އެކަލާނގެ ރަސޫލާއަށްޓަކައިނަމަ، ފަހެ، އޭނާގެ ހިޖުރަ ކުރުންވަނީ ﷲ އާއި އެކަލާނގެ ރަސޫލާއަށްޓަކައެވެ. އަދި އެ މީހަކު ހިޖުރަކުރީ، އޭނާގެ ދުނިޔޭގެ ބޭނުމަކަށްޓަކައިނަމަ، ނުވަތަ އިންނަން އެދޭ އަންހެނަކަށްޓަކައިނަމަ، ފަހެ، އޭނާގެ ހިކުރަކުރުންވަނީ، އޭނާ އެ ކަމަކަށްޓަކައި ހިޖުރަކުރި ކަމަކަށެވެ.”\nރަނގަޅު ނިޔަތުގެ މުހިންމުކަން، އަދި ހެޔޮ ނިޔަތުމުގެ މަތިވެރިންކަމާއި، ހުރިހާ ޢަމަލުތަކެއް ބިނާވެފައިވަނީ ނިޔަތުގެ މައްޗަށް ކަމުގައި މި ޙަދީޘްފުޅުގައިވަނީ ބަޔާންކޮށްދެއްވާފައެވެ.\nމީސްތަކުންގެ ޢަމަލުތައް މާތް ﷲ ގެ ޙަޟުރަތުގައި ޤަބޫލު ވެވިގެންވުމާއި، ޤަބޫލު ނުވުމާއި، އަދި އެ ޢަމަލުތަކުގެ ސަވާބު ބޮޑުވުން ނުވަތަ މަދުވުން ބިނާވެފައިވަނީ ނިޔަތް ރަނގަޅުވުމާއި ނިޔަތް ފަސާދަވުމުގެ މައްޗަށެވެ. ނިޔަތުގެ ފުރިހަމަ ކަމާއި އުނިކަމުގެ މައްޗަށެވެ.\nމުނާފިޤުންނަށް އެމީހުން ކުރާ ހެޔޮ ޢަމަލުތަކުގެ ޘަވާބު ނުލިބޭ ސަބަބަކީ އެމީހުންގެ ނިޔަތް ގޯސްވެފައިވާތީއެވެ. އެހެންކަމުން، މާތް ﷲ ގެ ޙަޟުރަތުގައި ދަރުމަޔާއި ސަވާބު ލިބުންވަނީ ހަމައެކަނި ބޭރުފުށަށް ފެންނަ ހެޔޮ ޢަމަލަކަށް ނޫނެވެ. އަދި ކިއެއްތަ، އެ ހެޔޮ ޢަމަލާއެކުގައި ، ރަގަނޅު ނިޔަތެއް އޮވެގެންނެވެ.\nޢަމަލުތަކަށް ނިސްބަތްކޮށް ބަލާއިރު ނިޔަތް ސަބަބުން:\nއަޅުކަމާއި ޢާއްމު ދިރިއުޅުމުގައި ކުރާ ކަންކަން ތަފާތުކޮށްދެއެވެ. އެގޮތުން ޖުނުބު ހިނައިގަތުމާއި ސާފުތާހިރުވެލުމަށް ފެންވަރައިލާ ފެންވެރުމާއި ތަފާތުކޮށްދެނީ ނިތުންނެވެ.\nއެއް އަޅުކަމާއި އަނެއް އަޅުކަން ތަފާތުކޮށްދެއެވެ. އެގޮތުން މެންދުރު ނަމާދާއި ޢަޞްރު ނަމާދު ތަފާތުވަނީ ހަމައެކަނި ނިޔަތުންނެވެ.\nޢަމަލުތައް ކުރެވެނީ ﷲ އަށްޓަކައި ކަން ނުވަތަ ނޫންކަން އެނގި ވަކިވަނީ ނިޔަތުންނެވެ.\nމުބާޙު ކަންކަން (ކުރުން ހުއްދަ ކަންކަން) މުސްތަޙަބު ކަންކަމަށް (ކުރުމުން ސަވާބު ލިބޭ ކަންކަމަށް) ބަދަލުކޮށްދެނީ ނިޔަތުންނެވެ. އެގޮތުން، އެކުވެރިޔަކާއެކު، ދީނުގައި މަނާކަމަކަށް ނުވާގޮތުގައި ވާހަކަ ދެއްކުމުގައި ވަގުތު ހޭދަކުރުމަކީ މުބާޙު ކަމެކެވެ. ނަމަވެސް ތިމާގެ މުސްލިމު އަޚާގެ ޙާލު ބަލައި އޭނާގެ އެކަނިވެރިކަން ފިލުވައިދީ، ކަންކަމުގައި މަޝްވަރާކޮށް ހެދުމުގެ ޤަޞްދުގައި ވަގުތު ހޭދަކުރާނަމަ އެކަމަކީ ދަރުމަޔާ ސަވާބު ލިބޭކަމަކަށް ބަދަލުވެގެން ދެއެވެ.\nނިޔަތާމެދު ވިސްނައި ނިޔަތް ރަނގަޅުކުރުމަށް ސަމާލުވާންޖެހޭ ކަން މިޙަދީޘުން އެނގިގެން ދެއެވެ.\nރަނގަޅު ނިޔަތަކީ ކީރިތި ރަސޫލާ صلى الله عليه وسلم ގެ ސުންނަތާ އެގޮތްވާ ނިޔަތެއްކަމުގައި ހަދަންޖެހެއެވެ. ފުޟައިލް ބިން ޢިޔާޟު رحمه الله ވިދާޅުވެފައިވެއެވެ. ޢަމަލަކީ އިޚުލާޞްތެރި (ﷲ އަށްޓަކައި) ކުރި ޢަމަލަކަށްވެފައި އެ ޢަމަލީ ރަނގަޅު ޢަމަލެއް ކަމުގައި ނުވާނަމަ އެކަން ޤަބޫލު ނުކުރައްވާނެތެވެ. އަދި އެ ޢަމަލަކީ ރަނގަޅު ޢަމަލަކަށްވެފައި، އިޚުލާޞްތެރި (ﷲ އަށްޓަކައި) ކުރި ޢަމަލަކަށް ނުވާނަމަ އެކަން ޤަބޫލު ނުކުރައްވާނެތެވެ. ޢަމަލުތައް ޤަބޫލު ކުރައްވަނީ އިޚުލާޞްތެރި ރަގަނޅު ޢަމަލެއް ކަމުގައިވާނަމައެވެ.\nއިޚުލާޞްތެރިއޭ ބުނެވެނީ ﷲ އަށްޓަކައި ކުރެވޭ، އެނޫން ފަރާތަކަށް އެ ޢަމަލަކުން ޤަޞްދުކުރެވިފައި ނުވާ ކަންކަމަށެވެ.\nރަނގަޅުވުމޭ ބުނެވެނީ ސުންނަތާ އެއްގޮތަށް އެ ޢަމަލު ކުރުމަށެވެ. އެހެނީ ސުންނަތުގައި އެޢަމަލު ކުރުމަށް އޮތް މަގަކީ މާތް ﷲ ، އެކަލާނގެ ރަސޫލާ صلى الله عليه وسلم އަށް އެނގެވި ގޮތެވެ.\nއުގަންނައި ދިނުމުގެ އުޞްލޫބުތަކުގެ ތެރޭގައި، ޤާޢިދާ ބަޔާން ކުރުމަށްފަހު އޭގެ މިސާލު ބަޔާން ކުރުން ހިމެނެއެވެ. އެގޮތުން މިޙަދީޘްފުޅުގައި ބަޔާން ކުރައްވާފައިވާ ޤާޢިދާ އަކީ ” إنّمَا الأَعْمَالُ بالنِّيّاتِ ” “ޢަމަލުތައް ބިނާވެގެންވަނީ ނިޔަތުގެ މައްޗަށެވެ.” ދެން އެއަށް މިސާލެއް ދެއްކެވުމުގެ ގޮތުން ހިޖުރަ ކުރުމުގެ ވާހަކަ ޙަދީޘްކުރައްވައި ޝަރަޙަ ކޮށްދެއްވީއެވެ.\nޢަބްދު ﷲ ބުނުލް މުބާރަކު رضي الله عنه ގެ ވިދާޅުވެފައިވެއެވެ. “ބޮޑު ޢަމަލެއްވެސް ނިޔަތުގެ ސަބަބުން ކުޑަވެގެން ދެއެވެ.” (ނިޔަށް ރަގަނޅު ނުވުމުން ކުރެވޭ ބޮޑުވެގެންވާ ހެޔޮ ޢަމަލަކީ އެއްވެސް ފައިދާއެއް ނެތް ކަމެއްގެ ގޮތުގައި ވެގެން ދެއެވެ.) މިކަމުގެ ދަލީލަކީ މީހަކު ހިޖުރަކުރުމަކީ ބޮޑުވެގެންވާ ހެޔޮ ޢަމަލެކެވެ. ނަމަވެސް އެ ޢަމަލުގެ ދަރުމަޔާ ސަވާބު އުނިކޮށް އެ ޢަމަލަކީ އެއްވެސް ކަމެއް ނޫން ކަމުގައި ހަދައިލަނީ ފަސާދަވެފައިވާ ނިޔަތެކެވެ. ދުނިޔެވީ ބޭނުމަކަށްޓަކައި ހިޖުރަކުރުމުން އެފަދަ މަތިވެރި ޢަމަލަކުން އޭނާއަށް އާޚިރަތުގައި ކުރާނޭ އެއްވެސް ފައިދާއެއް ނޯވެއެވެ.\nއިޚްލާޞްތެރިކަމާއި، ކުރާ ޢަމަލަކީ މާތް ﷲ ގެ ވަޖުހަފުޅަށްޓަކައި ކުރާ ޢަމަލެއްކަމުގައި ހެދުމަކީ ދާދި ފަސޭހަ ކަމެއްކަން މިޙަދީޘުން ހާމަކޮށްދެއެވެ. އެހެނީ މިޙަދީޘްފުޅު ޙަދީޘްކުރައްވާފައިވަނީ ޢާއްމުންނާ މުޚާޠަބު ކުރައްވައެވެ. ޢިލްމެއް ލިބިފައިނުވާ ޖާހިލު މީހާއާއި، ރައްފުށު މީހާއާއި އާދައިގެ މީހަކަށްވެސް ވިސްނޭނެފަދައިންނެވެ.\nއެހެންވުމުން، އިޚްލާޞްތެރިވެ ނިޔަތުގައި މާތް ﷲ ފިޔަވައި އެހެން ފަރާތަކަށް ޤަޞްދު ނުކޮށް ހުރުމަކީ ވަރަށް އުނދަގޫކަމެއްކަމުގައި ހީވެފައި އޮންނަ އޮތުމަކީ ރަނގަޅު ހީއެއް ނޫންކަން އެނގިގެން ދެއެވެ.


Cricket Ah Haassa App Eh Raajjeygai Launch Koffi - Vaguthu\nމިހާރު ކުރިޔަށްދާ ކްރިކެޓް ކާނިވަލްގެ މެޗެއްގެ ތެރެއިން ރައީސް ނަޝީދު-- ފޮޓޯ: ސީބީއެމް\nރާއްޖޭގައި ކުޅެވޭ ކްރިކެޓުގެ މައުލޫމާތު ފުޅާ ދާއިރާއެއްގައި ކުޅުންތެރިންނަށާއި، ކްރިކެޓަށް ޝައުގުވެރިކަން ހުންނަ މީހުންނަށް ފޯރުކޮށްދިނުމުގެ ގޮތުން "މޯލްޑިވްސް ކްރިކެޓް އެޕް" ގެ ނަމުގައި އެޕެއް ކްރިކެޓް ބޯޑް އޮފް މޯލްޑިވްސް (ސީބީއެމް) އިފްތިތާހުކޮށްފި އެވެ.\nމި އެޕް މެދުވެރިކޮށް ރާއްޖޭގައި ކުޅެވޭ ހުރިހާ ކްރިކެޓް މުބާރާތްތަކުގެ ލައިވް ސްކޯ އާއި، ކުޅުންތެރިންގެ މައުލޫމާތާއި، ތަފާސްހިސާބުތައް ބަލާލެވޭނެ ކަމަށް ސީބީއެމް އިން މައުލޫމާތުދެއެވެ.\nމި އެޕް ފަރުމާކުރެވިފައިވަނީ މައިގަނޑު ދެ ބައެއް ހިމެނޭ ގޮތަށެވެ. އެއީ ކުލަބު ކްރިކެޓާއި، އެކެޑަމީ ކްރިކެޓެވެ. ކްރިކެޓް ބޯޑުން މައުލޫމާތުދޭ ގޮތުގައި ކުލަބު ކްރިކެޓުގެ ތެރޭގައި މުބާރާތްތަކުގެ މައުލޫމާތާއި، ލައިވް ސްކޯތަކާއި، ޚަބަރާއި ފޮޓޯ ހިމެނޭނެއެވެ. އަދި އެކަޑެމީ ކްރިކެޓުގެ ތެރޭގައި ހިމެނެނީ ޖޫނިއާ އަދި ވައިޑީޕީގެ ޕްރޮގްރާމުތަކުގެ މައުލޫމާތާއި، ތަފާސްހިސާބުތަކެވެ.\nމި އެޕުގެ ތެރެއިން ކްރިކެޓް އެކަޑެމީތައް ހިންގާ މީހުންނަށް ޕްރޮގްރާމުތައް ހިންގުމުގައްޔާއި، ވަސީލަތްތައް ހޯދުމާއި، ކުޅުންތެރިންގެ މައުލޫމާތުތައް ބެލެހެއްޓުމުގައި ލުއިތަކެއް ލިބިގެންދާނެއެވެ.\nކްރިކެޓް ބޯޑުގެ ރައީސް މުހައްމަދު ފައިސަލް ވިދާޅުވީ މި އެޕަކީ އެ ބޯޑުގެ އައު ހިންގާ ކޮމިޓީގެ އިންތިޚާބީ މެނިފެސްޓޯގައި ހިމެނިފައިވާ ކަމެއް ކަމަށެވެ. އަދި މީގެ އެންމެ ބޮޑު ބޭނުމަކީ ކްރިކެޓް ޕްރޮމޯޓުކޮށް، ގިނަ ބަޔަކަށް ރާއްޖޭގެ ކްރިކެޓާ ބެހޭ މައުލޫމާތު ހިއްސާކުރުން ކަމަށްވެސް ވިދާޅުވިއެވެ. އަދި އެއާއެކު މި އެޕުގެ ސަބަބުން ކުޅުންތެރިންނަށްވެސް ވަރަށް ބޮޑު ފައިދާއެއް ކުރާނެ ކަމަށާއި، އެ ކުޅުންތެރިންގެ ހުރިހާ ތަފާސްހިސާބެއް އެޕް މެދުވެރިކޮށް ލިބެން ހުންނާނެ ކަމަށްވެސް ވަނީ ވިދާޅުވެފައެވެ.\nމި އެޕް އެޕަލް އެޕްސްޓޯ އާއި ގޫގުލް ޕްލޭއިން ހިލޭ ޑައުންލޯޑް ކުރެވޭނެ ކަމަށް ކްރިކެޓް ބޯޑުން ބުނެއެވެ.\nއޭޕްރީލް 28, 2021 20:42\nއޭބަލަގަ މިހިރަ މޮޔަ ގައްދާރު ކްރިކެޓްތަ ނުކުޅެވިގެން ރައްޔިތުން މިއުޅެނީ ކާނެ ލާނެއަންނައޮނު ކަރަން ފެން މިތިބެކަންތައްތައް ކްރިކެޓް އެޕް ތާރަފުނުވެގެން މީޗަކު މިތެޅެނީ ބޮޑު ނޮހޮރޮއްޕާނެ މީ އިމްރާނު ބުނުގޮތަށް މީނާ ހުރިހާ ހިދަކު ދުވަހަކުވެސް މިޤައުމަށް ހަމަޖެހުމެއް ނާންނާނެ. އިމްރާނުގެ ދުލުން ނަޝީދާބެހޭ ގޮތުން ހުސް ތެދުވާހަކަ އެމަޅީގައި އޭނަވެސް ޖައްސައިފިތާ.\nއޭޕްރީލް 28, 2021 22:45\nމަޖިލިސް ޓީމަށް މޯދީގެންނަންވީނު ، އެބަފެށޭ ޓްރާންސްފަރ މާކެޓް\nއޭޕްރީލް 29, 2021 00:08\nމަޖިލިސް ޓީމަށް އިންޑިޔާ މީހުން ގެނައިނަމަ ބައްޔެއް ނުވާނެ. މިފަހަރު ބަލިހާލަތު ހުރިގޮތުން މޯދީ ޖީއަށް އެކަމާ ނޫޅެވުނީހެން ހީވަނީ.


Thulusdhoo gai Christmas faahaga kurun manaa: Council\nތުލުސްދޫގައި ކްރިސްމަސް ފާހަގަކުރުން މަނާ: ކައުންސިލް\nކ. ތުލުސްދޫ މަތިން: އެ ރަށުގައި ކްރިސްމަސް ފާހަގަ ކުރުން މަނާ ކަމަށް ކައުންސިލުން ބުނެފި\nލޯކަލް ޓޫރިޒަމްގެ ވިޔަފާރި ފުޅާ ދާއިރާއެއްގައި ކުރަމުން އަންނަ ކ. ތުލުސްދޫގައި މި އަހަރު ކްރިސްމަސް ފާހަގަ ކުރަމުން މަނާކޮށްފައިވާ ކަމަށް އެ ރަށުގެ ކައުންސިލް އިދާރާއިން ބުނެފި އެވެ.\nތުލުސްދޫ ކައުންސިލް އިދާރާއިން މިއަދު ނެރުނު އިއުލާނެއްގައި ބުނެފައި ވަނީ، އެ ރަށުގައި ކްރިސްމަސް ފަދަ ޣައިރު ދީންތަކުގެ މުނާސަބާތައް ފާހަގަ ކުރުމުގެ ގޮތުން ބައެއް ތަންތަނުގައި އިސްތިހާރު ތަތް ކުރުމާއި ކްރިސްމަސް ފާޙަގަ ކުރުމުގެ ގޮތުން ތަފާތު ހަފުލާތައް ބާއްވަން އުޅޭ ކަމުގެ މައުލޫމާތު އެ ކައުންސިލަށް ލިބިފައިވާ ކަމަށެވެ.\n"ރާާއްޖެ އަކީ ސައްތަ އިން ސައްތަ މުސްލިމު ގައުމަކަށްވީ ހިނދު މިފަދަ ޣައިރު ދީންތަކުގެ ދީނީ ދުވަސްތައް ފާހަގަ ކުރުމަކީ ގާނޫނުން ވެސް ކުރާ ކަމަށް ނުވާ ހިނދު މި ރަށުގައި އެފަދަ ހަފުލާތައް ބޭއްވުމަކީ މަނާ ކަމެއް ކަމުގައި ހުރިހާ ފަރާތަކަށް ދަންނަވަމެވެ." ތުލުސްދޫ ކައުންސިލްގެ އިދާރާގެ އިއުލާންގައި ބުނެފައިވެ އެވެ.\nއެ އިއުލާން ބުނެފައިވާ ގޮތުން އެފަދަ ހަފުލާތައް އެ ރަށުގައި ބާއްވަން އުޅޭނަމަ އެ ކަމެއް ކައުންސިލުން ހުއްޓުވާނެ އެވެ. އަދި ހުއްޓުވުމުގެ ސަބަބުން ދިމާވެދާނެ އެއްވެސް ކަމަކަށް ކައުންސިލުން ޒިންމާ ނުވާނެ ކަމަށް ވެސް އެ އިއުލާންގައި ބުނެފައިވެ އެވެ.\nބަލްކަންގައި ރާއްޖޭގެ އިޝްތިހާރު ކުރަން ފަށައިފި\nރަޝިއާ ފަތުރުވެރިންގެ އަދަދު ދެލައްކަ ހުރަސްކޮށްފި\nރާއްޖެ އިޝްތިހާރު ކުރަން ކަރަންވީރާއި އާއިލާ


Arabi Kiyavaidheyn Raajje Ah Haassa Mugarrareh ILM in Thayyaaru Kurany - Vaguthu\nއަރަބި ކިޔަވައިދިނުމަށް ރާއްޖެއަށް ހާއްސަ މުގައްރަރެއް ތައްުޔާރު ކުރުމަށް ބޭރުގެ ޖަމިއްޔާ އަކާއިއެކު ބޭއްވުނު އޮންލައިން ބައްދަލުވުމުގެ ތެރެއިން:\nރާއްޖޭގައި އަރަބި ބަސް ކިޔަވައިދިނުމަށްޓަކައި ރާއްޖެއަށް ހާއްސަ އަމިއްލަ މުގައްރަރެއް ތައްޔާރު ކުރުމާއި ގުޅޭ ގޮތުން އިލްމް އިންސްޓްޓިއުޓުން ސެންޓަރ އޮފް އަރަބިކް ފޯ ނަން އަރަބިކް ސްޕީކާސް އެޓް ދި ވޯލްޑް އެޑިއުކޭޝަނަލް، ސައިންޓިފިކް އެންޑް ކަލްޗަރަލް އޮގަނައިޒޭޝަން އާއިއެކުގައި މަޝްވަރާ ބައްދަލުވުމެއް ބާއްވައިފިއެވެ.\nއިސްލާމީ ތައުލީމާއި ބެހޭ ކަންކަމުގައި ހަރަކާތްތެރިވާ މި ޖަމިއްޔާ އާއި އެކުގައި އިލްމް އިންސްޓިޓުއުޓުން ބޭއްވި ބައްދަލުވުމާއި ގުޅޭ ގޮތުން އެ އިންސްޓިޓިއުޓްގެ އޮފިޝަލަކު "ވަގުތަށް" ވިދާޅުވީ މި ބައްދަލުވުމުގައި މައިގަނޑު ގޮތެއްގައި މަޝްވަރާ ކުރެވިފައިވަނީ އަރަބި ބަސް ކިޔަވައިދިނުން ހަރުދަނާ ކުރެވިދާނެ ގޮތްތަކާއި ގުޅޭ ގޮތުން ކަމަށެވެ.\nމީގެ އިތުރުން އެ ޖަމިއްޔާގެ ފަންނީ އެހީތެރިކަން ހޯދިދާނެ ގޮތްތަކާއި ގުޅޭ ގޮތުންނާއި، އަރަބި ބަސް ކިޔަވައިދިނުމަށް ރާއްޖެއަށް ހާއްސަ އަމިއްލަ މުގައްރަރެއް އެކުލަވާލުމާއި، އަދި އަރަބި އުނގަންނާއި ދެއްވާ މުދައްރިސުންނަށް ބޭނުންވާ ފަންނީ ތަމްރީނުތައް ދިނުމާއި ގުޅޭ ގޮތުންނާއި އިލްމް އިންސްޓިޓިއުޓް މެދުވެރިވެގެން ރާއްޖެއަކީ މި ސަރަހައްދުގެ މައިގަނޑު ހަބަކަށް ހެދުމާއި ބެހޭ ގޮތުން ވެސް މި ބައްދަލުވުމުގައި މަޝްވަރާ ކުރެވިފައިވާ ކަމަށް އޮފިޝަލް ވިދާޅުވިއެވެ.\nއަދި ދެ ޖަމިއްޔާގެ ދެމެދުގައި އެހީތެރިކަން ބަދަލު ކުރުމަށް ރަސްމީ އެއްބަސްވުމެއްގައި ވެސް މި ބައްދަލުވުމުގެ ތެރެއިން ސޮއިކޮށްފައިވާ ކަމަށް އިލްމް އިންސްޓިޓިއުޓުން ހާމަކޮށްފައި ވެއެވެ.\nމި ބައްދަލުވުމުގައި ދެ ޖަމިއްޔާގެ އިސްވެރިންވެސް ބައިވެރިވިއިރު، އިލްމް އިންސްޓްޓިއުޓްގެ ފަރާތުން މި ބައްދަލުވުމުގައި ބައިވެރިވެވަޑައިގަންނަވާފައިވަނީ އެ އިންސްޓްޓިއުޓްގެ ރައީސް އަދި ކުރީގެ އިސްލާމިކް މިނިސްޓަރ ޑރ. މުހައްމަދު ޝަހީމް އަލީ ސައީދުއާއި މުހައްމަދު ފިރްޒުލްއެވެ.


ކޮންކްރީޓް ތަރައްޤީ ވާހަކަދެއްކުމުންވެސް އިދިކޮޅަށް ހަޖަމެއް ނުވި! – ދިވެހި ނޫސް\nHome ⁄ ރިޕޯޓް ⁄ ކޮންކްރީޓް ތަރައްޤީ ވާހަކަދެއްކުމުންވެސް އިދިކޮޅަށް ހަޖަމެއް ނުވި!\nސަރުކާރަށް އަމާޒުވި އެންމެ ބޮޑު އެއް ފާޑުކިޔުމަކަށްވީ، ތަރައްޤީގެ މަސައްކަތްތައް އަހަރެއްވީއިރުވެސް ކުރިއަށް ނުގެންދާކަމަށް ބުނެ އަމާޒުވި ފާޑުކިޔުންތަކެވެ. ރަށްރަށުގައި ތަރައްޤީގެ މަސައްކަތްތައް ކުރިއަށްނުދާކަމަށާއި، ސަރުކާރަށް ތަރައްޤީ ގެންނަން ނޭނގޭކަމަށް ބުނެ ފާޑުކިޔުންތައް އަމާޒުކުރަމުންގެންދިޔަ އެވެ. ސަރުކާރަކީ ވައުދުވެ، ވައުދު ނުފުއްދާ ސަރުކާރެއްކަމަށް ބުނެ، ސަރުކާރާއިމެދު ނަފްރަތު އުފެއްދުމަށް ބަޔަކު ގެންދިޔައީ ކެނޑިނޭޅި މަސައްކަތްތަށް ކުރަމުންނެވެ. ނަމަވެސް ސަރުކާރުން އޮތީ ދާދިމިދާކަށް ދުވަހަކާއި ޖެހެންދެންވެސް މިއިން އެއްވެސް ވާހަކައަކަށް ސަމާލުކަމެއް ނުދީ އެވެ.އެ ހުރިހާ ފާޑުކިޔުމަކާއެކުވެސް، ސަރުކާރުގެ މިސްރާބު ބެހެއްޓީ ސަރުކާރު ހިންގުމަށެވެ. ސަރުކާރުގެ މަސައްކަތްތަކާއި، ސަރުކާރުން ކުރިއަށްގެންދާ ޕްރޮޖެކްޓުތައް މެދުކެނޑުމެއްނެތި ކުރިއަށްގެންދިއުމަށެވެ. އެކަމުގައި ސަރުކާރުން މަސައްކަތްކުރީކީ ހުދުމުތާރު ވެރިޔާ އަބްދުﷲ ޔާމީން ކަންކުރެއްވި ގޮތަކަށް ނޫނެވެ. ކޮންމެ ސޮޔެއް ކޮށްލުމުގެ ރަސްމިއްޔާތަށް މިނިސްޓަރާއެކު، މަޖިލީހުގެ ހުރިހާ މެމްބަރުން އެއްކޮށް، ދައުލަތުގެ މީޑިއާގެ ލައިވް ސެޓަޕްއަޅާ، ލައިވްކޮށެއް ހަދާފައެއް ނުވެއެވެ. ކޮންމެ ޕްރޮޖެކްޓެއްގެ ވާހަކަ ބޮޑު އަކުރުން ލިޔެ، ބޮޑެތި ސޮއިކުރުމުގެ ރަސްމިއްޔާތުތައް ނުބޭއްވުމަކީ، ރައްޔިތުންގެ މެދުގައި ސަރުކާރާއިމެދު ނަފްރަތު އުފެއްދުމަށް އިދިކޮޅަށް ލިބުނު ފުރުސަތަކަށްވެސް ވެދާނެ އެވެ.އެކަމުގައި ސަރުކާރު ހިމެނޭނުން އޮތުމަށްފަހު، އަދަދުތަކާއި، މަސައްކަތްކުގެ ފޮޓޯތަކާއެކު، މީޑިއާތަކަށް ވަނީ މައުލޫމާތުތައް ތިލަކޮށްލާފަ އެވެ. ފުރަތަމަ ރައީސުލްޖުމްހޫރިއްޔާގެ އޮފީހުން އަދަދުތައް ޓުވިޓަރއަށް ތިރިކޮށްލި އެވެ. ޓުވިޓަރއަށް ދޫކޮށްލި މައުލޫމާތުތަކުން އެނގުނު ގޮތުގައި މި ސަރުކާރުން މިހާރުވެސް 547 މަޝްރޫއެއް ރައްޖޭގެ އެކި ސަރަހައްދުތަކުގައި އަންނަނީ ކުރިއަށްގެންދަމުންނެވެ. އޭގެތެރޭގައި ބިންހިއްކުމުގެ މަސައްކަތަތަކުން ފެށިގެންގޮސް، ބޯހިޔާވެހިކަމާއި، ބަނދަރު ހެދުމާއި، ހޮސްޕިޓަލްތައް އިމާރަތްކުރުމާއި، ރަށް ގިރުން ހުއްޓުވުމަށް ކުރެވޭ މަސައްކަތްތަކާއި، ސްކުލާއި، މިސްކިތްތައް އިމާރަތްކުރުމާއި، މަގުތައް ރަނގަޅު ފެންވަރަކަށް ހެދުމުގެ މަސައްކަތްތަށް ހިމެނެ އެވެ.\nމިއީ ސަރުކާރެއްގެ ފުރަތަމަ ދެ އަހަރާއި ބަލާއިރު ރެކޯޑް އަދަދުތަކެވެ. އައު ސަރުކާރުގެ އެއް އަހަރު ނިންމާ، ދެ ވަނަ އަހަރުގެ މަސައްކަތްތައް ފަށައިގަތްތާ އަދި މާކަ ގިނަ ދުވަހެއްވެސް ނުވެ އެވެ.ސަރުކާރުން ކުރިއަށްގެންދާ މަސައްކަތްތަށް ޗާޓުތަކެއްގެ ގޮތުގައި ތިލަކޮށްލުމުންވެސް، ފާޑުކިޔާ ފަރާތްތަކުން ދެއްކި ވާހަކައަކީ އެއީ އެއްވެސް އަސްލެއް ނެތް ވާހަކަތަކެއް ކަމަށެވެ. އެއީ ފާޑުކިޔުންތަށް އަމާޒުވުމުން، ރައްޔިތުންނަށް އޮޅުވާލުމުގެ ގޮތުން ކުރިކަމެއްކަމަށެވެ. އެޔާއެކު، ފެނިގެންދިޔައީ ސަރުކާރަށް އަމާޒުވި ފާޑުކިޔުންތަކުގެ ދިފާއުގައި، އެމްޑީޕީގެ ޕާލިމެންޓްރީ ގުރޫޕްގެ މެމްބަރުން ސޯޝަލް މީޑިއާ ފުރާލި މަންޒަރެވެ. އެކަމުގައި އިސްކޮށް ތިއްބެވީ ކުރީގެ ރައީސް މުހައްމަދު ނަޝީދާއި، ޗެއަރޕާސަން ހަސަން ލަތީފެވެ. މަޝްރޫއުތަކުގެ މަސައްކަތްތަށް ކުރިއަށްދާ މަންޒަރުތަކުގެ ފޮޓޯތަކާއެކު މުޅި ސޯޝަލް މީޑިއާ އެ ބޭފުޅުން ފުރާލެއްވި އެވެ.\nކޮންކްރީޓް ތަރައްޤީގެ މަސައްކަތްތައް ކުރިއަށްގެންދާ މިންވަރާއި، މަސައްކަތްތަކުގެ ހަލުމިންވެސް ވަނީ ދައްކުވާލާފަ އެވެ. ނަމަވެސް އެއީވެސް އިދިކޮޅަށް ހަޖަމްކުރެވޭ ވާހަކައަކަށް ނުވި އެވެ. ދެން ދައްކަން ފެށީ މުޅިން އެހެން ވާހަކައެކެވެ. ތަރައްޤީއަކީ ކޮންކްރީޓް ނޫންކަމަށް ރައީސް މުހައްމަދު ނަޝީދާއި، އެމްޑީޕީން ބުނެފައިވާކަމަށް ބުނެ، އެ ފަރާތްތަކުން ޅެންބައިތުތައް ކިޔަން ފެށި އެވެ. ތަރައްޤީއަކީ ތިމާއަށް އަންނަ ބަދަލެއްކަމަށް ރައީސް ނަޝީދު ވިދާލުވި ވިދާޅުވުންތައް ޓްވިޓަރއައށް ބަންޑުންކުރަމުންދިޔައީ، ދެން ދައްކާނެ އިތުރު ވާހަކައެއް ނެތިގެން ބަޔަކު ވާހަކަތަށް ފަތުރާ އުސޫލުންނެވެ.ތަރައްޤީގެ މަސައްކަތްތަށް ކުރިއަށްނުދާކަމަށް ބުނެ ފަތުރަމުންގެންދިޔަ ވާހަކަތަކުންވެސް އެނގުނު އެއް ހަޤީޤަތެއް އެބައޮތެވެ. އިންތިހާބެއް ބޯމަތިވެގެންދާއިރު، އިދިކޮޅަށް ވިއްކާނެ އެއްވެސް އެއްޗެއް އަތުގައި ނެތްކަމެވެ. މައްސަލަތަކެއް ހުރިނަމަވެސް، ސަރުކާރު އޮތީ ގުޑުވާނުލެވޭނެ މިންވަރަށް ފުރިހަމަވެ، ފައްކާވެފައިކަމެވެ. މަނީ ލޯންޑަރ ކުރައްވައި، ހަލާލު ނޫން ފައިސާއިން މަންފާ ހޯއްދެވި އަބްދުﷲ ޔާމީންގެ ފުރަތަމަ2އަހަރާއި އަޅާ ނުކިޔެނެ މިންވަރަށް ކޮންކްރީޓް ތަރައްޤީގައިވެސް މި ސަރުކާރު ފުރާ ފުރިހަމަވެފައިވާކަމެވެ.


Thai cave daivarunnah sharaf ge award dheefi | Mihaaru\nތައިލެންޑުގެ ހޮހަޅައިން ކުދިން ސަލާމަތް ކުރުމުގައި ބައިވެރިވި އިނގިރޭސި ވިލާތުގެ ކޭވް ޑައިވަރުންގެ ތެރޭގައި ހިމެނޭ (ވ-ކ) ކްރިސް ޖެވެލް، ކޮނޯ ރޮއެ، ޖިމް ވާނީ އަދި ބޮބް ހާޕާ ފޮޓޯއަކަށް ހުއްޓިގެން. --ފޮޓޯ:އޭއެފްޕީ\nތައި ކޭވް ޑައިވަރުންނަށް ޝަރަފްގެ އެވޯޑް ދީފި\n29 ޑިސެމްބަރ 2018 - 14:00\nލަންޑަން (ޑިސެމްބަރު 29) - ތައިލެންޑުގެ ތަމް ލުއާން ހޮހަޅައިގައި ތާށިވި ޒުވާން ފުޓުބޯޅަ ޓީމުގެ 12 ކުދިންނާއި ކޯޗު ސަލާމަތް ކުރުމުގައި ބައިވެރިވި އިނގިރޭސި ވިލާތުގެ ހަތް ޑައިވަރުން ނިއު އިޔާ އޮނަ ލިސްޓުގައި ހިމަނައި އެ މީހުންނަށް ޝަރަފް ދީފި އެވެ.\nހަތަރު ޑައިވަރަކަށް ވަނީ "އާދަޔާޚިލާފް ހިތްވަރު" ގެ އެވޯޑް ދީފަ އެވެ. ތިން ޑައިވަރަކަށް ވަނީ މެމްބާސް އޮފް ދަ މޯސްޓް އެކްސެލެންޓް އޯޑަ އޮފް ދަ ބްރިޓިޝް އެމްޕަޔާ (އެމްބީއީ) ގެ ޝަރަފް ދީފަ އެވެ. ހޮހަޅައިގައި ތާށިވި ކުދިން ފުރަތަމަ ހޯދި ރިޗަޑް ސްޓެންޓަން އާއި ޖޯން ވޮލަންތެން އަށް ވަނީ ޖޯޖް މެޑަލް ދީފަ އެވެ. މިއީ އިނގިރޭސި ވިލާތުގައި ދޭ ދެ ވަނަ އަށް އެންމެ މަތީ މަދަނީ އެވޯޑެވެ. ރެސްކިއު މަސައްކަތުގެ އަގު ވަޒަން ކުރުމުގެ ގޮތުން ސްޓެންޓަން އަށް 2012 ވަނަ އަހަރު އެމްބީއީ އެވޯޑް ދީފަ އެވެ. ޑައިވަރުން ކަމަށްވާ ކްރިސްޓޮފާ ޖެވެލް އަދި ޖޭސަން މަލިންސަން ވަނީ ކުއީންސް ގެލަންޓަރީ މެޑަލް ދީފަ އެވެ. ޖޮޝުއާ ބްރެޗްލީ، ކޯނޯ ރޮއެ އަދި ވާމަން އުސްވޯތަށް ވަނީ އެމްބީއީ އެވޯޑް ދީފަ އެވެ.\n"މިއީ މުޅި ޓީމުގެ މަސައްކަތެއް. މި ޝަރަފް އެންމެންނަށް ވެސް ލިބުނީމާ އުފާކުރަން،" އުސްވޯތު ބުންޏެވެ.\nކުއީން އެލިޒަބަތުގެ ނިއު އިޔާ އޮނަ ލިސްޓުގައި 1،148 ފަރާތެއް ވަނީ ހިމަނައިފަ އެވެ. އޭގެ ތެރޭގައި ކުޅިވަރު ކުޅުންތެރިންނާއި މުނިފޫހިފިލުވުމުގެ ދާއިރާގައި އުޅޭ މީހުން އަދި ސިޔާސީ ފަރާތްތައް ހިމެނެ އެވެ.


ގެނބުރު ރާގޮނޑި - ވިކިޕީޑިއާ\nގެނބުރު ރާގޮނޑި(އިނގިރޭސި ބަހުން: Auxis rochei )ނުވަތަ (އިނގިރޭސި ބަހުން: Bullet tuna) އަކީ ވަށްކޮށް ދިގުކޮށް ހުންނަ މަހެކެވެ. މަހުގެ އަނގައިގައި އެއްބަރިއަށް ހުންނަ ކުދިދަތްތަކެއް ހުރެއެވެ. މަހުގެ ބުރަކަށިމަތީގެ ފުރަތަމަ ކޮތަރިބައިގައި 10 ނުވަތަ 11 ހަރުކަށި ހުރެއެވެ. ބުރަކަށިމަތީ ދެކޮތަރިބައި ދޭތެރެ ދުރެވެ. ދެވަނަ ކޮތަރިބަޔާއި ޖެހިގެން 8 ކުދިކޮތަރިބައި ހުރެއެވެ.\nގެނބުރު ރާގޮނޑި އަކީ ރާގޮނޑިއާއި ވަރަށް އެއްގޮތް މަހެކެވެ. މިދެބާވަތުގެ މައިގަނޑު ތަފާތަކީ މަހުގެ މަތީބައިގައި ހުންނަ ގަދަ ނޫކުލައިގެ ކުރެހުން ފެށިފައި ހުންނަ ހިސާބުގެ ތަފާތާއި، ދެއަރިމަތީގައި ހުންނަ ހުޅުނބު ރޮނގުގެ ފުޅާމިނުގެ ތަފާތެވެ. މިތަފާތު މަސް ތާޒާކޮށް ހުންނައިރު ޚާއްޞަކޮށް ރާގޮނޑިތަކެެއްގެ ތެރޭގައި އޮންނައިރު، ދެނެގަތުން ވަރަށް ދަތިވާނެއެވެ. މިމަސް އެންމެ ބޮޑުވަނީ އާއްމުކޮށް 50 މީޓަރަށެވެ. މަހުގެ ކާނާއަކީ ކުދި މަހެވެ.\nމިއީ ހޫނު ކަނޑުތަކުގައި އައިން ހަދައިގެން އުޅޭ ކަނޑުމަހުގެ ބާވަތެކެވެ. މިބާވަތުގެ މަސް އިންޑިޔާގެ އައްސޭރި ކައިރި ކަނޑުތަކުގައި ވަރަށް ގިނައިން އުޅެއެވެ. ނަމަވެސް މިއީ ރާއްޖޭގެ މަސްވެރިންނަށް ކަނޑުމަހުގެ މަސްވެރި ކަމުގައި ވަރަށް މަދުން ބޭނޭ މަހެކެވެ. ރާއްޖެއިން މިބާވަތް މަދުން ރިކޯޑްކުރެވި، އަދި ރާއްޖޭގެ މަސްވެރިން މިމަހަށް ވަކި ނަމެއް ކިޔައި ނޫޅޭތީ، މިމަހަށް ގެނބުރު ރާގޮނޑި ކިޔާފައި ވަނީ އެވެ. މިއީ ކެއުމަށް ރަގަޅު މަހެކެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ7ޖެނުއަރީ 2008، 13:14 ގައެވެ.


Corona virus ah thayyaruvaan govaalai, majileehah kulli massala eh\nކޮރޯނާ ވައިރަސްއާ ގުޅިގެން މަޖިލީހަށް ކުއްލި މައްސަލައެއް\n"ކޮރޯނާ ވައިރަސްއާ ގުޅިގެން ރާއްޖޭގެ ރައްޔިތުންނަށް ތެލާއި ކާޑުގެ ދަތިކަން ނުފޯރާނެ ކަން ކަށަވަރު ކުރުމަށްޓަކައި އެ ތަކެތި ދުރާލާ ރާއްޖެއަށް އެތެރެކޮށް ބޭނުންވާ މިންވަރަށް ރާއްޖޭގެ އެކި ހިސާބުތަކަށް ލިބޭނެ އިންތިޒާމެއް ހަމަޖެއްސުމަށް ސަރުކާރަށް ގޮވާލަން،" އާދަމް ޝަރީފް ވިދާޅުވި އެވެ.\nމަޖިލީހުގެ އިއްޔެގެ ޖަލްސާގައި މަޖިލީހުގެ ރައީސް މުހައްމަދު ނަޝީދު ވިދާޅުވީ މަޖިލީހުގެ ގަވާއިދުގެ ކުއްލި މައްސަލައާ ގުޅުން ހުރި މާއްދާއާ އެ ކުއްލި މައްސަލަ ހިލާފުވުމުން އެ މައްސަލަ އެޖެންޑާ ކުރެވެން ނެތީ ކަމަށެވެ. ނަޝީދު އިޝާރާތް ކުރެއްވި މާއްދާގައި ބުނަނީ މަޖިލީހަށް ހުށަހަޅާ ކުއްލި މައްސަލަ އަކީ ސީދާ ގޮތުން ނުވަތަ ނުސީދާ ގޮތުން ނަމަވެސް ސަރުކާރުން އުފުލަން ޖެހޭ ޒިންމާއަކާ ގުޅުން ހުރި ކަމަކަށް ވާން ޖެހޭ ކަމަށާއި އެއީ ހަގީގަތެއްގެ މައްޗަށް ބިނާކޮށް ހުށަހެޅޭ މައްސަލައަކަށް ވެސް ވާން ޖެހޭ ކަމަށެވެ.\nރައްޔިތުންގެ މަޖިލިސް އާދަމް ޝަރީފު އުމަރު ޕީޕަލްސް ނޭޝަނަލް ކޮންގްރެސް - ޕީއެންސީ + ކޮރޯނާ ވައިރަސް


Nukulhedhuntherikan hunna meehun ge haggugai masakaiy kuraa meehun madhu: Zeneesha\nނުކުޅެދުންތެރިކަން ހުންނަ މީހުންގެ ހައްގުގައި ހަރަކާތްތެރިވާ މީހުން މަދު: ޒެނީޝާ\nމިނިސްޓަރު ޒެނީޝާ ވާހަކަ ދައްކަވަނީ\nނުކުޅެދުންތެރިކަން ހުންނަ ފަރާތްތަކުގެ ހައްގުތައް ކުރިއަރުވައި، އެ ފަރާތްތައް ބާރުވެރިކުރުވުމަށް ގިނަ ބަޔަކު މިއަދު ވަކާލާތުކުރަމުން އަންނަ ކަމަށާއި، އެހެން ނަމަވެސް އެ ކަންކަމަށް އަމަލީ ސިފަ ގެނައުމުގެ މަސްއޫލިއްޔަތު އުފުލުމުގައި ހަރަކާތްތެރިވާ ފަރާތްތައް އަދި ވެސް މަދު ކަމަށް ޖެންޑާ އެންޑް ފެމިލީ ޒެނީޝާ ޝަހީދު ޒަކީ ވިދާޅުވެއްޖެއެވެ.\nއެވިޑް ކޮލެޖްގެ "މާސްޓާ އޮފް ޓީޗިންއިން އިންކްލޫސިވް އެންޑް ސްޕެޝަލް އެޑިއުކޭޝަން" ޕްރޮގްރާމް އިފުތިތާހުކުރުމުގެ ގޮތުން މިރޭ ސޯލްޓް ކެފޭ އެންޑް ރެސްޓޯރެންޓްގައި ބޭއްވި ރަސްމިއްޔާތުގައި ވާހަކަ ދައްކަވަމުން މިނިސްޓަރު ޒެނީޝާ ވިދާޅުވީ ނުކުޅެދުންތެރިކަން ހުންނަ ކޮންމެ ކުއްޖަކު ވެސް ދުޅަހެޔޮކަމާއި އުފަލުގައި ހެދިބޮޑުވުމަށް މަގުފަހި ކޮށްދިނުމަކީ މުޖުތަމައުގެ އެންމެންގެ ކޮނޑުގައި އެޅިފައިވާ ފަރުދީ ޒިންމާއެއް ކަމަށެވެ. އަދި ނުކުޅެދުންތެރިކަން ހުންނަ ފަރާތްތަކާއެކު މަސައްކަތްކުރާ ފަންނީ މީހުން ބިނާކޮށް، މި ދާއިރާގައި ހިދުމަތްކުރާ ދިވެހިންގެ ދައުރު އިތުރަށް ފުޅާވެގެން ދިޔުމަކީ ނުކުޅެދުންތެރިކަން ހުންނަ ކުދިންނާއި މީހުންގެ އާއިލާތަކަށާއި، ގައުމަށް ނުހަނު ބޭނުންތެރިވެފައިވާ ކަމެއްކަމަށް އެކަމަނާ ވިދާޅުވިއެވެ.\nމީގެ އިތުރުން، ނުކުޅެދުންތެރިކަން ހުންނަ މީހުންނަށް ހަމަހަމަ ފުރުސަތުތައް ތަނަވަސްކޮށްދީ، އެ ފަރާތްތަކުގެ ބައިވެރިވުން އިތުރުކޮށް، އިގްތިސޯދީ ގޮތުން ބާރުވެރި ބަޔަކަށް ހެދުމަށްޓަކައި ސަރުކާރުން ގިނަގުނަ މަސައްކަތްތަކެއް ކުރައްވަމުން ގެންދަވާ ކަމަށް މިނިސްޓަރު ޒެނީޝާ ވިދާޅުވިއެވެ. އެގޮތުން، ސަރުކާރުގެ އިސްނެންގެވުމުގެ މަތިން ނުކުޅެދުންތެރިކަން ހުންނަ 270އަށް ވުރެ ގިނަ މީހުންނަށް ވަޒީފާގެ ފުރުސަތު ތަނަވަސްކޮށް ދެވިފައިވާކަން އެކަމަނާ ފާހަގަކުރެއްވިއެވެ.\nޒެނީޝާގެ ވާހަކަގައި ވަޒީފާގެ މާޙައުލުގައި ނުކުޅެދުންތެރިކަން ހުންނަ ފަރާތްތަކަށް ދިމާވާ ގޮންޖެހުންތައް ދެނެގަނެ، އެ ކަންކަން ހައްލުކުރުމަށް މިނިސްޓްރީން ތަފާތު ގިނަ މަސައްކަތްތަކެއް ކުރައްވަމުން ގެންދަވާ ކަމަށް ވިދާޅުވިއެވެ. މިގޮތުން ނުކުޅެދުންތެރިކަން ހުންނަ މީހުންނަށް ވަޒީފާގެ ފުރުސަތު ދީފައިވާ ކުންފުނިތަކުގެ މެނޭޖްމަންޓާއި މުވައްޒަފުންގެ ތެރެއިން 500 އެއްހާ މީހުނަށް "ޑިސްއެބިލިޓީ ސެންސިޓައިޒޭޝަން" ޕްރޮގްރާމްތަކެއް ހޭލުންތެރިކުރުމުގެ ގޮތުން ކުރިއަށް ގެންދެވުނު ކަމަށާއި، ސަރުކާރުގެ އަމާޒަކީ ނުކުޅެދުންތެރިކަން ހުންނަ ފަރާތްތަކަށް އެކި ދާއިރާތަކުން ތަފާތު ފުރުސަތުތައް ތަނަވަސްކޮށްދިނުން ކަމަށް މިނިސްޓަރު ޒެނީޝާ ވިދާޅުވިއެވެ.\nޒެނީޝާ ޝަހީދު ޒަކީ މިނިސްޓްރީ އޮފް ޖެންޑާ އެންޑް ފެމިލީ\n"ފުރުސަތުދޭނަމަ ނުކުޅެދޭ ކުދިންގެ ހުނަރު ފެންނާނެ"\nއިޖްތިމާއީ، ތައުލީމީ ދާއިރާއަށް ކޮމަންވެލްތުގެ އެހީ ލިބޭނެ: ޝިދާތާ\nސަލާން ޖަހަން ޖެހޭ ސަބަބު ހޯދަން މިނިސްޓަރު އެމީހުން ގާތަށް\nޑިސެމްބަރު މަހު ކުޑަކުދިންނާ ގުޅޭ 131 މައްސަލަ


Saudi amira eh bandhukuran faranseysi courtakun nimmaifi | ThePress\nސައުދީ އަމީރާއެއް ބަންދުކުރަން ފަރަންސޭސި ކޯޓަކުން ނިންމައިފި\n13 September 2019, 10:58\nސައުދީގެ އަމިރާ ހާސާ ބިންތި ސަލްމާންގެ ލަގްޒަރީ އެޕާޓްމަންޓް ހުންނަ އިމާރާތް/ފޮޓޯ: ކްރިއޭޓިވް ކޮމަންސް\nފަރަންސޭސިވިލާތުގެ ވެރިރަށް ޕެރިހުގައި ހުންނަ އޭނާގެ ލަގްޒަރީ އެޕާޓްމަންޓްގައި މަސައްކަތްކުރަން އުޅުނު ފިރިހެނެއްގެ ގައިގައި ތެޅުމަށް ބޮޑީގާޑަށް އެންގި މައްސަލާގައި، ސައުދީގެ އަމިރާ ހާސާ ބިންތި ސަލްމާން 10 މަސްދުވަހު ބަންދުގައި ބެހެއްޓުމަށް ފަރަންސޭސިވިލާތުގެ ކޯޓަކުން ނިންމައިފިއެވެ.\nމަސައްކަތު މީހާގެ ގައިގައި ތެޅުމަށް އަމީރާ އޭނާގެ ބޮޑީގާޑަށް އަމުރުކުރީ 2016 ވަނަ އަހަރުގެ ތެރޭގައެވެ. އެގޮތުން އޭނާގެ ލަގްޒަރީ އެޕާޓްމަންޓްގައި ނަރުދަމާގެ މަސައްކަތްތަކެއް ކުރަން އުޅުނު މީހެއްގެ ގައިގައި ތަޅާ އަނިޔާކޮށް، އެމީހާ ހައްޔަރުކޮށްފައި ބަހައްޓުމަށާ، އެމީހާ ލަދުގަންނަވާލުމަށްވެސް އަމީރާ އަމުރުކުރެއްވިކަމަށްވެއެވެ. މިކަމަށް އަމީރާ އަމުރުކުރެއްވީ، މިމަސައްކަތަށް އައިސް އުޅުނު އަޝްރަފް ޢީދު ނަމަކަށް ކިއާ މީހާ، އެ އެޕާޓްމަންޓްގެ އެތެރެއިން ފޮޓޯތަކެއް ނެގި މައްސަލައެއްގައެވެ.\nޢީދު ބުނި ގޮތުގައި އޭނާ ފޮޓޯ ނެގީ އެ ޕާޓްމަންޓްގެ ފާހާނާތެރެއެވެ. އެއީ އޭނާގެ މަސައްކަތަށް ބޭނުންވާ ފޮޓޯތަކެއް ކަމަށާ، އަމީރާ ރުޅިއިސްކުރެއްވީ ފޮޓޯ ނެގި ވަގުތު ފާހާނާގެ ލޯގަނޑަކުން އަމީރާގެ ހިޔަނި ފެންނަން ހުރެގެން ކަމަށެވެ.\nމިމައްސަލާގައި ސައުދީގެ ސަލްމާން ރަސްގެފާނުގެ ދަރިކަނބަލުން، އަމީރާ ހާސާ ހައްޔަރުކުރުމަށް ފަރަންސޭސިވިލާތުން ކޯޓުން އުމުރު ނެރުނީ 2017 ވަނަ އަހަރުގެ ޑިސެމްބަރު މަހުއެވެ. މި މައްސަލައިގެ ޝަރުއީ މަރުހަލާ މިއަހަރުގެ ޖުލައި މަހު ފެށިއިރުވެސް އަމީރާ ހާޒިރުވެވަޑައިގެންފައި ނުވާތީ، އޭނާގެ މައްޗަށް ހުކުމް އިއްވާފައިވަނީ ޣައިރު ހާޒިރުގައެވެ.\n10 މަސްދުވަހު ބަންދުގައި ބެހެއްޓުމުގެ އިތުރުން ޖޫރިމަނާއެއްގެ ގޮތުގައި 10000 ޔޫރޯ ދެއްކުމަށްވެސް ކޯޓުން ވަނީ އަމީރާގެ މައްޗަށް ހުކުމް އިއްވާފައެވެ. ހަމަ މިމައްސަލާގައި ބޮޑީގާޑުގެ މައްޗަށްވެސް ވަނީ 8 މަސްދުވަހު ބަންދުގައި ބަހައްޓަން ހުކުމް އިއްވާފައެވެ. އަދި އޭނާ ވަނީ 5000 ޔޫރޯއިން ޖޫރިމަނާކޮށްފައެވެ.\nއަމީރާގެ ވަކީލުން ވިދާޅުވީ މިމައްސަލަ އިސްތިއުނާފުކުރައްވާނެ ކަމަށެވެ. މަސައްކަތް ނިންމުމަށްފަހު ޢީދުގެ ފަރާތުން 21000 ޔޫރޯގެ ބިލެއް އައި ކަމަށާ، އަމީރާގެ އެޕާޓްމަންޓްގައި ޢީދު ހައްޔަރުކޮށްފައި ބެހެއްޓޭނެ އެއްވެސް ގޮތެއް ނެތް ކަމަށެވެ. އަދި ޢީދުގެ ދައުވާތަކަކީ ހަދަހަދައިގެން ކުރާ ދައުވާއެއް ކަމަށްވެސް ސައުދީ އަމީރާގެ ވަކީލުންވަނީ ވިދާޅުވެފައެވެ.\nއުމުރުފުޅުން 41 އަހަރުގެ އަމީރާ ހާސާއަކީ، ސައުދީގެ ނުފޫޒު ގަފަ ވަލީ އަހުދު މުޙައްމަދު ބިން ސަލްމާންގެ ދައްތާފުޅެވެ. މިދަނޑިވަޅަކީ ލާއިންސާނީ އަނިޔާގެ ބޮޑެތި ތުހުމަތުތަކެއް ސައުދީގެ ޝާހީ އާއިލާއަށް އަމާޒުކުރެވެމުންދާ ދަނޑިވަޅެކެވެ. އެގޮތުން ސައުދީގެ ތަޖުރިބާކާރު ސިޔާސީ ނޫސްވެރިޔާ ޖަމާލް ޚަޝޯގީގެ މަރުގެ މައްސަލާގައި ވަލީއަހުދާ ދެކޮޅަށް ވަރުގަދަ ތުހުމަތުތަކެއް ދަނީ ކުރަމުންނެވެ.


Kuranhuri Kankan Tharutheeb Kurevihje, Dhen Othee Kanthahthah Kurun - Raees - Vaguthu\nކުރަން ހުރި ކަންކަން ތަރުތީބު ކުރެވިއްޖެ، ދެން އޮތީ ކަންތައްތައް ކުރުން – ރައީސް\nސްޓްރަޓެޖިކް އެކްޝަން ޕްލޭން އިފްތިތާހް ކުރުމުގެ ރަސްމިއްޔާތު – ވަގުތު އިމޭޖްސް: އަޝްހާދް އަބްދުﷲ (ޖެރީ)\nކުރަން ހުރި ކަންކަން ތަރުތީބު ކުރެވިއްޖެ ކަމަށާއި ދެން އޮތީ ކުރަން ހުރި ކަންތައްތައް ކުރުން ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވިދާޅުވެއްޖެއެވެ.\nރައީސް ޞާލިހް މިހެން ވިދާޅުވީ 2023 އާއި ހަމައަށް ސަރުކާރުން އެކުލަވާލި ސްޓްރަޓެޖިކް އެކްޝަން ޕްލޭން އިފްތިތާހް ކުރުމަށް މިރޭ ބޭއްވި ރަސްމިއްޔާތުގައި ވާހަކަފުޅު ދައްކަވަމުންނެވެ.\nރައީސް ވިދާޅުވީ ސްޓްރެޓެޖިކް އެކްޝަން ޕްލޭންގައި ބައެއް ބޭފުޅުން ބޭނުން ނުވާ ގޮތައް ބައެއް ކަންކަން ލިޔެވިފައި ހުރެދާނެ ކަމަށާއި ނަމަވެސް އެކަންކަން ތަންފީޒު ކުރުމުގައި ހުރިހާ ފަރާތްތަކެއްގެ އެއްބާރުލުމަށް އެމަނިކުފާނު އެދިވަޑައިގަންނަވާ ކަމަށެވެ.\n"ބައެއް ބޭފުޅުން ބޭނުން ނުވާ ގޮތައް މީގައި ކަންކަން ލިޔެވިފައި ހުރެދާނެ. ނަމަވެސް ހުރިހާ ވަޒީރުންނާއި ސަރުކާރުގެ ހުރިހާ މުވައްޒަފުންނަށް ދަންނަވާލަން ބޭނުން ވަނީ މިކަންކަން ތަންފީޒު ކުރުމުގައި އަޅުގަނޑަށް އެއްބާރުލުން ދެއްވާށޭ. މިއިން ކޮންމެ ކަމަކީ އެތައް ބައިވަރު ރައްޔިތުންނާއި ވާހަކަދެކެވި އެތައް މުއައްސަސާތަކަކާއި ވާހަކަދެކެވިގެން ލިޔެވިފައި ހުރި ކަންކަން." ރައީސް ވިދާޅުވިއެވެ.\nސްޓްރަޓެޖިކް އެކްޝަން ޕްލޭންގައި ހިމެނިފައި ހުރި ކަންކަން ކުރޭތޯ ބެލުން ވެސް ވަރަށް ފަސޭހަ ވެގެން ދާނެ ކަމަށާއި އަދި ސަރުކާރު ޖަވާބު ދާރީ ކުރުވަން ވެސް ފަސޭހަ ވެގެން ދާނެ ކަމަށެވެ. ސްޓްރަޓެޖިކް އެކްޝަން ޕްލޭންގައި ހުރިހާ ތަންސީލްތަކެއް ހިމެނިފައި ހުންނާނެ ކަމަށް ރައީސް ވިދާޅުވިއެވެ.\n"ކީއްވެގެންތޯ މިކަން ނުކުރެވި އޮތީ؟ ކީއްވެގެންތޯ މިކަންތައް ލަސްވެފައި އޮތީ ސުވާލު ކުރެވޭނެ." ރައީސް ވިދާޅުވިއެވެ.\nރައީސް ވިދާޅުވީ ސަރުކާރުން ސްޓްރަޓެޖިކް އެކްޝަން ޕްލޭން އެކުލަވާލި ނަމަވެސް އެކްޝަން ޕްލޭން ތަންފީޒު ކުރުމަކީ ސަރުކާރަށް އެކަނި ކުރެވޭނެ ކަމެއް ނޫން ކަމަށެވެ.\nޝަރުޢީ ދާއިރާ އިން ކުރަން ޖެހޭ ކަންތައްތަކާއި، ރައްޔިތުންގެ މަޖިލިސް ތެރެއިން ކުރަން ޖެހޭ ކަންތައްތައް ވެސް ޕްލޭންގައި އެބަހުރި ކަމަށާއި އެހެންކަމުން އެފަރާތްތަކުގެ އެއްބާރުލުން ބޭނުންވާ ކަމަށް ރައީސް ވިދާޅުވިއެވެ. "އެހެންކަމުން ފަސްޖެހިވަޑައިނުގެން އަޅުގަނޑުމެންނާއި އެކު ކުރިއަށް ވަޑައިގަންނަވާ" ރައީސް ވިދާޅުވިއެވެ.\nސަރުކާރުން އެކުލަވާލި ސްޓްރަޓެޖިކް އެކްޝަން ޕްލޭންގައި ކުރުމަށް ސަރުކާރުން ވައުދުވެފައިވާ ކަންތައްތަކާއި އެކަންތައްތަކަށް ފަންޑު ހޯދާނެ ގޮތާއި އެކަންކަން ކުރިއަށް ގެންދާނެ ތާރީޚްތައް ހިމަނާފައި ވެއެވެ.\nރައީސް ބަންގްލަދޭޝްގެ ބޮޑުވަޒީރާއި ބައްދަލުކުރައްވައިފި\nގުޅުން ބަދަހިކުރަން ކުވޭތު ބޮޑުވަޒީރާއި ރައީސް މަޝްވަރާކުރައްވައިފި\nއޮކްޓޯބަރ 2, 2019 23:08\nކޮބާ މެނިފެސްޓޯ ؟ ބަލަ ދިވެހިން ގުނބޯ ނެހެއްދޭނެ . ޢެމޮޑީޕީ މީހުން ތިބޭނެ އައްޖަހަން . ބަލަ ތީ ކައުންސިލް އިންތިހާބައް ޖަހާ ކަޑަ .\nއޮކްޓޯބަރ 2, 2019 23:11\nސުބުހާނައްﷲ 1 އަހަރު މިވީ ކަންކަން ތަރުތީބު ކުރަން\nއޮކްޓޯބަރ 2, 2019 23:26\nސޯލިހް ކުރަންވީ ކަމަކީ ހިތްހަމަ ނުޖެހިފައި ތިބި މިނިސްޓަރުން ޓީވީއަށް ނޫނީ އާއްމުންގެ ކުރިމައްޗަށް ނެރެ އެމީހުންގެ ދުލުގައި ހުރި އެއްޗިއްސާ ހިތުގައި ހުރި އެއްޗެހި ދިމާވޭތޯ ބަލަންވީ. ދިމާނުވާކަން އެގޭނެ މިންވަރު ވަންޔާ ސަރުކާރުން އެމީހުންނަށް ދީފަ ހުރި މަޤާމްތައް އަތުލާފަ މިނިސްޓަރުކަން ކުރެވޭނެ ގާބިލްކަންހުރި ކޮމިޓްމަންޓް ދެވޭނެ އިތުބާރު ކުރެވޭ މީހުން ގެނެސް ލާންވީ. ޢަސްލަންޓޭ ފައްޔާޒެއް ބަލާނެ ކަމެއް ނެތް.. ގައުމުގައި އެބަތިބި ފުރުސަތަށް އެދިއެދި އިންތިހާއަށް ގާބިލް އިލްމީ އެތައް ރައްޔިތެއް. ޓީމް ނަޝީދެއް. ޓީމް ޖީއެމްއާރެެއް، ޓީމް އިބްރޭއެއް. ޓީމް ޝާހިދެއް މުހިންމެއް ނޫން. ރައީސުލްޖުންހޫރިއްޔާއަށް5އަހަރަށް ދިން ޓާމް ބަލައިގަންނަ ގޮތަކަށް ފުރިހަމަ ކުރެވެން އެބަޖެހޭ\nއޮކްޓޯބަރ 2, 2019 23:34\nމިހާ މަިކަރުވެރި ގޮތަކައް ބަސްތައް ހުންނަނީ. ރަގަޅައް ކީކަމެއް ކުރަން އުޅެނީ، ކުރާނެތޯ، ކޮންއިރަކުތޯ، ކިހިނެއްތޯ، އެއެއްވެސް އެއްޗެއް ނޭގެ. ދެން ތިބޭ މޑޕ މީހުންނާ ދެން ތިބި ދިވެހިން ހެއްދިފަ. އިބޫ ސޯލިހް މަކަރުވެރި އަންނިއައް ވުރެންވެސް. އެންމެމަކަރުވެރިވާނީ ހަމްޒާ، ނަސީބަކުން އޭނައައް އެއްވެސް ހިސާބަކައް ވާސިލުނުވެވުނު، މިއެންމެންގެ ބަސްމަގުހުންނަނީ އެއްގޮތަކައް.\nއޮކްޓޯބަރ 2, 2019 23:41\nވެރިކަމަށް އަންނަންވެގެން، ޖަޒީރާ ރާއްޖޭއޭ ކިޔާފަ ދެއްކި މެނިފެސްޓޯގެ ބޭނުމަކީ ކޮބާ؟\nއޮކްޓޯބަރ 2, 2019 23:42\nވިހިހާސް އާއިލާ އަށް ގެދޮރު އެޅުމާއި އެކު އެކްޝަން ޕްލޭން އިފްތިތާހުކޮށްފި ނަމަވެސް ތިޔާގައި އާ އެއްވެސް ކަމެއް ނެތޭ ދަ ރާއްޖެތެރޭގައި ފްލެޓްސް ތައް އަޅައިގެން އެތަންތާ އުޅެން ދާނީ ހަންޑިން ނޫންތޭ ތަމެންގެ ވެރިކަމަށް2އަހަރު ދުވަސް ވެގެން ދިޔާއިރު އެންމެ ފްލެޓެއް ވެސް އެޅުނީ އެއް ނޫނޭ އަދި ތަމެންނަށް މާލެ ސަރަހައްދުން ހިއްކުނު ފަޅެއް އޮތީ އެއް ނޫނޭ ތަމެން ދެން މަހަށް ދޭބަލަ މަހަށް މަހަށް މަހަށް މަހަށް ދޭބަލަ...\nއޮކްޓޯބަރ 2, 2019 23:48\nއެއްވެސް ކަމެއް ކުރާނެ ކަމެއްނެތް އިސްތިއުފާ ދެއްވާ ތިބޭފުޅާއަށް ލިބޭ ފާފަ މަދުވާނެ އޭރުން.\nއޮކްޓޯބަރ 3, 2019 00:00\nތިޔަ ބުނީ ދެން ރައްޔިތުން ފެލަން ފަށާ ވާހަކަ ދޯ. ތަރުތީބުކޮށް ނިމުނު އިރު ކަމެއް ކުރާނެ ރުފިޔާ އެބަ ހުރިތަ ބަޖެޓުގާ.\nއޮކްޓޯބަރ 3, 2019 00:01\nމިއީ ހަމަސީދާ ކައުންސިލް އިންތިހާބާއި ދިމާކޮށް ޖައްސާ ކެމްޕެއިންނެއް. މެނިފެސްޓޯއަކާއި ކުރާނެ ކަންތައް ހިފާގެން އަައިސް އެކަންތައް ތަރުތީބް ކުރަން 1 އަހަރު ނެގިބަޔަކަށް ކޮންކަމެއްބާ ކުރެވޭނީ. 1 އަހަރުތެރޭ މުޅި ދައުލަތުގެ ދަރަނި އެތައްގުނައަކަށް ބޮޑުކޮއްލާފަ އިޤްތިސާދު ދަށަށް ވައްޓާލާފަ މި ދުވަނީ އިންޑިޔާފަހަތުން ހިލޭ އެހީ ދޭށެކިޔަމުން. މުޅިގައުމު އިންޑިއާގެ އަޅުވެތިކަމަށް ވައްޓާލަން. ނުވަންޏާ އިސްތިއުފާދީ\nއޮކްޓޯބަރ 3, 2019 00:16\nފަސް އަހަރުގެ ޕްލޭން، ތަފްސީލުތަކާއި މުއްދަތުތަކާއެކު ނެރެފިއޭ ދަ ރާއްޖެތެރޭ އެއްޗިއްސަށް ކުރަން އިނގޭ ޕްލޭން ހުންނަ ކަން މަމެން ނުދަންނަމޭ ތަމެން ތިޔާ ކަން ހުއްޓާލާ އިހު އުޅުނު ގޮތަށް ދިގު ފަރަށް ދަގަ ބޮލި ހިލަން ދަގަ ދަގަ ދަގަ ބޮލިހިލަން ބޮލިހިލާ ދޯ ކޯއްޗެއްތޭ ފަސް އަހަރުގެ ޕްލޭނޭ ތަމެން ބަނޑޭ ކިޔާބަލަ...\nއޮކްޓޯބަރ 3, 2019 02:09\nކަލޯ 2023 ނޮވެމްބަރ 11 ވަނަ ދުވަހު ތަރުތީބު ކުރަން މަޑުކުރަންވީނު. ބަޔަކު އަޅެ ހައިރާނެއް ނުވާނެތަ...؟\nއޮކްޓޯބަރ 3, 2019 02:21\nއަންނަ އަހަރު ބައިއަޅަން ދައުރުނިމޭއިރު ފަށައިގަންނަން ކިތަންމެގިނަވޯޓްދިނަސް ނޭގޭމީހަކައްނޭގޭނެ ސެލްފީއެއްނެގިދާނެ ރައްޔިތުންހަނާވަނީ ވިޔަފާރި ބަނގުރޫޓްވެއްޖެ ދައުލަތުގެ ޙަޒާނާހުސްކޮއްލައިފި މަހުލޫފް މެން އަމީތާބް އެއްކޮއް ފޮޓޯނަގަން މިލިއަނެއް\nއޮކްޓޯބަރ 3, 2019 03:05\nއޮކްޓޯބަރ 3, 2019 05:37\nތަރުތީބުކުރަން އަހަރެއް ދިރާސާކުރަން އަހަރެއް. ލޮނުހަމަޖެއްސުމަށް އަހަރެއް. ކޮންޓެކްޓަރ އާ މަސައްކަތް ހަވާލުކުރަން އަހަރެއް. ބާކީއަހަރު އިންތިހާބައް ކަޑަޖެހުން. ތިވަރުން ފުދިއްޖެ.\nއޮކްޓޯބަރ 3, 2019 06:49\nހުރިހާ އެކްޓިވިސްޓުންނަށް ވަޒީފާ ދެވިއްޖެ. ދެން އޮތީ ހަތަރުފަރާތުން ކައި ހުސްކޮށްލުން.\nއޮކްޓޯބަރ 3, 2019 07:38\nބަލަން ތިބޭ ދެން އުފައްދާނީ ތިކަމަށް ކޮމިޓީއެއް، ބޮލުގަ ތެއްގޯނި އެޅިގެން ތިބޭ، 1 އަހަރު ހޭދަވެ ދިޔައީ ދަޅަ ދެއްކުން ނޫން ކަމެއް އެބަވޭބާ؟ އެއްބަޔަކު އަނބިގޮއްޔަ ރުއްސަން ރައްޔިތުން ގުރުބާންކުރަނީ އަނެއްބަޔަކު ކާރުރޭސް ބަލަނީ ދެން އުޅެނީ ފިލްމު ކުޅޭ މީހުނާއެކު ފޮޓޯ ނުނެގިގެން އުޅޭ މީހުން މިހިރީ ހާލަކީ.\nއޮކްޓޯބަރ 3, 2019 07:54\nއަދި ކިރިޔާތޯ ތަރުތީބު ކޮށްލެވެނީ؟ އެއްއަހަރުން ތަރުބީބު ކުރުން. ދެވަނަ އަހަރުން ފީސިބިލިޓީ ހެދުން.3ވަނައަހަރު އެކަމަށް ބޭނުންވާ ފަންޑު ހޯދުން4ވަނަ އަހަރު އެމަސައްކަތް ކުރާނެ ބަޔަކު ހޯދުން.5ވަނަ އަހަރު އެފަދަ ބަޔަކާއި މަސައްކަތް ހަވާލު ކުރުން. އެހިސާބުން ކުރެވުނަސް ނުކުރެވުނަސް ދައުރު ހަމަކީ. ވައްސަލާމް.\nއޮކްޓޯބަރ 3, 2019 08:19\nކަންކަން ނުކުރެވުނީ ކީއްވެތޯ ސުވާލުކުރީމާ ލިބޭނެ ޖަވާބުވެސް ހިމަނާލިނަމަދޯ؟ ޖަވާބަކަށް ލިބޭނީ ކުރީގެ ސަރުކާރު. މިނޫން ޖަވާބެއް ދޭކަށް މިސަރުކަރަކަށް ނޭގޭނެ.\nއޮކްޓޯބަރ 3, 2019 08:56\nގުއިރޯނާ ،ގުނބޯ ނުހައްދާށެވެ،ލޯކަލް ކައުންސިލް އިންތިހާބެއް ޖެހީ މައްކަރެއް،ދިވެހިންނޭ ލޯކަލް ކައުންސިލް އިންތިހާބު ހުރިހާ ގޮނޑިއެއް އެމް.ޑީ.ޕީ އަށް ދޭށޯ މި ބުނަނީ ،ދީ ؟ދިވެހިން ބޮލުގައި އަބަދު ފޮށާ އަޅުވައިގެން ހައްލާލާލަން ލޮލީޕޮޕްދެނީ


ކުޅިވަރު - ކްލަބް ވެލެންސިއާ\nމެޗު ފަސޭހައެއް ނުވާނެ، ނުކުންނާނީ ތިން ޕޮއިންޓް ހޯދަން: އިޤްބާލް\nތިމްޕޫ ސިޓީއާ ދެކޮޅަށް ރަނގަޅު ފައިޓެއް ދެވޭނެ\nފަހަތުގައި މަޑުކޮށްގެން ކުޅޭކަށް ނުސްވިސްނާ\nކ. މާލެ 30 ޖެނުއަރީ 2017 | ހޯމަ 18:37 1,645\nއޭއެފްސީ ކަޕްގެ މެޗުގެ ކުރިން ނޫސްވެރިންނަށް މައުލޫމާތުދެނީ:_ފޮޓޯ ވެލެންސިއާ - ފޭސްބުކް\nބޫޓާންގެ ތިމްޕޫ ސިޓީއަކީ ވަރުގަދަ ޓީމަކަށް ވުމުން، މާދަމާގެ މެޗަކީ އެއްވެސް ވަރަކަށް ފަސޭހަ ވާނެ މެޗެއް ނޫން ކަމަށާއި، އެކަމަކު ވެލެންސިއާއިން ނުކުންނާނީ ތިން ޕޮއިންޓް ހޯދަން ކަމަށް ވެލެންސިއާގެ ކޯޗު މުހައްމަދު އިގްބާލް ބުނެފިއެވެ.\nއޭފްއެފްސީ ކަޕް ކޮލިފިކޭޝަން ޕްލޭ އޮފްގެ ޕްލިމިނަރީ ބުރުގައި ބޫޓާންގެ ތިމްޕޫ ސިޓީއާ ދެކޮޅަށް ކުޅޭ މެޗާ ބެހޭ ގޮތުން ހޯމަދުވަހު ނޫސްވެރިންނަށް މައުލޫމާތު ދެމުން އިޤްބާލު ބުނީ މި މެޗުގައި ވެލެންސިއާގެ ފަރާތުން ފެނިގެންދާނީ އެޓޭކިން ގޭމެއް ކަމަށެވެ.\nއޭފްއެފްސީ ކަޕް ކޮލިފިކޭޝަން ޕްލޭ އޮފްގެ ޕްލިމިނަރީ ބުރުގައި ބޫޓާންގެ ތިމްޕޫ ސިޓީއާ ވާދަކުރުމަށް ވެލެންސީއާ އެގައުމަށް ގޮސްފައިވަނީ މިދިއަ ހޮނިހިރު ދުވަހުއެވެ.\nމެޗާ ގުޅޭ ގޮތުން ބޫޓާންގެ ނުސްވެރިންނާ ވާހަކަ ދައްކަމުން އިޤްބާލު އިތުރަށް ބުނެފައިވަނީ އެންމެ އެކަށީގެންވާ ގޮތަކަށް ޓީމަށް ތައްޔާރުވެވިފައި ނުވާ ކަމަށެވެ.\nރާއްޖެއެމްވީއާ ވާހަކަ ދައްކަމުން އިޤްބާލު ބުނީ ވެލެންސިއާއިން ޕްރެކްޓިސް ފަށާފައިވަނީ މީގެ 10 ވަރަކަށް ދުވަސް ކުރިންން ނަމަވެސް މާބޮޑު ފިޓްނަސް މައްސަލަތަކެއް ނެތް ކަމަށެވެ.\nވޭތުވެދިޔަ އަހަރުތަކުގައި ބޫޓާނުންވަނީ މި ސަރަހައްދުގެ ފުޓުބޯޅައިގައި ބޮޑެތި ކުރިއެރުންތަކެއް ހޯދާފައި ކަމަށް އިގްބާލު ބުންޏެވެ.\nއިޤްބާލް ބުނި ގޮތުގައި ވެލެންސިއާއާ ދެކޮޅަށް ނުކުންނަ ބޫޓާންގެ ތިމްޕޫ ސިޓީއަކީ އެވްރެޖް ޓީމެކެވެ. އެހެންކަމުން އެޓީމާ ދެކޮޅަށް ރަނގަޅު ފައިޓެއް ދެވޭނެ ކަމަށް އޭނާ ބުންޏެވެ.\nމިވަގުތު ބޫޓާނުގެ ފިނިހޫނުމިން ހުރި ގޮތުން މޫސުމުގެ މައްސަލަ ނުކުމެދާނެ ކަމަށް އިގްބާލު ބުނެއެވެ. އަދި މިއަދު ޓީމުގެ ފަހު ޕްރެކްޓިސް އޮންނާނީ މެޗު ކުޅޭ ގަޑީގައި ކަމަށް ވުމުން އެކަމަށް ވެސް ރެޑީވެވޭނެ ކަމަށް އޭނާ ބުންޏެވެ.\nއޭފްސީކަޕްގެ އޮނިގަނޑަށް ގެނެސްފައިވާ ބަދަލާއި ގުޅިގެން ވެލެންސީއާ އިން ކުޅޭ ކުޅޭ ދެ މެޗު، އެގްރިގޭޓް ނަތީޖާއިން މޮޅުވެއްޖެ ނަމަ އަދި ކޮލިފައިން ބުރުގެ މެޗެއް ކުޅެން ޖެހޭނެއެވެ.


Anas ge maru: Phone akun heki hodhumuge masakai kuranee\nއަނަސްގެ މަރު: ފޯނަކުން ހެކި ހޯދުމުގެ މަސައްކަތް ކުރަނީ\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް: މުހަައްމަދު އަނަސްގެ މަރާ ގުޅޭ ތަހުގީގުގެ ބައެއް މައުލޫމާތުތައް ހިއްސާ ކުރެއްވި -- އަވަސް\nއަނިޔާވެރި ގޮތަކަށް މަރާލި، ރ. މީދޫ ފެންފިޔާޒުގޭ މުހަައްމަދު އަނަސްގެ މަރާ ގުޅިގެން ފޮރިންސިކް އެވިޑެންސްއަށް ފޯނަކުން މައުލޫމާތު ހޯދަން ސިންގަޕޫރަށް ފޮނުވުމުގެ މަސައްކަތް ކުރަމުން އަންނަ ކަމަށާ އެ މައުލޫމާތު ލިބުމުން އަނަސްގެ މަރާ ގުޅޭ ފަހުގެ މައުލޫމާތު ހިމެނޭ ރިޕޯޓެއް ރިޔާސީ ކޮމިޝަނުން ނެރޭނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިރޭ ވިދާޅުވެއްޖެ އެވެ.\nއަތޮޅު ފެރީގެ ކެޕްޓަނެއްގެ ވަޒީފާގައި އުޅުނު އަނަސް، އަނިޔާވެރި ގޮތަކަށް މަރާލީ ފެރީ ދަތުރުގައި މާލެ އައިސް ހުއްޓަ އެވެ. އޭނާގެ އާއިލާއިން ބުނަނީ އަނަސް އަކީ އެއްވެސް ގްރޫޕަކާ މައްސަލައެއް އޮތް ޒުވާނެއް ނޫން ކަމަށެވެ.\nމިރޭ އެމްޑީޕީގެ ރަށްވެހި ފަތިސް ކެންޕެއިން ބައްދަލްވުމުގައި ވާހަކަފުޅު ދައްކަވަމުން ރައީސް ސޯލިހު ވިދާޅުވީ އަނަސްގެ މަރުގެ ތަހުގީގު މިހާރު މުޅިން ނިމުމަކާ ކައިރިވެފައިވާ ކަމަށެވެ. އެ ތަހުގީގުގައި މިވަގުތު ހަމައެކަނި އޮތީ ފޮރިންސިކް އެވިޑެންސްއަށް ބޭރަށް ފޮނުވަން ޖެހޭ ފޯނެއް ކަމަށާ އެ ފޯނު ފޮނުވަނީ ސިންގަޕޫރަށް ކަމަށެވެ. އެ ފޯނުން ހޯދަން ޖެހޭ މައުލޫމާތު ލިބުމުން އަނަސްގެ މަރާ ގުޅޭ ފަހުގެ މައުލޫމާތު ހިމެނޭ ރިޕޯޓެއް ރިޔާސީ ކޮމިޝަނުން ނެރޭނެ ކަމަށްވެސް ރައީސް ވިދާޅުވިއެވެ.\n"މިހާރު އޮތީ ގާތްގަނޑަކަށް މުޅިން ނިމިފައި އޮތް ކަމަށް އަޅުގަނޑަށް އަޕްޑޭޓް ލިބުނީ. ހަމައެކަނި ފޮރިންސިކް އެވިޑެންސްއަށް ބޭރަށް ފޮނުވަން ޖެހޭ އެންމެ އެއްޗެއް އެބައޮތް. އެ ފޮނުވުމުގެ މަސައްކަތް އެ ގެންދަނީ. އަޅުގަނޑު ހިތުން ފޯނެއް މި އުޅެނީ ފޮރިންސިކް އެވިޑެންސްއަށް ފޮނުވަން ޖެހޭ. އެހެންވީމަ އެ ފޯނު ފޮނުވާ ސިންގަޕޯއިން ހޯދަން ޖެހޭ މައުލޫމާތު ހޯދުމަށް ފަހު އެންމެ ފަހުގެ މައުލޫމާތު އިރާދަކުރެއްވިއްޔާ އަނަސްގެ މަރާ ގުޅިގެން ކޮމިޝަނުން ނެރޭނެ،"\nމަރުތަކަށް އިންސާފު ހޯދުމަކީ ރައީސް ސޯލިހުގެ ރިޔާސީ ވައުދެކެވެ. 2019 ވަނަ އަހަރު ރ. މީދޫއަށް ކުރެއްވި ދަތުރުފުޅެއްގައި އަނަސްގެ އާއިލާއާ ބައްދަލު ކުރައްވާ ރައީސް ސޯލިހު ވަނީ އަނަސްގެ މަރުގެ ތަހުގީގުގެ ވަރަށް ބޮޑުބައި ނިމިފައިވާ ކަމަށާއި އަނަސްގެ މަރާ ގުޅިގެން ސުވާލު ކުރަންޖެހޭ ފަރާތްތަކުގެ ތެރެއިން އެންމެ މީހެއް ފިޔަވައި ހުރިހާ މީހުނާ ސުވާލު ކޮށްފައިވާ ކަމަށް ވިދާޅުވެފައެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހު މަރުތައް ތަހުގީގު ކުރާ ކޮމިޝަން + ރ. މީދޫ


Atholhu Thakuge Sihhee Kankamaa Medhu Naibu Mashvaraa Kuravvaifi - vNews.mv\nއަތޮޅުތަކުގެ ހޮސްޕިޓަލްތަކުގެ އިސް ބޭފުޅުންނާއި ނާއިބުރައީސް މަޝްވަރާ ކުރައްވައިފި\nރިފާޢަތު Male' | 17 May 2020, 19:47\nކޮވިޑް-19 ފިޔަވާ އެހެން ބަލިތަކަށް ފަރުވާދިނުމުގެ އިންތިޒާމްތަކާއި ސިއްހީ ދާއިރާގެ ޚިދުމަތްތައް ހަމަޖެހިފައިވާ ގޮތްތަކާ ގުޅޭގޮތުން އަތޮޅުތަކުގެ ހޮސްޕިޓަލްތަކުގެ އިސް ބޭފުޅުންނާއި ސިއްހީ ދާއިރާގެ އިސް ބޭފުޅުންނާއި ނާއިބުރައީސް ފައިސަލް ނަސީމް މަޝްވަރާކުރައްވައިފިއެވެ.\nއޮންލައިންކޮށް ބޭއްވި މި މަޝްވަރާ ބައްދަލުވުމުގައި ރީޖަނަލް ހޮސްޕިޓަލުތަކާއި، އަތޮޅު ހޮސްޕިޓަލްތަކުގެ އިސްވެރިންނާއި، މިނިސްޓަރ އޮފް ހެލްތު ޢަބްދުﷲ އަމީން އާއި، އާސަންދަ ކުންފުންޏާއި، ތެލެސީމިއާ ސެންޓަރުގެ އިސްވެރިން ބައިވެރިވެވަޑައިގެންނެވިއެވެ.\nމި ބައްދަލުވުމުގައި ނާއިބުރައީސް ވަނީ ކޮވިޑް-19 ފެތުރިފައިވާ މި ދުވަސްވަރު އެހެން ބަލިތަކަށް ފަރުވާ ހޯދާ މީހުންނަށް ފަރުވާ ދިނުމަށް ހަމަޖެހިފައިވާ އިންތިޒާމުތަކާއި މިކަންކަމުގައި ދިމާވާ ދަތިތައް އޮޅުންފިލުއްވާފައެވެ. މީގެ އިތުރުން ޚާއްސަ ބަލިތަކަށް ފަރުވާ ހޯދާ މީހުންނަށް ފަރުވާދިނުމުގެ އިންތިޒާމުތައް އަތޮޅުތަކުގައި ހަމަޖެހިފައިވާ ގޮތްތަކާއި، ރީޖަނަލް ހޮސްޕިޓަލްތަކާއި، އަތޮޅުގެ އެހެން ސިއްހީ ޚިދުމަތްދޭ ތަންތަނަށް ދިމާވާ ދަތިތަކާ ގުޅޭގޮތުން ވެސް ނާއިބުރައީސް މައުލޫމާތު ހޯއްދަވާފައި ވެއެވެ.\nމާލެއާއި އަތޮޅުތަކުގައި ކޮވިޑް-19 އާއި ގުޅިގެން އެކިއެކި ހާލާތްތައް މެދުވެރިވެ އެހީއަށް ބޭނުންވެފައިވާ މީހުންނަށް އެހީތެރިކަން ފޯރުކޮށްދިނުމުގެ އިންތިޒާމުތައް ހަމަޖެހިފައިވާ ގޮތާބެހޭގޮތުންވެސް ނާއިބުރައީސް ފައިސަލް ނަސީމް މަޝްވަރާކުރެއްވިއެވެ.\nމި ބައްދަލުވުމުގައި ބައިވެރިވި އަތޮޅު ހޮސްޕިޓަލްތަކާއި ރީޖަނަލް ހޮސްޕިޓަލްތަކުގެ އިސްވެރިން ވަނީ އެ އިދާރާތަކުގެ މަސައްކަތްތަކުގެ އެންމެފަހުގެ މައުލޫމާތުތައް ނައިބާ ހިއްސާކުރައްވާފައެވެ. އެގޮތުން، މިހާލަތާ ގުޅިގެން އެހީތެރިކަން ބޭނުންވެފައިވާ މީހުންގެ އަދަދު އިތުރުވަމުންދާތީ އެމީހުންގެ ކަންކަން މެނޭޖްކުރުމަށް މިހާރު ކުރަމުންގެންދާ އިންތިޒާމުތަކުގެ މައުލޫމާތު އިދާރާތަކުން ހިއްސާކުރެއްވިއެވެ. މީގެ އިތުރަށް އެބޭފުޅުން ވަނީ ޚާއްސަ ބަލިތަކަށާއި އެހެނިހެން އާންމު ބަލިތަކަށް ބޭނުންވާ ބޭހާއި ބައެއް މެޑިކަލް ސާމާނު ލިބުމުގައި ހުރި ދަތިތައް ފާހަގަކުރައްވާ އެކަމާމެދު ހުރި ކަންބޮޑުވުންތައް ނާއިބުރައީސާ ހިއްސާކުރައްވާފައެވެ.\nމި ބައްދަލުވުން ނިންމަވާލައްވަމުން ނާއިބުރައީސް ވަނީ މި އުނދަގޫ ހާލަތުގައި ފަރުވާގެ ކަންކަން މެނޭޖްކުރުމުގައި ހޮސްޕިޓަލްތަކާއި އަތޮޅުތަކުގެ ސިއްހީ ޚިދުމަތްދޭ ތަންތަނުން ކުރާ މަސައްކަތްތައް ފާހަގަކުރައްވާފައެވެ.\n"ކޮވިޑް-19 ފެތުރިފައިވާ މި ހާލަތުގައި އުމުރުން ދުވަސްވީ މީހުން، ރައްކާތެރިކަމުގެ ގޮތުން ވަރަށް ގިނަ ކަންކަން ކުރަންޖެހޭ. އަދި މާބަނޑު މީހުންނަށާއި، ޑައިލިސިސް ހަދާ މީހުންނަށް ބޭނުންވާ ފަރުވާގެ ކަންކަންފަދަ އިންތިޒާމުތައް އަތޮޅުތަކުގައި ހަމަޖެހިފައި ހުރުމަކީ މުހިންމުކަމެއް.\nނާއިބުރައީސް ފައިސަލް ނަސީމް\nމީގެ އިތުރުން އެމަނިކުފާނު ވަނީ އެސްޓީއޯ އާއި ކަމާގުޅުންހުރި އެހެން އިދާރާތަކާ މަޝްވަރާކުރެއްވުމަށްފަހު ހޮސްޕިޓަލުތަކަށް ދިމާވާ ދަތިތައް ހައްލުކުރުމަށް މަސައްކަތްކުރައްވާނެ ކަމުގައި ވިދާޅުވެފައެވެ.\nކޮރޯނާވައިރަސް ފައިސަލް ނަސީމް ސިއްހަތު ރާއްޖެ ހެލްތް މިނިސްޓްރީ ނާއިބް ރައީސް\nއައިޖީއެމްއެޗްއިން އެއްލައްކަ ޕީސީއާރް ޓެސްޓު ހަދައިފި\nމާރާމާރީގައި ޒަޚަމްވި މީހާއަށް އިމަޖެންސީގައި ފަރުވާދެނީ!\n92 މީހުން ބަލިން ފަސޭހަ، އަލަށް ޕޮޒިޓިވްވީ 67 މީހުން\nޕާކުކުރުމާއި ޓްރެފިކްގެ މައްސަލަތަކަށް ހައްލު ހޯދަނީ!\nހައިކޯޓަށް2ފަނޑިޔާރަކު އައްޔަންކުރުމަށް ނިންމައިފި